Covid gai 30 aharuge anhenaku niyaavejje | Mihaaru\nކޮވިޑްގައި 30 އަހަރުގެ އަންހެނަކު ނިޔާވެއްޖެ\n16 މެއި 2021 - 09:30\nކޮވިޑް ބަލީގައި އުމުރުން 30 އަހަރުގެ އަންހެނަކު މިއަދު ނިޔާވެއްޖެ އެވެ.\nމިއީ މި ބަލީގައި ރާއްޖެ އިން މަރުވި 96 ވަނަ މީހާ އެވެ. އަދި އެނގިފައިވާ ގޮތުގައި، މިއީ މިހާ ޒުވާން އުމުރުގައި މި ބަލީގައި މަރުވި ފުރަތަމަ ވެސް މީހާ އެވެ.\nއެޗްޕީއޭ އިން ބުނީ އެ މީހާ މަރުވީ 4:30 ގައި ހުޅުމާލޭ މެޑިކަލް ފެސިލިޓީގައި ކަމަށެވެ.\nEarly morning at 04:30ama30-year-old Maldivian female admitted at HMF has passed away\nThis is the 96th COVID-19 death in the Maldives.\n— Health Protection Agency (@HPA_MV) May 16, 2021\nއޭނާގެ އިތުރުން ރޭ 2:30 ހާއިރު، އުމުރުން 80 އަހަރުގެ މީހަކު ވެސް ވަނީ ނިޔާވެފަ އެވެ. އޭނާ ވެސް ނިޔާވީ ހުޅުމާލޭ މެޑިކަލް ފެސިލިޓީގަ އެވެ.\nރާއްޖޭގައި ކޮވިޑްގެ ކޭސްތައް އަނެއްކާ ވެސް އިތުރުވެފައިވާ އިރު ސަރުކާރުން މިހާރު ތަންފީޒުކުރަމުން އަންނަނީ ހަރުކަށި ފިޔަވަޅުތަކެކެވެ.\nސިއްހަތު ބަލިތައް މަރު ހެލްތު ޕްރޮޓެކްޝަން އެޖެންސީ\n16 ކޮމެންޓް, 26 ރިއެކްޝަންސް\nއެޗްޕީއޭ އާއި، ޑޮކްޓަރުންނާ ނަރުހުން ކަށިން ހިތްވަރު ނެރެގެން ބަލިމީހުންނަށް ފަރުވާ ކުރުމަށް ކުރަމުންދާ ނުރައްކާ، ބުރަ އަދި އަގު ނުކުރެވޭނެ ޚިދުމަތަށް ހިތުގެ އަޑިން، ފަށްފަށުން ޝުކުރު އަދާ ކުރަމެވެ. އޮބިނޯންނަވަރަށް ބަލި ޙައްދުއް ނެއްޓީމައި އަތްދަށުން ބައެއް ކަންކަން ދޫވާނެ އެވެ. ބޮޑެތި ބިޔަ ޤައުމުތަކުން ވެސް މީގެ މިސާލު އެދަނީ ފެންނަމުންނެވެ.\nޖަރުމަނު ކޮންސޫ ވަރަށް މުއްސަދިވެފަ ހެޔޮފުޅުވާނެޔޯ ބޮޑުވަޒީރު އާއިލާ ބުނީ. އެެއަރ އެމްބިއލަންސް ޗާޓަރުކޮއްދީ ޖަރމަނުން ހިލޭ ބޭސްކޮއްދެޔޯ ބޮޑުވަޒީރުވީމަ. ފައިޒާކޮޅެއްވެސް، ސިރިންޖް ގަޑެެއްވެސް ފޮނުވިބާ އެތަނުން ނިކަމެތި ރައްޔިތުމީހާ ބޭނުންކޮއްލާކަށް.\nޔަގީންތަ ކޮވިޑުގަކަން. އެހެން ބައްޔެއް ނެތް މީހަކު ތިއުމުރުގަ މަރުވުމަކީ ނާދިރު ކަމެއް. ހިޔެއް ނުވެ ތީ ތެދެއްހެންނެއް. ކޮވިޑުގަ މަރުވަނީ މަރުވާންވެފަ ތިބި މީހުން އެކަނި. މާ ކަންތައް ބޮޑުކުރާނެކަމެއްނެތް. އަޅެ ތި މަރުވި ކުއްޖާގެ އާއިލާ އިން ތިކަން ސާފު ކޮއްދޭނަމަ ގަބޫލު ކުރެވިއްޖައީސް. މި ނޫސްވެރިން ކޮވިޑޭ ކިޔައިގެން މިކިޔާ ލަވަ ހަމަ އެއްގޮތަކަށްވެސް ގަބޫލެއް ނުކުރެވޭ.\nމައްޔިތާއްށް ފާފަ ފުއްސަވާ ޢާއިލާއަށް ކެތްތެރިކަން ދެއްވަވާށި. ޒުވާނުން މަރުވާން ފެށީ. ދިވެހިން ހޭއަރާނީ ކިހާވަރެއް ވީމަބާ؟ އެޗް.ޕީ.އޭގެ ފިޔަވަޅުތައް ހަރުކައްޓެއް ނޫން. ކާފިއު ގަޑި ދިގުވުމަކީ ހަރުކަށިވުމެއް ނޫން. ސަރުކާރު އޮފީށްތަކާއި، ކޯޓުތަކާއި، ބައެއް އަމިއްލަ އޮފީސްތަކަށް ބަރާބަރަށް ގިނަ އަދަދެއްގެ މުވައްޒަފުން ޖަމާކޮށްގެން ހަމަ ނޯމަލްކޮށް އެބަ ހިންގާ. ޖިމްތަކާއި ސެލޫންތައް ސިއްރިޔާތުގައި އެބަ ހިންގާ. މާރުކޭޓު ހިސާބުގައި މީހުން ތޮއްޖެހިފައި،\nހުޅުމާލޭ ކޮވިޑް ފެސިލިޓީގެ ހާލަތު މޮނީޓާރ ކުރެވޭބާ...?\nނުކުރެވޭކަމަށްވަނީ. އެތަނުގެ ވާހަކަ ދައްކާނެ މީހަކުވެސް ނުވޭ.\nބަސްބުނުއްވާ ބޭފުޅުން ވިސްނަވާލައްވާ! އެޗް.ޕީ.އޭ އިން ފަރުވާ ކުޑައީކީ ނޫން. އެހީތެރިވެދޭނެ ޑކްޓަރުންނާއި ނަރުހުންނާ ހުރިހާ މީހުން މަދުވެފާ ފަރުވާދިނުމަށާއި އެހީތެރިވެ ދިނުމަށް ދާންޖެހޭ ދިމަ ދިމާ ގިނަވީމާ އަޅާލުމާއި ފަރުވާދިނުން ލަސްވަނީ. ޕޮޒިޓިވްވާ މީހުން މަދުކުރުމަށް އަހަރުމެން އެންމެންގެ ފަރުދީ ޒިންމާ ނަގައިގެން ބޭރުތެރޭއުޅޭ އުޅުން ހުއްޓާ ލައްވާ! އެނޫން ގޮތަކަށް ޕޮޒިޓިވްވާ މީހުން މަދު ނުކުރެވޭނެ.\nސަރުކާރުން މުސާރަ ދީފައި ތިބި ޑޮކްޓަރުންގެ ތެރޭން ކޮވިޑް-19 ގެ ކަންކަމުގައި އަމަލީ ގޮތުން ބައިވެރިވެ ޑިޔުޓީ އަށް ފެސިލިޓީތަކުގައި ވަގުތު ހޭދަ ކުރަނީ ކިތައް ޑޮކްޓަރުންބާ؟ އަމަލީ ގޮތުންނޭ މިބުނަނީ ޓީވީ އަށް އަރާ މޮޅެތި ވާހަކަ ދައްކާ ޓުވީޓް ކުރުމެއް ނޫން. އަމަލީ ގޮތުންނޭ މިބުނަނީ ފެސިލިޓީތަކުގައި ޑިޔުޓީ އަށް ތިބެ ޕޭޝަންޓުންނަށް ފަރުވާ ދިނުންް. އަޑު އިވޭ ގޮތުގައި އެއްވެސް ސީނިއަރ މީހެއް މި ބުނިގޮތަށް އަމަލީ ކޮށެއް ނޫޅޭ.\nކޮން ފަރުދީ ޒިންމާއެކޭތަ ތިކިޔަނީ؟ މީހަކު މޮޔަވެދާނެ. މާލެއަކީ އިންތިހާއަށް ތޮއްޖެހިފައި އޮތް ރަށެއް. ބޯނެ ފެން ފުޅިއެއް ގަންނަން ފިހާރައަށް ދާއިރު ކިއުއެއްގައި ތޮއްޖެހެން އެބަ ޖެހޭ. އަނެއްކޮޅުން ވަޒީފާ އަދާކުރާ ތަނުން ބުނީ އޮންލައިންކޮށް ވަޒީފާއަދާ ކުރެވޭނެ އިންތިޒާމެއް ނެތޭ އެހެންވީމާ އޮފީހަށް އަންނާށޭ. ވަޒީފާ އަށް ނުގޮއްސިއްޔާ ކަނޑާލާނެ. އެހެންވީމަ އެތަނުގައި ޕްރައިމަރީ ކޮންޓެކްޓް މީހުން ތިއްބަސް ދާން ޖެހޭ. ކާން ބޯން ޖެހޭ. ކޮން ފަރުދީއެއް\nއަދަދުތައް 200ގަ އޮތްއިރުވެސް އެހާ ދޯދިޔާ. ދެން މިހާރު އަދަދު މަތީވެގެން ވާ ގޮތެކޭ އެންމެން ކިޔާނެ ކަމެއްނެތް. ކަރަންޓީނުގަ ހުންނަ މީހާއަށް ނަތީޖާ ނުލިބިގެން ލިއުން ނުލިބިގެން ހަފްތާއެއް އިތުރަށް ގޭބަންދުގަ އެބަ ހުންނަންޖެހޭ. އެކަމުގެ ޒިންމާ ނަގާނެ ފަރާތެއް ނުވޭ.\nދިވެހިންނެއްނު ރަންގަޅު އެއްގޮތްވެސް ނޯންނާނެ، އަގުބޮޑެތި ފޯނު ގެންގުޅެފަ 24 ގަޑިއިރު ކޮފީގަ ތިބީމަ ހީކުރަނީ ވަރަށް ހޭލުންތެރިބައެކޭ، އަސްލުގަ ދިމާ އިދިކޮޅު.\nއަސްލު އެޗްޕީއޭ ވ ފަރުވާކުޑަ ބޮޑުވަރުވެގެންދާއިރު ގުޅާގުުުޅާ ފޯނުނުނަގާ\nސިއްހީ ނިޒާމަށްވެސް ވަކިވަރަކަށް ކަތާނީ...އެއީ ފަރުވާކުޑަކުރުމެއްނޫން....ވަސީލަތްތައް ހުރިވަރކަށް ހިދުމަތް ދެވޭނީ..\nހަރުކަށި ފިޔަވަޅު ތަކެއް ތަންފީޒް ކުރަނީ ރިސޯޓް މުވައްޒަފުންނާ ދެކޮޅަށް.\nހަރުކަށި؟؟ ކޮންގޮތަކަށް ހަރުކަށިވަނީ/؟/


ޔޫނުސުގެފާނު - ވިކިޕީޑިއާ\nޔޫނުސުގެފާނަކީ ﷲ ގެ ރަސޫލެކެވެ. ޔޫނުސް ޢަލައިހިއްސަލާމް ރަސޫލުކަމާއިގެން ފޮނުއްވުނީ ނައިނަވާގެ އަހުލުވެރީންގެ ގާތަށެވެ. އެކަލޭގެފާނު ﷲގެ މަގަށް އެބައިމީހުންނަށް ދަޢުވަތުދެއްވަން ފެށްޓެވުމާއިއެކު، އެކަލޭގެފާނުގެ ރިސާލަތާއި އެބައިމީހުން ދެކޮޅުވެރިވެގެންފޫއެވެ. މި ދެކޮޅުވެރިކަމުގައި އެބައިމީހުން ދެމިތިބެ، ޤައުމުގެ މީހުންކުރެ ހަމަ އެކަކުވެސް އެކަލޭގެފާނާއި ތަބާވިޔަ ނުދިނުމަށް ގަދައަޅައިފޫއެވެ. ޔޫނުސްގެފާނު އެކަލޭގެފާނަށް ﷲ އަމުރުކުރައްވާފައިވާމަގުން، ކެތްތެރިކަމާއިއެކު މަސައްކަތްޕުޅުކުރައްވަމުން ގެންދެވިއެވެ.\nމިގޮތުގައި އެތައް ދުވަހެއް ދިގުލައިދިއުމަށްފަހު، ﷲގެ ޢަޒާބު ޤައުމުގެ މީހުންގެމައްޗަށް އަތުވެދާނެކަމުގެ އިންޒާރު ޔޫނުސްގެފާނު ދެއްވައިފިއެވެ. މިފަދަ އިންޒާރާއިއެކުވެސް، އެބައިމީހުންގެ ހިތްތައް ބިރުވެތިވިކަމަށް ފެނިވަޑައިނުގަތުމުން، އެކަމާ އިންތިހާއަށް ދެރަފުޅުވެ، ހިތްޕުޅު ހަމަޖެހިވަޑައިނުގެން، އެކަލޭގެފާނު އެ އިންޒާރުކުރެއްވި ޢަޒާބު3ދުވަހުގެ ތެރޭގައި އެބައިމީހުންގެމައްޗަށް އަންނާނޭކަމުގައި ވިދާޅުވެ، ޤައުމު ދޫކުރައްވާ ނުކުމެވަޑައިގެންފިއެވެ.\nޔޫނުސްގެފާނު ޤައުމު ދޫކުރައްވާ ނުކުމެވަޑައިގަތީ، ޤައުމު ދޫކޮށްލެއްވުމަށް ސީދާސީދާ ﷲގެ އަމުރުފުޅު އައުމުގެ ކުރީންނެވެ. އެކަލޭގެފާނު އެއްގަމުގެމަގުން ދަތުުކުރައްވަމުން ވަޑައިގެން ކަނޑުގެ އައްސޭރިފަށަށް ނުކުންނަވާ، ނަވަކަށް އަރާވަޑައިގަތެވެ. ނަވުގައި ފެށްޓެވި ދަތުރުފުޅުވީ އެހާ ނިޔާމަ ދަތުރުފުޅަކަށްނޫނެވެ. އާދަޔާ ޚިލާފަށް ކަނޑުގަދަވެ، ކަނޑުގެ ތެރެއަށް ނައު ޣަރަޤުވެގެން ހިނގައިދާނެކަމުގެ ބިރު، އެނަވުގެ އަހުލުވެރީންގެ ހިތުގައި ހިނގައިގަތްހިނދު، ނައު ލުއިކުރުމަށްޓަކައި، ނަވުން ބަޔެއް މީހުން ބޭލުމަށް ޤަސްދުކޮށްފޫއެވެ.\nނަވުގައި ތިބި އެންމެން އެއްބަސްވީ ގުރުއަތުލައިގެން، ގުރުއަތުން ދިމާވާމީހަކު ކަނޑަށް އެއްލާލާގޮތަށެވެ. ދެންފަހެ، ފުރަތަމަ ލީ ޤުރުޢަތު ޔޫނުސްގެފާނުގެމައްޗަށް ނުކުމެއްޖެއެވެ. އެނޫން ގޮތެއްވޭތޯ، ތިންފަހަރަށް ގުރުއަތުލައިގެންވެސް، ކަނޑަށް އެއްލާލުމަށް ގުރުއަތުން ދެއްކީ، ޔޫނުސްގެފާނެވެ.\nޔޫނުސްގެފާނު ކަނޑަށް އެއްލާލެވިއްޖެއެވެ. އެއާއިއެކު، އެކަލޭގެފާނުގެ ގައިކޮޅުގައި ދަތްއެޅުމެއް، އަނިޔާއެއްވުމެއްނެތި، ބިޔަސިންގާ މަހެއްގެ އަނގައިގެތެރެއިން، އޭގެ ގޮހޮރާއި ހަމައަށް އެކަލޭގެފާނު ވާޞިލުވެއްޖެއެވެ. ރޭގަނޑުގެ އަނދިރިކަމުގައި، ކަޅުކުރެއްވި ކަނޑުގެ ފުންކަމުގެ ތެރޭގައި، ބިޔަސިންގާ މަހެއްގެ ބަނޑުތެރޭގައި، ސަލާމަތްވެވަޑައިގަންނަވާނޭކަމުގެ އެއްވެސް އުއްމީދެއް ނެތް ޙާލަތުގައިވެސް، ﷲގެ ރަޙްމަތުން އުއްމީދުކަނޑުއްވާލެއްވުމެއްނެތި، ތަކްބީރު ތަޙްލީލް އެކަލޭގެފާނު ދަންނަވަމުންދިޔައެވެ. ޚުޝޫޢަތްތެރިކަމާއިއެކު، ﷲގެ ޙަޟްރަތަށް އިބްތިހާލުވެވަޑައިގެން، ފާފަ ފުއްސަވައިދެއްވުމަށް ދަންނަވަމުންދިޔައެވެ.\nއެކަލޭގެފާނުގެ ޙާލަތު ﷲ މޮޅަށް ބައްލަވާވޮޑިގެންވިއެވެ. މަހުގެ ބަނޑުގައި، އަނދިރީގެމައްޗަށް ހުރި އަނދިރިކަމާއި ބިރުވެރިކަމުގައި އެކަލޭގެފާނު ހޭދަކުރެއްވި މުއްދަތާއިމެދު ޢިލްމުވެރީންގެ މެދުގައި ބޮޑެތި ޚިލާފުތަކެއް އެބަހުއްޓެވެ. އެއީ، އެއްދުވަސްކަމުގައި،3ދުވަސްކަމުގައި،7ދުވަސްކަމުގައި، 40 ދުވަސްކަމުގައިވެސް ޢިލްމުވެރީން ވިދާޅުވެއެވެ. ދެންފަހެ ﷲ ކަނޑައަޅުއްވާފައިވާ ވަގުތު ޖެހުމާއިއެކު، ހިކިފަސްތަނަކަށް މަސް ބީއްސާލާ، އޭގެ ގޮހުރުގެތެރެއިން އެކަލޭގެފާނަށް ނުކުމެވަޑައިގެންނެވޭނެގޮތް ﷲ މެދުވެރިކުރައްވައިފިއެވެ. އަދި އެކަލޭގެފާނަށްޓަކައި، ބަރަބޮލުގެ ޢާއިލާގެ ބާވަތަކުން، ފަރީއްކޮޅު ލިބިވަޑައިގަންނަވާނެގޮތް މެދުވެރިކުރައްވާ، ﷲގެ ނިޢްމަތްތައް އެކަލޭގެފާނަށް އިތުރުކޮށްދެއްވައިފިއެވެ.\nޔޫނުސްގެފާނު އިންޒާރުދެއްވިފަދައިން، ޤައުމުގެ މީހުންނާ ﷲގެ ޢަޛާބުކުރިމަތިވެގެންއައެވެ. އެހިނދު ޔޫނުސްގެފާނު ޤައުމުދޫކުރައްވާ ވަޑައިގެން ވީ ނަމަވެސް، އެކަލޭގެފާނުގެ ބަސްފުޅުގެ ތެދުކަން މީސްތަކުންގެ ހިތްތަކަށްވަދެ، ﷲއަށް އީމާންވުމުގެ މަގު ޤައުމުގެ އެންމެން ޚިޔާރުކޮށްފިއެވެ. އަދި ކުށްފާފަތަކަށް ތައުބާވެ، ކަރުނައަޅާ ޙާލުގައިތިބެ، ﷲގެ ޢަޛާބުން ސަލާމަތްކޮށްދެއްވުން އެދި ދަންނަވައިފިއެވެ.\nﷲގެ ޢަޛާބު ކުރިމަތިވެގެން އައުމަށްފަހު، އީމާންވުމުގެ ސަބަބުން، އެ ޢަޛާބުން ނަޖާކުރެއްވި ހަމައެކަނި ޤައުމަކީ ޔޫނުސްގެފާނުގެ ޤައުމެވެ. ޔޫނުސްގެފާނުގެ މާތްކަމުގެމައްޗަށް އެތައް އެތައް ޙަދީސެއް ރިވާވެގެންވެއެވެ.


Stelco ge MD akah Mugunee Mpl Ge MD akah Hulhudhoo Shaahidh\nސްޓޭޓް އިލެކްޓްރިކް ކޮމްޕެނީ ލިމިޓެޑް، ސްޓެލްކޯއާއި މޯލްޑިވްސް ޕޯޓްސް ލިމިޓެޑް، އެމް.ޕީ.އެލްގެ މެނޭޖިންގ ޑިރެކްޓަރުންގެ މަޤާމަށް ބޭފުޅުން އައްޔަންކުރައްވައިފިއެވެ.\nޕްރައިވެޓައިޒޭޝަން އެންޑް ކޯޕަރައިޓޭޒޭޝަން ބޯޑުގެ ޗެއަރމަން މުހައްމަދު ނިޒާރު ވިދާޅުވީ، މޯލްޑިވްސް ޕޯޓްސް ލިމިޓެޑް، އެމްޕީއެލްގެ މެނޭޖިންގ ޑިރެކްޓަރގެ މަޤާމަށް އައްޔަންކޮށްފައިވަނީ ސ. ހުޅުދޫ ވާރުގެ، ޝާހިދު އަލީކަމަށެވެ. ޝާހިދަކީ ނަޝީދުގެ ވެރިކަމުގައި އެސްޓީއޯގެ މެނޭޖިން ޑިރެކްޓަރު ކަމަށް އައްޔަން ކުރެއްވި ބޭފުޅެކެވެ. އޭނާ ވަނީ ވަހީދުގެ ވެރިކަން ނިމި ޔާމީންގެ ވެރިކަން ފެށުމާއި ހަމައަށް އެސްޓީއޯގެ މެނޭޖިން ޑިރެކްޓަރުކަން ކުރައްވާފައެވެ.\nސްޓޭޓް އިލެކްޓްރިކް ކޮމްޕެނީ ލިމިޓެޑް، ސްޓެލްކޯގެ މެނޭޖިންގ ޑިރެކްޓަރގެ މަޤާމަށް އައްޔަންކުރައްވާފައިވަނީ ހެންވޭރު ސަންދަލީގެ، ހަސަން މުގްނީއެވެ. ސްޓެލްކޯގެ މެނޭޖިން ޑިރެކްޓަރު ކަމަށް އައްޔަން ކުރެއްވީ ހ.ސަންދަލީގެ ހަސަން މުގުނީ އެވެ. އޭނާ އަކީ ވެސް ނަޝީދުގެ ވެރިކަމުގައި ސްޓެލްކޯގެ މެނޭޖިން ޑިރެކްޓަރު ކަން ކުރެއްވި ބޭފުޅެކެވެ. އަދި އޭނާއަކީ ރައީސް ޔާމީންގެ ވެރިކަމުގައި ޖުމްހޫރީ ޕާޓީގެ ސްލޮޓެއްގައި 2014 ވަނަ އަހަރުގެ ޖެނުއަރީމަހު ސްޓެލްކޯގެ މެނޭޖިންގ ޑިރެކްޓަރުކަމަށް އައްޔަންކުރެއްވި ބޭފުޅެކެވެ. ނަމަވެސް ހަމަ އެއަހަރުގެ ޖޫންމަހުގެ ތެރޭގައި އޭނާ ވަނީ މަޤާމުން ވަކިކޮށްފައެވެ.\nސަރުކާރު ކުންފުނިތަކުގެ ޑިރެކްޓަރުންގެ ބޯޑަށް ބަދަލުތައް ގެންނަމުންދާއިރު، މީގެ ކުރިން ވަނީ އެސްޓީއޯ، އައިލެންޑް އޭވިއޭޝަން ސަރވިސް، އަދި އެމްޑަބްލިޔުއެސްސީގެ މެނޭޖިންގ ޑިރެކްޓަރުންގެ މަޤާމަށް އާ ބޭފުޅުން އައްޔަންކުރައްވާފައެވެ.\nދިވެހިންގެ ކިބައިގައި ކުރިއްސުރެ ހުރި ސާފުތާހިރުކަމުގެ ސިފަ އަލުން އަށަގަނުވައި، މި ރާއްޖެ ސާފުތާހިރު ހިތްގައިމު ތަނެއްގެ ގޮތުގައި ...\nމާދަމާ މީދޫގައި ކުރެވޭ ކޭތަނަމާދު ކުރެވޭނީ މަސްޖިދުލް އިބްރާހިމް މަޖުދުއްދީންގައި – އިމާމުވެ ނަމާދު ކުރައްވާނީ ކަރީމް\nމާދަމާ ހެނދުނު ހިފާ އިރުކޭތައާ ގުޅިގެން، މިސްކިތްތަކުގައި ޖަމާއަތުގައި ކޭތަ ނަމާދު ކުރާނެ ކަމަށް އިސްލާމިކް މިނިސްޓްރީން ބުނެފި ...\nވެލާނާ އިންޓަނޭޝަނަލް އެއާޕޯޓުގެ ވޯޓާފްރަންޓް ރެސްޓޯރަންޓުގައި ދުނިޔޭގެ މަޝްހޫރު ފުޑް ޗައިންތައް ހިންގަން މޯލްޑިވްސް އެއާޕޯޓްސް ކޮމްޕެނީ އިން ...


Maadhama In Feshigen BML Ge Branch Thah Hulhuvanee - Vaguthu\nމާދަމާއިން ފެށިގެން ބީއެމްއެލްގެ ބްރާންްޗްތައް ހުޅުވަނީ\nމާދަމާއިން ފެށިގެން ބޭންކް އޮފް މޯލްޑިވްސް (ބީއެމްއެލް) ގެ ބްރާންޗްތަކާއި ސަރވިސް ސެންޓަރތައް ހުޅުވައިގެން ހިދުމަތް ދޭން ނިންމާފައިވާ ކަމަށް ބީއެމްއެލުން ބުނެފިއެވެ.\nބީއެމްއެލުން ބުނީ، ބޭންކު ހުޅުވުމަށް ހަމަޖެހިފައިވަނީ އާދިއްތަ ދުވަހުން ފެށިގެން ބުރާސްފަތި ދުވަހަށް، ކޮންމެ ދުވަހެއްގެ ހެނދުނު 08:30 އިން ފެށިގެން މެންދުރުފަހު 2:00 އަށް ކަމަށާއި އެވަގުތުތަކުގައި ދެމުންދާނީ އޮންލައިން އަދި ސެލްފް ސަރވިސް ބޭންކިންގ މެދުވެރިކޮށް ލިބެން ނުހުންނަ ހިދުމަތްތައް ކަމަށެވެ.\nބޭންކުގެ ހިދުމަތްތައް ހޯއްދެއްވުމަށް ކަސްޓަމަރުންނަށް ކިއުބީ އެޕް މެދުވެރިކޮށް ޓޯކަންއަށް އެދެވޭނެ ކަމަށާއި އަދި ކިއުބީ އެޕް މެދުވެރިކޮށް ކިއުގައި ތިބި ކަސްޓަމަރުން ގެ އަދަދު ބްރާންޗަށް އައުމުގެކު ރިން އޮންލައިންކޮށް ބަލާލެވޭނެ ކަމަށް ބީއެމްލުން ވަނީ ބުނެފައެވެ.\nބޭންކު ހުޅުވާފައި ހުންނަ ދުވަސްތަކުގައި ހެނދުނު 8.00 އިން މެންދުރު 12:00 އަށް އެޕް މެދުވެރިކޮށް ޓޯކަން ލިބޭނެއެވެ.\nއެކައުންޓް އޯޕަނިންގ ސެންޓަރ، ލޯން ސެންޓަރ އަދި ބިޒްނަސް ސެންޓަރ މެދުވެރިކޮށް ހިދުމަތް ދިނުމަށް ހަމަޖެހިފައިވަނީ އެޕޮއިންޓްމަންޓް އުސޫލުން ކަމަށް ބީއެމްއެލުން ބުނެއެވެ. އެޕޮއިންޓްމެންޓް ހައްދަން ބޭނުންވާ ކަސްޓަމަރުންނަށް ބޭންކުގެ ވެބްސައިޓް މެދުވެރިކޮށް އެޕޮއިންޓްމަންޓް ހެދުމަށް އެދި ހުށަހެޅޭނެ ކަމަށް ވެސް ބީއެމްއެލުން ވަނީ ބުނެފައެވެ.\nއޮންލައިންކޮށް ދެމުންދާ ހިދުމަތާއި ޗެކް ޕްރޮސެސްކުރުމަށް ކަނޑައެޅިފައިވާ ސުންގަޑި:\nރާއްޖޭން ބޭރަށް ފައިސާ ޓްރާންސްފަރ ކުރުމާއި އެހެނިހެން ބޭންކުތަކުގެ ޗެކް ޕްރޮސެސް ކުރުން ހެނދުނު 11.00 ގެ ކުރިން ލިބޭ ރިކުއެސްޓް އަދި ޗެކްތައް އެދުވަހު ޕްރޮސެސް ކުރެވޭނެއެވެ.\nއޭޓީއެމް މެދުވެރިކޮށް ޖަމާކުރާ ޗެކް ޕްރޮސެސް ކުރުން، ލޯކަލް ބޭންކް ޓްރާންސްފަރ އަދި ޕޭ ރޯލްގެ ޚިދުމަތްތަކުގެ ތެރެއިން ހެނދުނު 12.00 ގެ ކުރިން ލިބޭ ރިކުއެސްޓް އަދި ޗެކްތައް އެދުވަހު ޕްރޮސެސް ކުރެވޭނެއެވެ.\nބީއެމްއެލުން ބުނީ، ކަސްޓަމަރުން ގޭގައި ތިއްބަވައިގެން ބޭންކިންގ ހިދުމަތް ބޭނުން ކުރައްވައި، އޮންލައިންކޮށް ލިބެން ހުންނަ ހިދުމަތްތައް ބޭނުންކުރެއްވުން އެދެވޭ ކަމަށެވެ.


Mahakah vure gina dhuvas vi iruves Flat vikkan hulhuvaeh nuli! | Mihaaru\nމާލޭގެ އަރަބިއްޔާ ސްކޫލްގެ ބިމުގައި ހަދާފައި ހުރި ފްލެޓް: އިޖްތިމާއީ ބޯހިޔާވަހިކަމުގެ ދަށުން ދޫކުރަން ނިންމި މި ފްލެޓްތަކުގެ އަގުތައް އަގުތައް ހުރީ ވިޔަފާރި ރޭޓުގައި.\nމަހަކަށްވުރެ ގިނަ ދުވަސްވިއިރު ވެސް ފްލެޓް ވިއްކަން ހުޅުވައެއް ނުލި!\n21 ޖެނުއަރީ 2018 - 15:317comments\nގާކޮއްޓާއި އަރަބިއްޔާގައި އިމާރާތް ކުރި 264 ފްލެޓްގެ ތެރެއިން 105 ފްލެޓް ވިއްކާލަން އިއުލާންކުރީ، އެ ފްލެޓްތައް ލިބުނު މީހުން ދައްކަންޖެހޭ ފައިސާ ސަރުކާރަށް ނުދެއްކުމުންނެވެ. އެ ފްލެޓްތައް ވިއްކަން ފޯމު ދޫކުރަން އޮތީ ޑިސެމްބަރު، 4، 2017 ގަ އެވެ. އޭގެ ދެ ދުވަސް ކުރިން އެތައް ބަޔަކު ކިޔޫގައި ޖެހުނެވެ. އެފަދަ ބޮޑު ކިޔޫއެއްގައި ރައްޔިތުން ޖައްސައިގެން ފްލެޓް ދޫކުރުމަކީ ސަރުކާރުން ގަބޫލުކުރާ ކަމެއް ނޫން ކަމަށް ބުނެ ފްލެޓް ވިއްކުން މެދުކަނޑައިލީ އެވެ.\nފްލެޓް ވިއްކަން މެދުކަނޑާލުމަށް ފަހު އެޗްޑީސީން ބުނެފައި ވަނީ، "ފްލެޓް ގަތުމަށް ގިނަ ބަޔަކު ކިޔޫ ހަދަމުންދާތީ، ކިޔޫގައި ނުޖެހި، ލުއި ފަސޭހަ ގޮތެއް ހަމަޖެހެންދެން ފްލެޓްތައް ވިއްކުން މެދުކަނޑާލައިފައިވާ" ކަމަށެވެ. އެކަމަކު އޭގެ ފަހުން މަހަކަށް ވުރެ ގިނަ ދުވަސްވިއިރު ވެސް މި ފްލެޓްތަކުގެ ހަބަރެއް ނުވި އެވެ.\nފްލެޓްތައް ވަރަށް އަވަހަށް ވިއްކަން ހުޅުވާލާނެ ކަމަށް މިދިޔަ މަހުގެ ފަހުކޮޅު ވެސް އެޗްޑީސީން ވަނީ ބުނެފަ އެވެ. އެކަމަކު މިކަން ލަސްވަމުންދާ މައްސަލާގައި އެޗްޑީސީން ވާހަކައެއް ނުދެއްކި އެވެ.\nތިން ކޮޓަރި އާއި ދެ ފާޚާނާ އަދި ބަދިގެ ހިމެނޭ ފްލެޓްތަކުގެ ތެރެއިން ގާކޮށިން 75 ފްލެޓް ވިއްކާ އިރު، އަރަބިއްޔާ ބިމުން ވިއްކަނީ 30 ފްލެޓެވެ. އެޗްޑީސީން ކުރިން ނިންމާފައިވާ ގޮތުން ނަމަ، ފްލެޓް ވިއްކާނީ ފޯމް ހުށަހަޅާ ތަރުތީބުންނެވެ. ފްލެޓެއްގެ އަގަކީ ދެ މިލިއަން ރުފިޔާ އެވެ. އެޗްޑީސީން ބުނެފައިވާ ގޮތުގައި ފޯމު ދޫކުރާނީ 100،000ރ.ގެ ބޭންކް ގެރެންޓީ ހުށަހަޅާ ފަރާތްތަކަށެވެ.\nއިތުރު ލިޔުންތައް ހުޅުމާލެ ހައުސިން މިނިސްޓަރު ބޯހިޔާވަހިކަން ފްލެޓް އަރަބިއްޔާ ސްކޫލް އެޗްޑީސީ ގާކޮށި ޓާޓާ ގްރޫޕް


Russia Aai China In Gaumuthakah Vaccine Hadhiyaa Kuraathee America Kanboduvey - Vaguthu\nކޮވިޑް-19 އިން ދިފާއުވުމަށް ޗައިނާ އާއި ރަޝިއާ އިން އުފައްދާފައިވާ ވެކްސިންތައް ގައުމުތަކަށް ހަދިޔާ ކުރުން އެއީ ކުރިއަށް އޮތްތަނުގައި އެދެގައުމުގެ ނުފޫޒު ވަރުގަދަވެ އެމެރިކާއަށް އެކަމުގެ ގެއްލުން ލިބިގެން ދާނެ ކަމެއް ކަމަށް އެމެރިކާގެ ޖާސޫސީ އިދާރާތަކުން ބުނެފިއެވެ.\nއެމެރިކާގެ ޖާސޫސީ އިދާރާތަކުން ސެނެޓަށް ފޮނުވި ރިޕޯޓެއްގައި ބުނެފައި ވަނީ ޗައިނާ އާއި ރަޝިއާގެ އަމަލުތަކުގެ ސަބަބުން ހާރިޖީ ގޮތުން އެމެރިކާއަށް ބޮޑެތި ގެއްލުންތަކެއް ލިބިގެން ދާނެ ކަމަށެވެ. މިދިޔަ އަހަރު ފަހުކޮޅު ސެނެޓަށް ފޮނުވި މިރިޕޯޓް ކުރިން އޮތީ ސިއްރު ކޮށްފައެވެ. ނަމަވެސް އަންގާރަ ދުވަހު ރިޕޯޓް ވަނީ އާއްމު ކޮށްފައެވެ.\n"ހާއްސަކޮށް ޗައިނާގެ ނުފޫޒު ގަދަވަމުން އައުން އެއީ އެމެރިކާއަށް އޮތް ވަރަށް ބޮޑު ނުރައްކަލެކެވެ." ރިޕޯޓްގައި ބުނެފައި ވެއެވެ.\nއެމެރިކާގެ ކުންފުނިތަކުން ކޮވިޑް ވެކްސިން އުފެއްދުމުގައި ކުރިއެރުންތައް ހޯދާފައި ވީނަމަވެސް އެމެރިކާ އިން ގައުމުތަކަށް ވެކްސިން ހަދިޔާއެއް ނުކުރެއެވެ. އެމެރިކާ އިން މަސައްކަތް ކުރަމުން ގެންދަނީ އެމެރިކާ އަށް ލިބިފައިވާ ވެކްސިންތައް އެމެރިކާގެ ރައްޔިތުންނަށް ދީގެން އެމެރިކާގެ ރައްޔިތުން އާއްމު ދިރިއުޅުމަކަށް ގެނެވޭތޯއެވެ. އެމެރިކާ އިން ވެކްސިން ހަދިޔާ ކުރަމުން ނުގެންދާތީ ހާރިޖީ ދާއިރާގެ ތަޖުރިބާކާރުން ވެސް ވަނީ މީގެ ކުރިން ކަންބޮޑުވުން ފާޅުކޮށްފައެވެ.\nއެމެރިކާގެ ޖާސޫސީ އިދާރާގެ ރިޕޯޓްގައި ބުނެފައި ވަނީ ކޮވިޑް-19 ފެތުރުން ކޮންޓްރޯލް ނުކުރެވި ބަލި އިތުރަށް ފެތުރިގެން ދާނަމަ ފަގީރުކަން އިތުރުވެ، ހިޖުރަކުރާ މީހުންގެ މައްސަލައަކީ ގައުމުތަކުގެ ސަލާމަތައް އޮތް ބޮޑު ނުރައްކަލަކަށް ވެސް ވެގެން ހިނގައިދާނެ ކަމަށެވެ. އެހެންކަމުން އެކަމަށް ފިޔަވަޅު އަޅަން ކަމާބެހޭ އިދާރާތަކަށް ރިޕޯޓްގައި ވަނީ ލަފާ ދީފައެވެ.\nރިޕޯޓްގައި ފާހަގަ ކޮށްފައިވާ އިތުރު ކަންތައްތަކުގެ ތެރޭގައި އީރާނުން ނިއުކްލިއާ ހަތިޔާރެއް އުފައްދަން މަސައްކަތް ނުކުރާކަމަށް ބުނެފައިވާކަން ވެސް ފާހަގަ ކުރެވެއެވެ. ނަމަވެސް 2015 ވަނަ އަހަރު ސޮއި ކުރި އެއްބަސްވުމުގެ ސަބަބުން އީރާނުން ބޭނުންނަމަ ނިއުކްލިއާ ހަތިޔާރެއް އުފެއްދޭ ވަރަށް ޔުރޭނިއަމް ތަރައްގީ ކުރެވިދާނެ ކަމަށް ރިޕޯޓްގައި ބުނެފައި ވެއެވެ.\nއޭޕްރީލް 15, 2021 00:43\nކަންބޮޑުވިޔަސް ނުވިޔަސް އެމީހުން ދޭ އެއްޗެއް އެ މީހުން ދޭނެ. އެމީހުން ދެނީ ކަލޭމެން ފަގީރުކުރަން. އެކަން އެމީހުން ކުރާނެ. އެމީހުން ދަނޭ އެމީހުން އެއްޗެހި ދޭވަރަކަށް ކަލޭމެން އަތުން އެއްޗެހިގަނެގެން ކަލޭމެން ބަޔަކު މުއްސަނދިކޮށް ނުދޭނެކަން. އަދި ކަލޭމެންނަށް މީހަކަށް އެއްޗެއް ދޭން ނުކެރޭނެކަން އެމީހުން ދަނޭ.\nއޭޕްރީލް 15, 2021 05:04\nއަމިއްލަ އަތަށް ގޮވީ


Barulamaanee petition ah 13 memberun ge soi hodhaifi\nބަރުލަމާނީ ޕެޓިޝަން 13 މެންބަރުންގެ ސޮއި ހޯދައިފި\nބަރުލަމާނީ ޕެޓިޝަންގައި ސޮއިކުރެއްވި މަޖިލީސް މެންބަރުން --\nދެހާސްއަށާރަވަނަ އަހަރުގެ ރިޔާސީ އިންތިހާބުގައި އެމްޑީޕީން އެކުލަވާލި މެނިފެސްޓޯގައި ގާނޫނު އަސާސީއަށް ބަދަލު ގެނެސް ބަރުލަމާނީ ނިޒާމަކަށް ވެރިކަމުގެ ނިޒާމު ފުރޮޅާލުމަށް ރަައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވެވަޑައިގެންފައިވާ ވައުދު ފުއްދެވުމަަށް ބާރުއެޅުމުގެ ގޮތުން ތައްޔާރުކުރަން ފަށާފައިވާ ޕެޓިޝަންގައި ރައްޔިތުންގެ މަޖިލީހުގެ 13 މެންބަރަކު މިހާތަނަށް ސޮއިކުރައްވައިފި އެވެ.\nއެމްޑީޕީގެ ބައެއް އިސް ބޭފުޅުންނާއި އެ ޕާޓީގެ އާންމު މެންބަރުން އިސްވެ ތައްޔާރު ކުރަން ފަށާފައިވާ ޕެޓިޝަންގައި ސޮއިކުުރުން އެމްޑީޕީ ހަރުގޭގައި ފެށުމަށް ބޭއްވުމަށް އިވެންޓްގައި އެ މެންބަރުން ވަނީ ބައިވެރިވެވަޑައިގެންފައެވެ. އެ ހަރަކާތުގައި އިސްކޮށް ތިއްބެވި ބޭފުޅުން ވިދާޅުވީ ކޮންމެ ދުވަހަކުވެސް މެންދުރު ފަހު ދެއަކުން ފެށިގެން ސޮއިކުރުން ހަރުގޭގައި ކުރިއަށް ގެންދާނެ ކަމަށެވެ.\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމުގައި މަބްރޫކް ވިދާޅުވީ ސަރުކާރުން ގެންގުޅެނީ ވެރިކަން ކުރާ ކޯލިޝަންގައި އޮތް ޕާޓީތަކާއި ގުޅިގެން ހަދާފައިވާ މެނިފެސްޓޯއެއް ކަމަށެވެ.\nއެކަމަކު ނިމިދިޔަ ރިޔާސީ އިންތިހާބުގައި އެމްޑީޕީން އެކުލަވާލި މެނިފެސްޓޯގައި ގާނޫނުއަސާސީއަށް ބަދަލު ގެނެސް، ބަރުލަމާނީ ނިޒާމަކަށް ވެރިކަމުގެ ނިޒާމު ފުރޮޅާލުމަށް ރައީސް ވެވަޑައިގެންފައިވާ ވައުދު ފުއްދެވުމަަށް ބާރުއެޅުމުގެ ގޮތުން އެމްޑީޕީ މެމްބަރުން މިހާރު އަންނަނީ ޕެޓިޝަނެއްގައި ސޮއިކުރަމުންނެވެ.\nއެމްޑީޕީގެ ބަރުލަމާނީ ޕެޓިޝަނާ ގުޅޭގޮތުން ނޫސްވެރިޔަކު މިއަދު ސުވާލުކުރެއްވުމުން މަބްރޫކް ދެއްވީ ނިޒާމު ބަދަލުކުރުމުގެ މައްސަލާގައި ރައީސް ތަކުރާރުކޮށް ދެއްވާ ޖަވާބެވެ. އެގޮތުން ވިދާޅުވީ ނިޒާމު ބަދަލުކުރެވޭނީ ރައްޔިތުންގެ ވޯޓަކުން ކަމަށާއި ނިޒާމުގެ މައްސަލާގައި ރައީސްގެ ޖަވާބަކީ އެއީ ކަމަށެވެ.\nމަބްރޫކު ވިދާޅުވީ ސަރުކާރުގެ މެނިފެސްޓޯ އަކީ ކޯލިޝަންގައި އޮތް ޕާޓީތަކުން އެއްބަސްވެގެން އެކުލަވައިލި މެނިފެސްޓޯއެއް ކަމަށްވާތީ އެ މެނިފެސްޓޯގައި އޮންނާނީ ނިޒާމަށް ގެންނަން ޖެހޭ އިސްލާހުތަކެއްގެ ވާހަކަ ކަމަށެވެ. ކޯލިޝަން މެނިފެސްޓޯގެ ކުރިން ރިޔާސީ އިންތިހާބަށް އެމްޑީޕީއާއި އެހެން ޕާޓީތަކުން ވެސް މެނިފެސްޓޯ އެކުލަވާލި ކަންވެސް ފާހަގަކުރެއްވި އެވެ.\nމަބްރޫކް ވިދާޅުވީ ކޯލިޝަނުން އެއްބަސްވެގެން އެކުލަވާލައިފައިވާ މެނިފެސްޓޯގައި ވެރިކަމުގެ ނިޒާމު، ބަރުލަމާނީ ނިޒާމަށް ބަދަލުކުރުމުގެ ވާހަކަ ނޯންނާނެ ކަމަށެވެ. ނަމަވެސް ވެރިކަމުގެ ނިޒާމު ބަދަލުކުރުމަށް ގިނަ ރައްޔިތުންތަކެއް އެދޭނަމަ އެފަދަ ވޯޓަކަށް ދެވިދާނެ ކަމަށް ރައީސް ވިދާޅުވާ ކަމަށްވެސް މަބްރޫކް ތަކުރާރުކޮށް ވިދާޅުވި އެވެ.\n"އަޅުގަނޑު ވަރަށް ސާފުކޮށް މިކިޔައިދެނީ. ރައީސުލްޖުމްހޫރިއްޔާ ވިދާޅުވެފައޭ ވަނީ މިކަމުގައި ގޮތެއް ނިންމާނީ ސީދާ ރައްޔިތުންގެ ވޯޓަކަށް ގޮސްގެންނޭ. އެއީ ރައްޔިތުން އެދޭ ކަމެއް ކަމުގައި ވާނަމަ،" މަބްރޫކް ވިދާޅުވި އެވެ.


SunOnline: Champions league: Faseyhakamaa eku Porto balikoh Luverpool semi ah\nފަސޭހަކަމާ އެކު ޕޯޓޯ ބަލިކޮށް ލިވަޕޫލް ސެމީގެ ޖާގައެއް ކަށަވަރުކޮށްފި\nޢަބްދުﷲ އައިމަން 18 Apr 2019, 10:00\nލިވަޕޫލްގެ ޑިފެންޑަރު ވާޖިލް ވެން ޑައިކް ރޭ ޕޯޓޯ ކޮޅަށް ގޯލު ޖެހުމަށް ފަހު --- ފޮޓޯ/ ސްޓީފެން ކްރީކް\nފޯމުގައި އޮތް ލިވަޕޫލްއިން ފަސޭހަކަމާ އެކު ޕޯޓޯ ބަލިކޮށް ޗެމްޕިއަންސް ލީގުގެ ސެމީފައިނަލްގެ ޖާގައެއް ކަށަވަރު ކޮށްފި އެވެ.\nޕޯޗުގަލްގެ އެއްވަނަ ޓީމުގެ ގޮތުގައި އޮތް ޕޯޓޯގެ އަމިއްލަ ދަނޑުގައި ރޭ ކުޅުނު މެޗުން އެ ޓީމު ބަލިވެފައި ވަނީ 1-4 ގެ ނަތީޖާއަކުންނެވެ. މިވަގުތު ތަފާތު ފޯމެއްގައި އޮތް ލިވަޕޫލްއިން ރޭގެ މެޗުން މޮޅުވެ ސެމީގެ ޖާގައެއް ކަށަވަރު ކޮށްފައި ވަނީ ޖުމްލަ 1-6ގެ އެގްރިގޭޓް ނަތީޖާއަކާ އެކު އެވެ.\nލިވަޕޫލްގެ ކުޅުންތެރިން އުފާ ފާޅު ކުރަނީ --- ފޮޓޯ/ ސްޓީފެން ކްރީކް\nވޭތުވެ ދިޔަ އަހަރުގެ ފައިނަލުގައި ވެސް ކުޅުން ލިވަޕޫލްއިން މި ސީޒަނުގައި މޮޅު ކުޅުމެއް ދައްކަމުން އަންނަ އިރު އިނގިރޭސި ޕްރިމިއާ ލީގުގެ އެއްވަނާގައި ވެސް މިވަގުތު އޮތީ އެ ޓީމެވެ. ލިވަޕޫލްއިން ސެމީ ފައިނަލުގައި ބައްދަލު ކުރަން ޖެހޭނީ ސްޕެއިންގެ ބާސެލޯނާއާ އެވެ.\nރޭގެ މެޗަށް ލިވަޕޫލް އިން ކުރިމަތި ލީ އިރު ވެސް އެ ޓީމުގެ އަތުގައި ފައިދާ ދެ ގޯލު އޮތެވެ. އެ ދެ ޓީމުގެ ފުރަތަމަ ކުރިމަތިލުމުގައި ލިވަޕޫލްއިން ޖެހި ދެ ގޯލާ އެކު އެ ޓީމު ސެމީއަށް ދާނެ ކަމުގެ ޔަގީންކަން ރޭގެ މެޗަށް ނުކުތް އިރު އޮތް ނަމަވެސް މެޗު ފަސޭހަކޮށް ނުލާނެ ކަމަށް އެ ޓީމުގެ ކޯޗު ޔާގަން ކްލޮޕް މެޗުގެ ކުރިން ވަނީ ބުނެފަ އެވެ.\nލިވަޕޫލްއަށް ރޭގެ މެޗުގައި ގޯލުތައް ޖަހައިދިނީ ސާޑިއޯ މާނޭއާއި މުހައްމަދު ސަލާހް އަދި ރޮބާޓޯ ފިރްމީނިއޯގެ އިތުރުން ވާޖިލް ވެން ޑައިކް އެވެ. ސަލާހް އަދި މާނޭ ވަނީ ފުރަތަމަ ލެގުގައި ވެސް ގޯލު ޖަހައިފަ އެވެ. ޕޯޓޯއިން ރޭގެ މެޗުގައި ޖެހި ހަމައެކަނި ގޯލު އެ ޓީމަށް ކާމިޔާބު ކޮށްދިނީ އެޑާ މިލިޓާއޯ އެވެ.\nވޭތުވެ ދިޔަ އަހަރުގެ ފައިނަލުގައި ލިބުނު ނާކާމީޔާބީއާ އެކު މިއަހަރުގެ ސީޒަނަށް ލިވަޕޫލްއިން ކުރިމަތިލީ ސްކޮޑް އިތުރަށް ވަރުގަދަ ކޮށްގެންނެވެ. އެގޮތުން ޒެރްދާން ޝަކީރީ އާއި ފެބީނިއޯގެ އިތުރުން ގޯލްކީޕަރު އެލިސަން ބެކާ އަކީ މިއަހަރުގެ ސީޒަނަށް އެ ޓީމު ވަރުގަދަ ކުރަން ގެނައި ބައެއް ކުޅުންތެރިންނެވެ.


Harry Kane Ah Aniyaave Coach Haas Kamehge Thereyah - Vaguthu\nހެރީ ކޭންއަށް އަނިޔާވެ ކޯޗް ހާސްކަމެއްގެ ތެރެއަށް\nއިންގްލިސް ޕްރިމިއަރ ލީގްގައި މިހާރު ހުރި އެންމެ މޮޅު ކުޅުންތެރިޔާކަމަށް ގިނަބަޔަކު ގަބޫލްކުރާ ހެރީ ކޭން އަށް އަނިޔާވެ ކުޅުމާ ދުރަށް ދުވަސްކޮޅަކަށް ދާންޖެހިދާނެ ކަމުގެ ބިރު ހީވެ ކޯޗް ކަންބޮޑުވެއްޖެއެވެ.\nހެރީ ކޭންގެ ކަނާއަތު ފަޔަށް އަނިޔާ ވެފައިވަނީ ރޭ އިންގްލިސް ޕްރިމިއަރ ލީގްގައި ބޯންމައުތާއި ދެކޮޅަށް ކުޅެ4- 1 އިން ޓޮޓެންހަމް މޮޅުވި މެޗްގެ 30 ވަނަ މިނިޓްގައި ބޯންމައުތު ޓީމްގެ ކީޕަރާއި ކޭން ޖެހުމުގެ ތެރޭގައެވެ. އެންޖެރީ އަށްފަހު ކޭންގެ ބަދަލުގައި ކުޅެން ނިކުތީ އެރިކް ލަމޭލާއެވެ.\nޓޮޓެންހަމްގެ ކޯޗް ބުނެފައިވަނީ އަނިޔާވެފައިވަނީ ކޭންގެ ކަނާއަތު ފައިގެ ކަކުލު ހުޅަށްކަމަށެވެ. ފަހަރުގައި ލިގަމެންޓަށް ގެއްލުންވުން އެކަށީގެންވާކަމަށް ވެސް އޭނާ ބުންޏެވެ. ކޭން އަށްވަނީ މިދިޔަ ސީޒަންގެ ކުރީކޮޅުގައި ވެސް ކަނާއަތުފައިގެ ލިގަމެންޓަށް އަނިޔާވެ ކުޅުމާއި ދުރުގައި ގިނަދުވަސްތަކެއް ހޭދަކުރަން ޖެހިފައެވެ. ރޭ ވެސް ހަމަ އެފަޔަށް އަނިޔާވެފައިވާތީ ކޯޗް ހުރީ ވަރަށް ބޮޑު ކަންބޮޑުވުމެއްގެ ތެރޭގައެވެ.\n"އަހަރެން މިހުރީ ވަރަށް ބޮޑު ހާސްކަމެއްގެ ތެރޭގައި. އުންމީދު ކުރަން މާބޮޑު އަނިޔާއެއް ނުވާނެކަމަށް. ސްކޭންގެ ނަތީޖާއަށް ފަހު ވަކި އެއްޗެއް ބުނަން އެގޭނީ" ކޯޗް ޕޮޗްޓީނޯ ބުންޏެވެ. ކޭން އަށް އަނިޔާވުމުން އޭނާ ބެންޗަށް ވެސް ނުގެންގޮސް އޭނާ ގެންދިޔައީ ސީދާ ޗޭންޖިން ރޫމަށެވެ.\nކޭންއަށް އަނިޔާވި އިރު އިގިރޭސިވިލާތުގެ ގައުމީ ޓީމް ވަނީ އަންނަ ހަފްތާގައި އިޓަލީއާއި ހޮލެންޑާއެކު އެކުވެރިކަމުގެ މެޗެއް ކުޅެން ހަމަޖައްސާފައެވެ. އަދި އަނިޔާ ވެއްޖެނަމަ މި ދެމެޗް ކުޅުމުގެ ފުރުސަތު ނުލިބިދާނެތީ ގައުމީ ޓީމްގެ ކޯޗް ވެސް ހުރީ ކަންބޮޑުވެފައެވެ.


"Aisha" kulhunuiru Sonam aai kokko ah varah bully kuri\n"އައިޝާ" ކުޅުނުއިރު ސޯނަމް އާއި ކޮއްކޮއަށް ވަރަށް ބުލީކުރި\nސޯނަމް (ކ) ކޮއްކޮ ރިއާ އާއެކު\nސޯނަމް ކަޕޫރުގެ "އައިޝާ" ރިލީޒްކުރިތާ 11 އަހަރު ފުރުން ދާދިފަހުން ވަނީ ފާހަގަ ކޮށްފަ އެވެ.\nރާޖްޝްރީ އޯޖާ ޑައިރެކްޓްކުރި މި ފިލްމަކީ ޖޭން އޮސްޓިންގެ މަޝްހޫރު ކްލެސިކް ވާހަކަ "އެމާ"ގެ ވާހަކައިން އުފަންވި ޚިޔާލަކަށް އުފެއްދި ފިލްމެކެވެ.\nސޯނަމްގެ އިތުރުން އަމްރިތާ ޕޫރީ، އީރާ ޑޫބޭ، ލީސާ ހޭޑަން، އަބޭ ޑެއޯލް އަދި ސައިރަސް ސަހޫކަރް ބައިވެރިވި މި ފިލްމަކީ ސްޓައިލްގެ ގޮތުން ވަރަށް ފާހަގަކުރެވޭ ފިލްމެކެވެ.\nފިލްމު ރިލީޒްކުރިތާ 11 އަހަރު ފާހަގަކުރުމުގެ ގޮތުން ސޯނަމް ބައިވެރިވެގެން ބޭއްވި ލައިވް ސެޝަނެއްގައި ވާހަކަ ދައްކަމުން އޭނާ ބުނީ "އައިޝާ" ކުޅެވުނީތީ ހިތާމަ ނުކުރާ ކަމަށެވެ. އަދި އޭނާ އާއި ކޮއްކޮ ރިއާ ކަޕޫރަށް ބުލީގެ މައްސަލަތައް އެ ފިލްމުގެ ޝޫޓިން ދުވަސްވަރު ވަރަށް ބޮޑަށް ދިމާވި ކަމަށް ސޯނަމް ބުންޏެވެ.\n"އަންހެނުންނަށް ވީތީ އަހަރެމެންނަށް ކުރިއަކުން ނޭނގޭ ގިނަ އަންހެނުން ތަކެއް އެކުވީމަ އިތުރަށް ބާރު ލިބޭނެކަމެއް. އެ ފިލްމު އުފެއްދުމުގެ މަރުހަލާގައި ކަޑައްތުވި ހުރިހާ ދުވަހެއްގައި ކަހަލަ ގޮތަކަށް އިންޑަސްޓްރީގެ ބައެއް ފިރިހެން ފަންނާނުންގެ ފަރާތުން އަހަރެމެންނަށް ބުލީގެ މައްސަލަތައް ވަރަށް ބޮޑަށް ދިމާވި. އެ ދުވަސްވަރު ގަބޫލު ކުރެވުނު އެއް ހަގީގަތަކީ ގިނަ އަންހެނުންތަކެއް އެކުވެގެން ތެދުވީމަ ބުލީކުރާ މީހުންނާ ކުރިމަތިލާނެ ހިތްވަރު އެކަކު އަނެކެއްގެ ފަރާތުން ހޯދޭކަން،" ސޯނަމް ބުންޏެވެ.\nސޯނަމް ބުނި ގޮތުގައި "އައިޝާ"އިން އޭނާއަށް ލިބުނު އެންމެ ރަނގަޅު ހަދިޔާ އަކީ އެ ކުރެވުނު ތަޖުރިބާއިން ލިބުނު ހިތްވަރެވެ. އަދި އޭނާގެ ކޮއްކޮ އަކީ އޭނާގެ ބެސްޓް ފްރެންޑްކަން އިހްސާސް ކުރެވުނީ ވެސް އެ ފިލްމުގައި މަސައްކަތް ކުރިއިރު ކަމަށް ސޯނަމް ބުންޏެވެ.\nސޯނަމް ބުނި ގޮތުގައި "އައިޝާ" އުފެއްދިއިރު އޭނާއަށް ފިލްމު އިންޑަސްޓްރީގެ ސަޕޯޓަށް ވުރެ ފެޝަން އިންޑަސްޓްރީގެ ސަޕޯޓް މާބޮޑަށް ލިބުނެވެ. ފިލްމު އިންޑަސްޓްރީގެ މީހުން ސަޕޯޓްކުރުމުގެ ބަދަލުގައި ތަފާތު މަލާމާތުގެ ބަސްތައް ރައްދުކުރަމުން ދިޔަކަން ސޯނަމް ފާހަގަކުރި އެވެ.\n"އައިޝާ" ޕްރޮޑިއުސްކުރީ ސޯނަމްގެ ކޮއްކޮ ރިއާ އާއި ބައްޕަ އަނިލް ކަޕޫރު އަދި ޕްރޮޑިއުސަރު ސުނިލް މަންޗަންދާ ގުޅިގެންނެވެ.\nސޯނަމްގެ ފިލްމީ ކެރިއަރަށް ބަލާއިރު އެންމެ ފަހުން އޭނާ ޝޫޓްކުރި "ބްލައިންޑް" ރިލީޒްކުރަން ދަނީ ތައްޔާރުވަމުންނެވެ. މި ފިލްމުގެ ޝޫޓިން ގްލާސްގޯގައި ތަންކޮޅެއް ކުރިން ވަނީ ފުރިހަމަ ކޮށްފަ އެވެ. މިއީ ސޯނަމް މުޅިން އާ ސިފައަކަށް ފެނިގެން ދާނެ ފިލްމެއް ކަމަށްވެ އެވެ.\n64 އަހަރު ވީއިރުވެސް ޒުވާން އަނިލް ކަޕޫރު


ގަހަށް ދޭ ކާނާ އަދި ކާނާ ދޭގޮތް ދަަސްކުރަމާ!\nދިވެހިރާއްޖޭގައި ދަނޑުވެރިކަމާއި ގަސް ހެއްދުމަކީ ގިނަ ބަޔަކު ކުރަމުން އަންނަ މަސައްކަތެކެވެ.\nއެއްބަޔަކު ވިޔަފާރީގެ ގޮތުގައެވެ. އަނެއްބަޔަކު ހުސް ވަގުތު ފައިދާހުރި ގޮތުގައި ފުރައިލުމަށް އުފަލެއް ކަމުގައި ދެކިގެންނެވެ.\nފުޅާ ދާއިރާއެއްގައި ދަނޑުވެރިކަން ކުރާ ރަށްރަށާއި މީހުންވެސް އެބައުޅެއެވެ.\nފޮޓޯ 1 ރަނގަޅު ފެންވަރަކަށް ތައްޔާރުކޮށްފައިވާ ދަނޑެއް، އައްޑޫ ސިޓީ މީދޫ\nނަމަވެސް މި މަސައްކަތުގައި ޝާމިލުވާ ގިނަ ބައެއްގެ ފަރާތުން ފެންނަނީ ވަރަށް ގޯސް އާދަތަކެކެވެ. އޭގެ ތެރެއިން އެއް އާދައަކީ ގަހަށް ދޭ ކާނާތަކާ ބެހޭ އަސާސީ މަޢުލޫމާތު ނެތި ގަސްތަކަށާއި ދަނޑުބިމަށް ގެއްލުން ލިބޭ ގޮތަށް ކާނާ ބޭނުންކުރުމެވެ.\nސިންތެޓިކް ކާނާގެ ބަދަލުގައި ގުދުރަތީ ކާދު ބޭނުންކުރުން އިތުރުކުރަން ޖެހެއެވެ. އެގޮތުން ގަހުގެ ބައިތައް ކާނާއަށް ވާވަރަށް ފަނާކުރުމަށްފަހު އެ ކާދު ބޭނުންކުރެވިދާނެއެވެ. އޭގެ އިތުރަށް ގެރިގުއި އާއި ޔުނިގުރޯ އާއި ޗިކަން މެނުއަރ ފަދަ ކާދު ބޭނުންކުރެވިދާނެއެވެ.\nފޮޓޯ2ގުދުރަތީ ކާދު\nގަސް އިންދާ ފަސްގަނޑު ހަދާއިރު އެއްކުރާށާއި ގަހުގެ ބުޑަށް ހުރިގޮތަށް އެޅުމަށް ގުދުރަތީ ކާދު ބޭނުންކުރެވެއެވެ. ފަސްގަނޑު ހަދާއިރު ބޭނުންކުރާނީ ކޮންމެ3ފަހަކަށް 1 ކާދުގެ ނިސްބަތުންނެވެ. އެއަށްފަހު ކޮންމެ މަހަކު އެއްދުވަހު ގަހުގެ އިސްކޮޅަށް ބަލައި ގަހުގެ ދިގުމިނުގެ ކޮންމެ5އިންޗިއަކަށް5ގުރާމް ކާދު، ގަހުގެ ބުޑަށް އެޅުމަށް ބޭނުންކުރެވިދާނެއެވެ. އެގަހެއްގެ މޫތަކުގެ ކޮޅު ހުންނާނެ ހިސާބަށް ވަށްބުރަކަށް ކާދު އަޅައި ފެންދެމުން ގެންދާނީއެވެ. ނުވަތަ އެންމެ ފުންވެގެން3އިންޗިއަށް ފަސްގަނޑު ހާވާލާފައި ކާދު އަޅައި ފަސްގަނޑާ އެއްކޮށްލުމަށްފަހު ފެންދެމުން ގެންދާނީ އެވެ.\nފޮޓޯ3ކާދު އެއްކޮށްގެން ފަސްގަނޑު ތައްޔާރުކުރަނީ އަދި ފަސްގަނޑު މައްޗަށް ކާދު އަޅާފައި\nޕެކެޓްތަކުގައާއި ފުޅި އަދި ދަޅުގައި ބަންދުކޮށްފައި ވެސް ޤުދުރަތީކާނާ ހުރެއެވެ. ނަމަވެސް އެންމެ ގިނައިން ރާއްޖޭގައި ގެންގުޅެނީ ސިންތެޓިކް ކާނާއެވެ. ދިޔާކޮށާއި ޕައުޑަރުގޮތަށް އަދި އޮށުގެ ގޮތުގައި އެފަދަ ކާނާ ތައްޔާރުކޮށްފައި ހުރެއެވެ.\nފޮޓޯ4ތަފާތު ސިންތެޓިކް ކާނާ، ފޮޓޯ: ގޫގްލް/އިޝްތިހާރު ކޮށްފައިވާ ފިހާރަތައް\nދިޔާކޮށް ހުންނަ ގިނަ ކާނާ ބޭނުންކުރާނީ2އެމްއެލް 1 ލިޓަރު ފެނުގެ ނިސްބަތުންނެވެ. ޕައުޑަރުކޮށް ހުންނަ ކާނާ ނަމަ 1 ލިޓަރު ފެނަށް2ގުރާމްގެ ނިސްބަތުންނެވެ. ގަހުގެ ބުޑަށް އެޅުމަށް ނުވަތަ ފަތްތަކަށް ސްޕްރޭކުރުމަށެވެ. އެކި ކާނާ ދޭންޖެހޭ ދުރުމިން ތަފާތެވެ. މިފަދަ އިރުޝާދު ކާނާ ޕެކެޓްގެ ބޭރުގައި ލިޔެފައި ހުރެއެވެ. އަދި މާ ތަފްޞީލްކޮށް، އެކި ބާވަތުގެ ގަހަށް ދޭންޖެހޭ މިންވަރު އެކާނާއެއް އުފައްދާ ކުންފުނީގެ ވެބްސައިޓްގައި ލިޔެފައި ހުރެއެވެ.\nފޮޓޯ5މެކްސިކްރޮޕް އެކި ބާވަތުގެ ގަހަށް ބޭނުންކުރަންވީ ގޮތް ކުންފުނީގެ ވެބަސައިޓްގައި ލިޔެފައި\nޖެހިގެން އޮންނަ ދަނޑުގައި އުޅޭ މީހާ ބޭނުންކުރާ މިންވަރު ބަލައިގެން ކާނާ ދޭ އިރު ދެވިފައި އޮންނަނީ މާ ޑޯޒު މަތިކޮށެވެ. އޭގެ ސަބަބުން ފުރަތަމަ ގަސް ރީތިކޮށް ހެދުނަސް ބަލިތައް ޖެހުން ގިނަވެއެވެ. އަދި ފަސްގަނޑުގެ ބާރު ދެރަވެ އަވަހަށް ދަނޑުބިން ވިރާނާވެއެވެ.\nއޮށްކާނާ އަކީ ޢާއްމުކޮށް ޑޯޒު މަތި އަދި މައިގަނޑު3ކަނާދު ކަމުގައިވާ އެން.ޕީ.ކޭ ނިސްބަތް ތަފާތުކޮށްފައި ހުންނަ ކާނާއެވެ. ކުރިން ކުލައަށް ބަލައިގެން މިފަދަ ކާނާގެ ބޭނުން އެނގުނަސް، މިހާރު އުފައްދާ މީހުން ގިނަވެ ކުލަތައް ގިނަވެ އޮޅިފައިވާތީ ކުލައަށް ބަލައިގެން ކާނާގެ ބޭނުން މިހާރު ދެނެއެއްނުގަނެވެއެވެ.\nފޮޓޯ6ޔާރާލިވާ އަދި ޔާރާމިލާ އޮށްކާނާ އަކީ ފެންވަރު ރަނގަޅު ކާނާތަކެއް\nއޮށްކާނާ އަކީ ސްލޯ ރިލީސް (ތެމި ފޯވެ މަޑުމަޑުން ފަސްގަނޑަށް ކަަނާދުތައް ދޫކުރާ) ކާނާއެކެވެ. ބޭރުގައި ތޮށި ލައްވާފައި ހުންނަ އޮށް ކާނާއިން ކަނާދުތައް ފަސްގަނޑަށް ދޫވެގެން ދާލެއް ތޮށި ނުލާ ހުންނަ އޮށްކާނާއަށް ވުރެ ލަސްވާނެއެވެ. އޮށްކާނާ މި ދެގޮތަށް ތައްޔާރުކޮށްފައި ހުންނަނީ ގަހަށް ކުއްލިއަކަށް ކާނާގެ ކަނާދުތައް ލިބިދިނުމުގެ ބަދަލުގައި ގަސް ކަނާދުތައް ނަގާ މިންވަރުން ލިއްބައިދިނުމަށެވެ. އަދި އަވަސް އަވަހަށް ކާނާ ދޭން ޖެހޭ ޖެހުމުގެ ތަކުލީފުން ދަނޑުވެރިޔާ މިންޖުކޮށްދިނުމަށެވެ.\nފޮޓޯ7ކާނާ މިނަން ހޯދިދާނެ ތަކެތި\nއޮށްކާނާ ދިނުމުގައި ވެސް ގުރާމުން މިނަން ޖެހެއެވެ. ކުރިން މިދެންނެވި ސަބަބުތަކާ ހުރެ އޮށްކާނާ އަކީ އެހުރިގޮތަށް ގަހުގެ މޫތައް ހުންނާނެ ހިސާބަށް ވިއްސާލާ ކާނާއެކެވެ. އޮށްކާނާ ދޭނީ ކޮންމެ 14 ދުވަހަކުން ނުވަތަ މަހަކު 1 ދުވަހުއެވެ. ކުދި ގަހަށް ދެވިދާނެ އޮށްކާނާގެ ފުރަތަމަ ނަންބަރު އޮންނާނީ އަނެއް ދެ ނަންބަރަށްވުރެ ބޮޑުކޮށެވެ. ގަސް ކުޑައިރު ދޭ އޮށްކާނާ ދޭނީ ގަހަކަށް2ގުރާމާއި3ގުރާމާ ދެމެދުގެ މިންވަރަށެވެ. ގަހުގެ މެދު އުމުރަށް ދޭނީ ފުރަތަމަ ދެ ނަންބަރު ފަހު ނަންބަރަށް ވުރެ ބޮޑުކޮށް ޖަހާފައި އޮންނަ އޮށްކާނާއެވެ. މިއުމުރުގައި ގަހަކަށް5ގުރާމް ދިނުމުން ފުދޭނެއެވެ. ގަސް ފޯދޭ އުމުރަށް އަޅައި މަލާއި މޭވާ އެޅުމުގެ މަރުޙަލާގައި ދޭނީ ފަހު ދެ ނަންބަރު ފުރަތަމަ ނަންބަރަށް ވުރެ ބޮޑުކޮށް ލިޔެފައި އޮންނަ އޮށްކާނާއެވެ. މިއުމުރުގައި ގަހަކަށް 10 ގުރާމް ދެވިދާނެއެވެ.\nފޮޓޯ 8 ކާނާ ޕެކެޓެއްގެ ބޭރުގައިވާ މަޢުލޫމާތު. ފޮޓޯ:ޑރ.ޙަސަން ޙަމީދު\nމިފަދަ ސިންތެޓިކް ދިޔާ އަދި ޕައުޑަރު ކާނާއާއި އޮށްކާނާ ވެސް ދޭނީ ގަހުގެ އުމުރުފުރާ ތަކަށާއި ބޭރުގައި ލިޔެފައި އޮންނަ އެން.ޕީ.ކޭ އަދަދުތަކަށް ބަލައިގެންނެވެ. އެން.ޕީ.ކޭ3އަދަދު އެއްވަރު ނަމަ ހުރިހާ އުމުރެއްގެ ގަހަށްވެސް ދެވިދާނެއެވެ. މިފަދަ އާއްމު އެއްކާނާއަކީ އަހަރެމެންގެ ތެރޭގައި މަޝްހޫރު ސްޕަނެކްސް ނުވަތަ ފްލޯރަލް 20.20.20 އެވެ.\nފޮޓޯ9ފްލޯރަލް 20.20.20 ޕެކެޓެއް\nގަހުގެ ޅައުމުރުގައި ދޭ ކާނާގެ ފުރަތަމަ ނަންބަރު އޮންނާނީ އަނެއް ދެ ނަންބަރަށްވުރެ ބޮޑުކޮށެވެ. ގަހުގެ މެދު އުމުރަށް ދޭނީ ފުރަތަމަ ދެ ނަންބަރު ފަހު ނަންބަރަށް ވުރެ ބޮޑުކޮށް ޖަހާފައި އޮންނަ އޮށްކާނާއެވެ. ގަސް ފޯދޭ އުމުރަށް އަޅައި މަލާއި މޭވާ އެޅުމުގެ މަރުޙަލާގައި ދޭނީ ފަހު ދެ ނަންބަރު ފުރަތަމަ ނަންބަރަށް ވުރެ ބޮޑުކޮށް ލިޔެފައި އޮންނަ އޮށްކާނާއެވެ.\nދިޔާކޮށާއި ޕައުޑަރުކޮށް ނުވަތަ އޮށުގެ ގޮތުގައި ހުންނަ ސިންތެޓިކް ކާނާ ޕެކެޓު، ފުޅި ނުވަތަ ދަޅުގެ ބޭރުގައި ‘އެން.ޕީކޭ+ޓީއީ ލިޔެފައި ހުރެއެވެ. ޓީއީ އަކީ ޓްރޭސް އެލިމަންޓްސް އެވެ. އެއީ ގަހަށް މަދުން ބޭނުންވާ ކަނާދުތައްވެސް އެ ކާނާގައި އެކުލެވެނީ އެވެ. އެފަދަ ކާނާގެ ފެންވަރު ރަނގަޅުވާނެއެވެ.\nގަހުގެ އުމުރާ ގުޅިިގެން ސިންތެޓިކް ކާނާ ދޭންވީގޮތް ބުނެދެވިއްޖެއެވެ. ހަމަ މި ކާނާތައް ގަހުން ވަކި ކަނާދެއް މަދުވާކަން ފާހަގަވާނަމަވެސް ދެވިދާނެއެވެ. އެކަން ފާހަގަކުރުމަށް ތިރީގައިވާ ފޮޓޯތަކަށް ބަލާށެވެ.\nފޮޓޯ 10 ކާނާ މަދުވުން ފާހަގަކުރާނޭގޮތް. ފޮޓޯތައް: މިނިސްޓްރީ އޮފް އެގްރިކަލްޗަރ، ދިވެހިރާއްޖެ\nނައިޓްރިޖަން މަދުވާނަމަ ނުވަތަ ގަސް އިތުރަށް ފެހިކޮށް ހައްދަންޖެހިފައި ވާނަމަ ދޭންވީ ފުރަތަމަ އަދަދު އެންމެ މަތި ކާނާއެެވެ. ފޮސްފޮރަސް މަދު ނަމަ އަދި މޫތައް ވަރުގަދަކުރަން ޖެހިފައިވާނަމަ މެދު އަދަދު ބޮޑުކޮށް ޖަހާފައި އޮންނަ އޮށްކާނާއެވެ. ޕޮޓޭސިއަމް މަދު ނަމަ ނުވަތަ މަލާއި މޭވާ އެޅުމުމުގެ މައްސަލަ އުޅޭނަމަ ފަހު އަދަދު ބޮޑުކޮށް ލިޔެފައި އޮންނަ އޮށްކާނާއެވެ.\nައެންޕީކޭ ކާނާގެ އިތުރުން ގަހަށް ބޭނުންވާ އަޔަން، މެގްނީޒިއަމް އަދިވެސް އިތުރު މިފަދަ ކަނާދުތައް ލިބިދޭ ޚާއްޞަ ސިންތެޓިކް ކާނާވެސް ހުރެއެވެ. ފަތަށް އަދި ގަހަށް އަންނަ ބަދަލު ބަލައި ދެނެގަތުމަށް ފަހު މިފަދަ ކާނާވެސް އެންޕީކޭ ކާނާ ދޭ މިންގަނޑުން ދެވިދާނެއެވެ.\nފޮޓޯ 11 މެގްނީޒިއަމް، ސިލިކާ އަދި ކެލްސިއަމް ލިބިދޭ ކާނާއެއް، ފޮޓޯ: އަލިވިދާ މޯލްޑިްވްސް\nއަހަރެމެންގެ ތެރެއިން ގިނަ މީހުން އަސާސީ، މި މިންވަރު ދަސްކުރަން ޖެހެއެވެ. އަދި ސިންތެޓިކް ކާނާ ދިނުމުގައި މިނަން އޮންނަ މިންވަރަށް، މިނާ ސަމްސާ ހޯދައިގެން ކާނާ މިނަން ޖެހެއެވެ. ހިތުހުރި ވަރަކަށް ދިޔާ ނުވަތަ ޕައުޑަރު ކާނާ ފެނަށް އެއްކުރުމާއި މުށް ޖަހާފައި އޮށްކާނާ އެޅުން ހުއްޓައިލަން ޖެހެއެވެ. ކާނާއަކީ ބޭހެއް ނޫނެވެ. ބޭހާ ޚިލާފަށް ސިންތެޓިކް ކާނާތަކަކީ ވިހަ ނުވަތަ ބާރު ގަދަ ކެމިކަލްތަކެއް ނޫނަސް ބޭނުންކުރާއިިރު ހަށިގަނޑު ނިވާކޮށް މާސްކު އަޅަން ވާނެއެވެ. ވިސްނާލާށެވެ. ތިމާގެ ދަނޑެވެ. ތިމާގެ ބިންގަނޑެވެ. ތިމާގެ އާއްމުދަނީ އެވެ. އަދި ތިމާއާއި އެހެން މީހުންގެ ޞިއްޙަތެވެ.\nމިލިޔުމުގައި އެން.ޕީ.ކޭ ގެ ތަފްޞީލް ގެނެސްދީފައި ނުވަނީ ކުރިން އެ މަޢުޟޫގައި އެހެން ލިޔުމެއް ޝާޢިއުކޮށްފައިވާތީ އެވެ. މިލިޔުމާ އެކު އެލިޔުންވެސް ކިޔައިލުން ރަނގަޅެވެ. ލިންކު:\nދަނޑުވެރިކަން: ކޮން އެންޕީކޭ އެކޭތަ ލިޔެފަ މިހުންނަނީ؟\nAlhugadu men nakanulibey beynu nambar thakeah jahaafahuna kaanaa huhna thanehves neyge


Ayushman ge Anhenun Direct Kura Furathama Filmah Madhuri\nއަޔުޝްމަން، ތަހިރާ އަދި މަދޫރީ---\nއަޔުޝްމަންގެ އަންހެނުން ޑައިރެކްޓުކުރާ ފުރަތަމަ ފިލްމަށް މަދޫރީ\nބޮލީވުޑު އެކްޓަރު އަޔުޝްމަން ކުރާނާގެ އަންހެނުން ތަހިރާ ކަޝްޔަބް ޑައިރެކްޓުކުރާ ފުރަތަމަ ފިލްމުގެ ލީޑު ރޯލަށް މަދޫރީ ދިކްޝިތް ހަމަޖައްސައިފި ކަމަށް ރިޕޯޓުތައް ބުނެފިއެވެ.\nއަޔުޝްމަން އަކީ މިހާރު ފިލްމު އިންޑަސްޓުރީގައި ފާހަގަކޮށްލެވޭ ފަންނާނެކެވެ. މިއަހަރު އޭނާގެ ދެފިލްމު ނެރެފައިވާއިރު އެދެފިލްމަށް ވެސް ވަނީ ބޮޑު ކާމިޔާބެއް ލިބިފައެވެ. ފިލްމު އިންޓަސްޓުރީއަށް ނިސްބަތް ނުވާ ތަހިރާ އަށް އަޔުޝްމަން ކައިވެނިކޮށްފައިވާއިރު ތަހިރާ މިހާރު އަންނަނީ ފިލްމެއް ޑައިރެކްޓުކުރުގެ މަސައްކަތް ފަށާފައެވެ.\nއެގޮތުން އެފިލްމުގައި ލީޑު ބަތަލާގެ ރޯލުން ފެނިގެންދާނީ މަދޫރީ ކަމަށް ރިޕޯޓުތައް ބުނެއެވެ. އަދި މަދޫރީ ފެނިގެންދާނީ މަންމައެެއްގެ ރޯލުން ކަމަށާއި މަދޫރީގެ ދަރީގެ ރޯލުން ފެނިގެންދާނެ ފަންނާނެއް މިހާރު ދަނީ ހޯދަމުންކަމަށް ރިޕޯޓުތައް ބުނެއެވެ.\nފިލްމުގެ ނަން އަދި ހާމަކޮށްފައިނުވާއިރު ފިލްމުގެ ޝޫޓިން ވަރަށް އަވަހަށް ފެށޭނެ ކަމަށް ރިޕޯޓުތައް ބުނެއެވެ. އަދި އެފިލްމުގައި ލީޑު ބަތަލާގެ ރޯލުން ފެނިގެންދާނެ ފަންނާނެއް ވެސް އަދި ހާމަކޮށްފައެއް ނުވެއެވެ.\nމަދޫރީ ދިކްސިތް އަޔުޝްމަން ކުރާނާ ތަހިރާ ކަޝްޔަބް


vnews - Huvaa kamudhiyatha?\nހުވާގެ ފުރަތަމަ އެފިސޯޑް ކަމުދިޔަތަ؟\nހުވާގެ ބައެއް ތަރިން:\nކުޅަދާނަ ވާހަކަލިއުންތެރިޔާ އަދި ޕްރޮޑިއުސަރ ފާތުމަތު ނަހުލާ ބެލުންތެރިންނަށް ގެނެސްދިން ވެބް ސީރީޒްގެ ފުރަތަމަ އެފިސޯޑް ކިހިނެއް ހެއްޔެވެ. އެއްވެސް އަގެއް ނުދީ ހިލޭ ބައިސްކޯފް އެޕްލިކޭޝަން މޯބައިލް ފޯނަށް ޑަައުންލޯޑް ކޮށްލައިގެން 'ހުވާ' ރޭގައި ގިނަ އަދަދެއްގެ ބަޔަކު ބަލައިފިއެވެ.\nރޭ9ޖެހިއިރު ވެބްކާސްޓް ކުރަންފެށުމާއެކު ހުވާ ބަލަން ބައިސްކޯފަށް ވަން މީހުންގެ އަދަދު ގިނަ ވެގެން ސާވާއަށްވެސް ލޮޅުން އެރިއެވެ.\nރޭގަ އެއްގަޑިއަކަށް ބައިސްކޯފަށް ވަންމީހުން ގިނަ ކަމުން ސާވާ ސްޓަކްވިކަމަށް ޕްެރޮޑިއުސަރ ނަހުލާއަށްވެސް ފާހަގަ ކުރެވުނެވެ.\nހުވާގެ ފުރަތަމަ އެފިސޯޑްގެ ދިގު މިނަކީ އެންމެ 12 މިނިޓް9ސިކުންތެވެ.\nރޭގެ އެފިސޯޑްގައި ދެއްކީ އާރިފާ އާއި ރޯނު ހަސަންމަނިކުގެ އާއިލާއެވެ. އެގޭތެރޭގައި އެދެމަފިރިންގެ ދަރިން މަންމަގެ އުފަންދުވަސް ފާހަގަ ކުރުމަށް ކޭކެއް ފަޅާ މަންޒަރުންފެށިގެން ދިޔަ ރޭގެ އެޕިސޯޑްގައި އައްޒަ އާއި އާނަންދުގެ ޖޯޑުވެސް ދައްކާލިއެވެ. ބޮޑަށް ލަފާކުރެވޭ ގޮތުގައި އައްޒަގެ ދިރިއުޅުން އެހާ އުފާވެރިއެއް ނޫނެވެ. އޭނާގެ ފިރިމީހާއަކީ އެހާ ރަނގަޅަށް އުޅޭ މީހަކާ ވައްތަރެއް ނުވިއެވެ.\nރޭގެ އެޕިސޯޑުން ފެނިގެންދިޔައީ ޝީލާއާއި ޔޫއްޕެއާއި ރަވީ އަދި ފައިސަލް އާއި ދޮން އައްޔައެވެ. މިއީ އެއް އާާއިލާއެއްގެ މެންބަރުންނެވެ.\nދެން ފެނިގެންދިޔައީ ޓްރެއިލާގައި ފެނިގެންދާފަދައިން ރިޝްފާ އާއި ޖިމީ އެވެ. އެ ދެމީހުންގެ ދެމެދުގައިވަނީ ކޮންގުޅުމެއްކަން އޮޅުން ނުފިލަނީސް ރޭގެ އެފިސޯޑް ނިމިއްޖެއެވެ.\nރޭގައި ހުވާ ނުބެލުނު ފަރާތްތަކަށް މިހާރުވެސް ނުވަތަ ބޭނުން އިރަކު ހުވާ ބަލާލެވޭނެއެވެ. ބައިސްކޯފް އެޕަށް ކޮންމެ ހަފްތާއަކުވެސް ހުވާގެ ދެ އެޕިސޯޑް އަޕްލޯޑް ކުރާނެއެވެ. ހުވާގެ ފުރަތަމަ އެފިސޯޑު ބަލާފައި ދެވަނަ އެޕިސޯޑް ބަލާހިތްވެސް ކުރުވައިފިކަން ހަމަ ހުވައެވެ.


އުނގޫފާރު މަގު ހެދުމުގެ މަޝްރޫއުގެ ޑިޒައިނަށް ބަދަލެއް ގެންނަނީ – Ungoofaaru\nބަނޑޭރިގަނޑު/ޙަބަރު/އުނގޫފާރު މަގު ހެދުމުގެ މަޝްރޫއުގެ ޑިޒައިނަށް ބަދަލެއް ގެންނަނީ\nއުނގޫފާރު މަގު ހެދުމުގެ މަޝްރޫއުގެ ޑިޒައިނަށް ބަދަލެއް ގެންނަން ނިންމާފައިވާ ކަން އެ މަޝްރޫއު މިހާރު ހަވާލުކޮށްފައިވާ އެމްޓީސީސީން ހާމަކޮށްފިއެވެ. އެމްޓީސީސީން މިއަދު ނެރުނު ބަޔާނެއްގައި ހާމަކޮށްފައި ވަނީ އެ ކުންފުންޏަ ހަވާލުކޮށްގެން ހިންގާ7ރަށެއްގެ މަގު ހެދުމުގެ މަޝްރޫއުގެ ޑިޒައިނަށް ބަދަލެއް ގެނައުމަށް ނިންމާފައިވާ ކަމަށެވެ. ޑިޒައިނަށް ބަދަލު ގެނައުމަށް ނިންމާފައި ވަނީ އުނގޫފާރުގެ އިތުރުން، ހދ.ހަނިމާދޫ، ބ.އޭދަފުށި، ބ.ދަރަވަންދޫ، ސ.ހުޅުމީދޫ ބަހާއުއްދީން މަގު، ލާމު ފޮނަދޫގެ މަގު ހެދުމުގެ މަޝްރޫއާއި ފުވައްމުލަކު ލިންކް ރޯޑުގެ މަޝްރޫއެވެ.\nމަގު ހެދުމުގެ މަޝްރޫއަށް ގެންނަން ނިންމާފައިވާ މައިގަނޑު ބަދަލަކީ ތާރު އެޅުމުގެ ކުރިން އަޅާ ބޭސް ކޯސް ފަށަލަ ސިމެންތިއާއި ވެލި ބޭނުންކޮއްގެން އެޅުމުގެ ބަދަލުގައި ހިލަ އަޅައިގެން އެ ފަށަލަ އެޅުން ކަމަށް އެމްޓީސީސީގެ ބަޔާނުގައި ބުނެފައިވެއެވެ. މި ބަދަކު މި ގޮތަށް ގެނައުމުން މަގުތަކުގައި ތާރު އެޅުމުން މަގުތަކުގެ ފެންވަރު ރަނގަޅުވެ އިތުރަށް ވަރުގަދަވެގެން ދާނެއެވެ. އެމްޓީސީސީން ބުނެފައި ވަނީ މި ބަދަލު ގެނައުމުގެ މަޤުސަދަކީ ކުރީގެ ތަޖުރިބާއަށް ބެލުމަށް ފަހު މަޝްރޫއުތަކުގެ ފެންވަރު ރަނގަޅު ކުރުމެވެ.\nއުނގޫފާރު ސްކޫލުގެ ހޫޅަނގަށް އުނގޫފާރު ރީޖަނަލް ހޮސްޕިޓަލުގެ ކުރިމަތީގައި އޮންނަ މަގުގައި ކުޑަ ތަންކޮޅެއްގައި މީގެ ކުރިން ވަނީ ބޭސް ކޯސް ލޭޔާ އަޅަން ފަށާފައެވެ. އޭގެ ފަހުން އެ މަޝްރޫއު ހުއްޓިފައި އޮތުމަށް ފަހު އަލުން ކުރިއަށް ގެންދިއުމަށް އެމްޓީސީސީއާ ހަވާލުކޮށްފައި ވަނީ ހުސްވި މަހުއެވެ.\nއުނގޫފާރު މަގު ހެދުން


vnews - Male ge malamathin Fennanee corruption ge Vabaa Fethurifaivaa Minvaru: Shidhaatha\nމާލޭގެ މަލަމަތިން ފެންނަނީ ކޮރަޕްޝަންގެ ވަބާ ފެތުރިފަައިވާ މިންވަރު: ޝިދާތާ\nއަދާލަތު ޕާޓީގެ ފޮރިން ރިލޭޝަންސް ކޮމިޓީގެ ޗެއަރ ޝިދާތާ ޝަރީފް\nވެރިރަށް މާލޭގެ މަލަމަތިން މިއަަދު ފެންނަނީ ކޮރަޕްޝަންގެ ވަބާ ފެތުރިފަައިވާ މިންވަރުކަަމަށާ ރައްޔިތުން ނިކުމެ ވަައްކަންކުރާ މީހުންނަށް ނޫނެކޭ ބުނަަންޖެހޭކަމަށް އަދާލަތު ޕާޓީގެ ޚާރިޖީ ގުޅުންތަކާއި ބެހޭ ކޮމެޓީގެ ޗެއާ ޝިދާތާ ޝަރީފް ވިދާޅުވެއްޖެއެވެ.\nއިއްތިހާދުގެ ރަނިންމޭޓް ފައިސަލް ނަަސީމް ޅ އަތޮޅަށް ކުރައްވަމުން ގެންދަވާ ދަތުރުފުޅުގެ ތެރެއިން ޅ ކުރެންދޫގަައި މިރޭ ބާއްވަަމުންދާ ޖަލްސާގަައި ވާހަކަދައްކަވަމުން ޝިދާތާ ޝަރީފް ވިދާޅުވީ ރާއްޖޭގައި ގާނޫނުގެ ތެރެއިން ކަންކަން ހިނގާފާނެކަމާއިމެދު ސުވާލު އުފެދިފައިވާކަމަށާ އެކަން ސުވާލު އުފެދިފައިވަނީ މިސަަރުކާރުން ކަންކަން ކުރަމުންދާގޮތުންކަމަށެވެ.\nޝިދާތާ ވިދާޅުވީ ކެންޕެއިނަށް ޅ އަތޮޅަށް ފުރިވަގުތު މާލޭގެ މަަލަމަަތި ބަލާލުމުން ފެނިގެެންދިޔައީ ވައްކަމާއި ކޮރަޕްޝަން ގަައުމަށް ފެތުރިފަައިވާ މިންވަރުކަމަށާ އެހެންކަމުން ކުރިއަށް އޮތް އިންތިޚާބަކީ ވައްކަމާއި ކޮރަޕްޝަނަށް ނޫނެކޭ ބުނަންޖެހޭ އިންތިޚާބެއްކަމަށެވެ.\nޝިދާތާ ވިދާޅުވީ ގާނޫނީ އިމުގެ ތެރޭގައި ކަންކަން ހިނގާކަން ޔަގީންކުރަން ވޯޓްލުމަށްފަހު އިންތިޚާބުގެ ނަތީޖާ އިއުލާންކުރަންދެން މަގުމަތީގަައި ތިބެންޖެހޭކަމަށެވެ. އަދި މި އިންތިޚާބަކީ ކާމިޔާބުކުރަން ފަސޭހަ އިންތިޚާބެއް ނަމަވެސް ސަރުކާރުގެ އަމަލުތަކުގެ ސަބަބުން ރައްޔިތުން މި އިންތިޚާބަށް ވަރަށް ބޮޑަށް ފާރަަވެރިވާންޖެހޭކަމަށް ޝިދާތާ ވިދާޅުވިއެވެ.\nގުޅިފައިވާ ސިޔާސީ ޕާޓީތަކުން މަސައްކަތް ކުރަަމުންދަނީ ކިތަންމެ އުނދަގޫ މާހައުލުގައި ނަަމަވެސް މިނިވަން މުއައްސަސާތައް މެދުވެރިކޮށް ހައްގުތަައް ކަށަވަރުކުރުމަށް ވަރަށް ބޮޑަށް މަސައްކަތް ކުރަމުންދާކަމަށްވެސް ޝިދާތާ ޝަރީފް ވިދާޅުވިއެވެ. އަދި މުއައްސަސާތަކާއިއެކު ބޭއްވުނު ބައްދަލްވުންތަކުން އުންމީދީ ވާހަަތަަކެއް މިނިވަަން މުއައްސަސާތަކުން އިވުނުކަމަށާ ނަމަަވެސް އެ މުއައްސަސާތަަކުގެ އަމަލުތަައް އަދިވެސް ފެންނަމުންދަނީ ކަންބޮޑުވާންޖެހޭފަދަ ގޮތަކަށްކަމަށް ޝިދާތާ ވިދާޅުވިއެވެ.\nރައްޔިތުންގެ ހިތްވަރަކީ ވަރަށް ބޮޑު ހިތްވަރެއްކަމަށާ ރައްޔިތުންގެ ނިންމުމާއިއެކު އިބޫއާއި ފަައިސަލް ކާމިޔާބު ހޯދާނެކަމާއިމެދު ޝައްކުނުކުރައްވާކަމަށްވެސް ޝިދާތާ ވިދާޅުވިއެވެ.\nރައީސް ޔާމީނަށް ފާޑުވިދާޅުވަމުން ޝިދާތާ ވިދާޅުވީ އަމިއްލަ ކެންޑިޑެސީ ފޯމް އިލެކްޝަންސް ކޮމިޝަނަށް ހުށައަޅަން ނުކުރެވުނު ބޭފުޅަކަށް ރައްޔިތުން ވޯޓް ނުދޭނެކަމަށެވެ. އަދި އިއްތިހާދުގެ ރިޔާސީ ކެންޑިޑޭޓާއި ރަނިންމޭޓްގެ ކިބާގަައި ހުރި ހިތްވަރެއް ސާބިތުކަމެއް، ރައީސް ޔާމީނާއި ޝަހީމްގެ ނުހުންނާނެކަަމަށްވެސް ޝިދާތާ ވިދާޅުވިއެވެ.


Vaudhu vee gothah 2000 endhu ithuru kurun rangalheh noon: Minister\nމެދު އަތޮޅުތަކަށް 2000 އެނދު އިތުރު ކުރުން ރަނގަޅެއް ނޫން: މިނިސްޓަރު\nސޮނޭވާ ޖާނީ: އާ ރަށްތައް ދޭނީ ގުޅޭ ހުރިހާ ފަރާތްތަކުގެ މަޝްވަރާއާއެކު\nރައީސް އިބްރާހިމް މުހައްމަދު ސޯލިހްގެ ވައުދުފުޅާ އެއް ގޮތަށް ރާއްޖޭގެ މެދު އަތޮޅުތަކަށް 2000 އެނދު އިތުރުކުރުން ރަނގަޅު ނޫން ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެ އެވެ.\nޓޫރިޒަމް މިނިސްޓްރީގައި މިއަދު ނޫސްވެރިންނަށް މައުލޫމާތު ދެއްވަމުން މިނިސްޓަރު އަލީ ވަހީދު ވިދާޅުވީ ރާއްޖޭގެ މެދު އަތޮޅުތަކަށް ބެހިގެންދާ ގޮތަށް 2000 އެނދު އިތުރުކޮށްފިނަމަ، މިހާރު ތަރައްގީ ކުރަމުންދާ ރިސޯޓުތަކާއެކު 10000 އެނދު އިތުރުވެގެންދާނެ ކަމަށެވެ. އެހެންވެއްޖެ ނަމަ ބޭނުންވާ އަދަދަށްވުރެ މެދު އަތޮޅުތަކުގައި އެނދު ބާކީ ވެގެންދާނެ ކަމަށެވެ.\n"އެ 2000 އެނދު އިތުރު ކޮށްފިނަމަ މާލެ އަތޮޅަށް އެނދުތައް އިތުރުވެ ފްލަޑްވެގެން ދޭ. އެހެންވީމަ 2000 އިތުރަށް ލާނެ ތޯ؟ ނޫނީ ނުލާނީ ތޯ؟ ކެމްޕެއިނުގައި އަޅުގަނޑުމެންނަށް އެހެން ދެންނެވުނަސް އަޅުގަނޑުމެންގެ ސަސްޓެއިނެބިލިޓީ އަށް ވިސްނާ އިރު އެ ބަހުގައި ހިފަހައްޓާނީތޯ ވިސްނަން ޖެހޭ!" މިނިސްޓަރު ވިދާޅުވި އެވެ.\nއޭނާ ވިދާޅުވީ އެ ނިންމުމަށް ބަދަލެއް ގެނައުމަށް މަޝްވަރާ ކުރަމުން އަންނަ ކަމަށާއި ރައީސް ސޯލިހްގެ ވިސްނުންފުޅަކީ ދެމެހެއްޓެނެވި ގޮތަކަށް ޓޫރިޒަމް ތަރައްގީ ކުރުން ކަމަށެވެ. އެހެންކަމުން ޓޫރިޒަމަށް އާ ރަށްތައް ދޫކުރުމުގެ ކުރިން ވެސް ކަމާ ގުޅުން ހުރި މުއައްސަސާތަކާ މަޝްވަރާ ކުރާނެ ކަމަށެވެ.\n"އަޅުގަނޑުމެން ދިގު މުއްދަތަކަށް ގެއްލުންވާނެ ގޮތަށް އަވަސް އަރުވާލައިގެން ނިންމުމެއް ނުނިންމާނަން. އެ ގޮތުން ފިޝަރީޒް މިނިސްޓްރީއާއި ޓޫރިޒަމް މިނިސްޓްރީގެ ބަހެއް ނެތި، ރަށްރަށުގެ ކައުންސިލްގެ ބަހެއް ނެތި އަޅުގަނޑުމެން އެއްވެސް ނިންމުމެއް ނުނިންމާނަން." މިނިސްޓަރު ވިދާޅުވި އެވެ.\nމީގެ އިތުރުން ޓޫރިޒަމަށް ރަށްތައް ދޫކުރުމުގައި އިސްކަން ދޭނީ އެ ވިޔަފާރި ފުޅާވެފައި ނުވާ އަތޮޅުތަކަށް ކަމަށް ވެސް މިނިސްޓަރު ވިދާޅުވި އެވެ. އެ ގޮތުން ބޮޑުތިލަދުންމައްޗާއި އައްޑޫ ސިޓީ އާއި، ހުވަދު އަތޮޅާއި، ލ. އަތޮޅު މިނިސްޓަރު ފާހަގަ ކުރެއްވި އެވެ.\nޓޫރިޒަމް އަލީ ވަހިދު މިނިސްޓްރީ އޮފް ޓޫރިޒަމް + ރިސޯޓް\nޓޫރިޒަމް ދުވަހުގެ ބޮޑު އުފާ ކުޑަ އަތޮޅަށް!


Dhevvadhoo Gongalee Ge Mohamed Anees, Khidhumaitheri Beyfulheh ދެއްވަދޫ ގޮންގަލީގެ މުޙައްމަދު އަނީސް، ޚިދުމަތްތެރި ބޭފުޅެއް – Huvadhoo News Dhevvadhoo Gongalee Ge Mohamed Anees, Khidhumaitheri Beyfulheh Huvadhoo News\nދެއްވަދޫ ގޮންގަލީގެ މުޙައްމަދު އަނީސް، ޚިދުމަތްތެރި ބޭފުޅެއް\nގއ.ދެއްވަދޫ ގޮންގަލީގެ އަލްފާޞިލް މުޙައްމަދު އަނީސް\n16 އެޕްރީލް 1941 ގައި އުފެންވެވަޑައިގެން ގއ.ދެއްވަދޫ ގޮންގަލީގެ އަލްފާޞިލް މުޙައްމަދު އަނީސް އަކީ ދެއްވަދޫ ގަނޑުވަރު ދޮންދަލޭކަ ކަނބުލޭގެފާނު (ދެއްވަދޫ ދޮން ދަލޭކަ ކަނނބުލޭގެފާނުގެ މަރިޔަމް ކަނބުލޭގެފާނުގެ ދެއްވަދޫ ގަނޑުވަރު ދޮން ދަލޭކަ ކަނބުލޭގެފާނު)ގެ ފުތް ޙަސަންމަނިކުފާނާއި ކޮނޑޭ ޢަލިމަނިކުފާނުގެ ދި ކޮނޑޭދީދީ (ދޮންދީދީ، ނުވަތަ ފާޠިމާދީދީ) އާއި ދެމަފިރިންގެ ފުތް، މުޙައްމަދުދީދީގެ ފުތް، އިބްރާހީމްދީދީގެ ފުތް ޢަބުދުﷲ ދީދީގެ ދި، މަރިޔަމްދީދީގެ ފުތް، މުޙައްމަދު އަނީސެވެ.\nމުޙައްމަދު އަނީސް އަކީ ދެއްވަދޫ އާއި ގއ.އަތޮޅަށް ގިނަ އަހަރުތަކެއް ވަންދެން ޚިދުމަތް ތަކެއް ކުރައްވާފައިވާ އަތޮޅުގެ ރައްޔިތުންގެ މެދުގައި އިޚްތިރާމާއި ޤަދަރު ލިބިފައިވާ ބޭފުޅެކެވެ. ދެއްވަދޫގެ ކަމުވޮށިގެންވާ ހަރުދަނާ ޤަދަރުވެރި ޝަޚްޞިއްޔަތެކެވެ. ރައްޔިތުންގެ ލޯއްބާއި އިޙްތިރާމް ލިބިލެއްވެވި ވެރިއެކެވެ. ދެއްވަދޫގައި ހަރުދަނާ ޖީލެއް ބިނާކުރެއްވެވި ހިންގުންތެރި ކަތީބެކެވެ. އޮޑިވެރި ވިޔަފާރި ވެރިއެކެވެ. ތަޢުލީމީ ޤާބިލް ހަރުދަނާ ދަރިންތަކެއްގެ ބައްޕައެކެވެ. އަދި އެހާމެ ހުޝިޔާރު ޚަރުދަނާ އަދުލު އިންސާފުވެރި ޤާޒީއެކެވެ.\nމުހައްމަދު އަނީސް އެންމެފުރަތަމަ އަދާކުރެއްވެވި ވަޒީފާއަކީ ދެއްވަދޫ އޮފީހުގެ ކާތީބު ކަމުގެ މަޤާމެވެ. 1963 އިން 1967 ވަނަ އަހަރާ ހަމައަށް ރަށު އޮފީހުގެ ކާތިބު ކަމުގެ މަޤާމުގައި ހުންނަވަނިކޮށް 1968 ވަނައަހަރު ވިލިގިލި ތުއްތުކަތީބުގެ އަތޮޅުވެރި ކަމުގައި އަތޮޅުތެރެއިން ޤާޒީކަން ކިޔެވުމަށް ފޮނުއްވެވި3މީހުންގެ ތެރޭގައި މުހައްމަދު އަނީސް ހިމެނުނެވެ.\n10 ޖެނުއަރީ 1972 ވަނައަހަރު ގއ.އަތޮޅުގެ ކޯޓް އުފެއްދުމާއެކު އެކޯޓްގެ ޤާޒީކަމަށް މުހައްމަދު އަނީސް ހަމަޖެއްސެވިއެވެ. އޭގެފަހުން ދެއްވަދޫ އާއި ގއ.ކަނޑުހުޅަދޫގެ ޤާޒީކަމުގައި އުޅުއްވެވިއެވެ. 20 އަހަރު ވަންދެން ޤާޒީ ކަމުގެ މަޤާމުގައި އުޅުއްވުމަށްފަހު 1992 ވަނަ އަހަރުން ފެށިގެން 1997 ވަނަ އަހަރާއި ހަމައަށް ދެއްވަދޫ ބޮޑު ކަތީބުގެ މަޤާމު އަދާކުރެއްވެވިއެވެ.\nދެއްވަދޫގެ ތަރައްޤީއަށް މިހާތަނަށް ކުރެވިފައިވާ ބޮޑެތި ހުރިހާ މަސައްކަތްތަކުގައި އެންމެ އިސްކޮށް ހުންނެވި އެއްބޭފުޅަކީ ދެއްވަދޫ ގޮންގަލި އަލްފާޟިލް މުޙައްމަދު އަނީސްއެވެ. ދެއްވަދޫ ޒުވާނުންތަކެއް އިސްނަގައިގެން އުފެއްދެވި ޒުވާނުންގެ ޖަމްޢިއްޔާގެ ފަހަތުގައި ހުންނަވައިގެން އެޒުވާނުންނަށް ޖަމިއްޔާގެން ކުރިޔަށްދާން ވީގޮތް ކިޔައްދެއްވައި ވަރަށްބޮޑު އެހީތެރިކަމެއް ފޯރުކޮށް ދެއްވެވިއެވެ. މުޙައްމަދު އަނީސަކީ ދެއްވަދޫގަ އުފެދުނު ޚަރުދަނާ ޝަޙުސިއްޔަތުތަކުގެ ތެރެއިން ވަރަށް ބޮޑަށް ފާހަގަ ކޮށްލެވޭ ވަރަށް ޚާއްސަ ޝަޙުސިއްޔަތެކެވެ. އިމާމުވެ ހުކުރު ކުރައްވަވައި ޙުޡުބާ ވިދާޅުވެލެއްވި ބޭފުޅެކެވެ.\nދެއްވަދޫގެ ބޮޑު ކަތީބު ކަމުގައި ހުންނަވައިގެން ދެއްވަދޫ މަދުރަސާގައި ޒަމާނީ ތަޢުލީމް ފެތުރެއްވުމަށް އެންމެ އިސްކޮށް ހުންނެވީ މުޙައްމަދު އަނީސްއެވެ. އޭރު ރަށު ބޮޑުކަތީބު އަކީ މަދުރަސާގެ ނާޡިރެވެ. ޕުރިންސިޕަލްއެވެ. މިގޮތުން ދެއްވަދޫ މަދުރަސާގެ ނާޡިރު ކަމުގައި 1992 ޖުލައިން 1997 އަކަށް އުޅުއްވެވިއެވެ. މި މުއްދަތުގެ ތެރޭގައި މިމަދުރަސާއިން ވަނީ އެހާރަށް ބަލާނަމަ ބޮޑެތި ކާމިޔާބީތަކެއް ހޯއްދަވާފައެވެ.\nގއ.އަތޮޅު، އަތޮޅު ވެރިޔާގެ އެހީތެރިއެއްގެ ގޮތުގައި ގިނައަހަރުތަކެއް ވަންދެން މަސައްކަތް ކުރެއްވެވި ގއ.ވިލިނގިލި އަދުނާން ހަލީމް ވިދާޅުވި ގޮތިގައި މުޙައްމަދު އަނީސް އަކީ ދެއްވަދޫގައި ތަޢުލީމީ ޖީލެއް ބިނާކުރެއްވުމަށް ވަރަށް ބުރަ މަސައްކަތެއް ކުރެއްވެވި ބޭފުޅެކެވެ. މީގެ އިތުރުން މީހުން ހޭލުންތެރި ކުރުމަށް ވަރަށް ބޮޑު މަސައްކަތްތަކެއް ކުރެއްވެވިއެވެ. ރަށުގެ ކަންކަމަށް ވަރަށް ބޮޑަށް ސަމާލުކަން ދެއްވައިގެން އުޅުއްވެވި ބޭފުޅެއް ކަމަށެވެ.\nގއ. ދެއްވަދޫގެ ޤާޒީ ކަމާއި ގއ.ވިލިނގިލި ކަތީބުކަން ކުރެއްވެވި ގއ.ވިލިނގިލި އަލްފާޟިލް އިބްރާހިމް އަނީސް ވިދާޅުވި ގޮތުގައި މުޙައްމަދު އަނީސްއަކީ އަތޮޅުގެ ރަށްތަކުގެ ވެރިންނާއި ގުޅިގެން އަތޮޅާއި ރަށުގެ ތަރައްޤީއަށް މަސައްކަތް ކުރެއްވެވި ހީވާގި ވިސްނުންތެރި ވެރިޔެއްކަމަށެވެ. ތަޢުލީމަށް މީހުންގެ ހިތްތަކުގައި ލޯބި ޖެއްސެވުމަށް މަސައްކަތްކުރެއްވި ބޭފުޅެއް ކަމަށެވެ. މެހުމާނުނަށް ކަމޭހިއްތެވި ހިތްހެޔޮ ވެރިޔެއްކަމަށެވެ\nދެއްވަދޫ ކައުންސިލް އިދާރާގައި ކައުންސިލަރެއްގެ ގޮތުން އަޅުގަނޑު އުޅުނިއިރު އޮފީހުގެ އިހުގެ ލިޔެކިޔުންތަށް ބަލައި ކިޔަމުން ދިޔައިރު އެންމެ ބޮޑު ޝައުޤުވެރި ކަމެއް ހުއްޓުނީ އޭރުގެ ރަށްކުރިއަރުވާ ކޮމެޓީގެ ރިޕޯރޓްތަކެވެ. މުހައްމަދު އަނީސްގެ ކަތީބު ކަމުގައިގައި ރަށްކުރިއަރުވާ ކޮމެޓީގެ ރައީސްގެ ޙައިސިއްޔަތުން އެޖެންޑާ ކޮށްފައިވާ ރަށާއި ގުޅޭ ކަންކަމަކީ ރަށުތަރައްޤީ އާއި ގުޅުންހުރި ބޮޑެތި ކަންތައްތަކެވެ.\nމީގެ ތެރެއިން ފާހަގަ ކޮށްލެވޭ ކަންތައްތަކަކީ ރަށުގައި ކަރަންޓުގެ ހިދުމަށް ފޯރުކޮށްދިނުމަށް ރަށްކުރިއަރުވާ ކޮމެޓީއަށް އެޖެންޑާ ކޮށްގެން ކޮމެޓީގެ މެންބަރުންގެ ހިޔާލާއި އެއްގޮތަށް އެކަންކޮށް އެކަން ޙާސިލް ކުރެއްވެވިއެވެ. ރަށު މަދުރަސާގެ އިނގިރޭސީ ކިޔަވައިދުނަމަށް ބޭރުގެ ޓީޗަރަކު ގެނައުމަށް އެކަންވެސް އެޖަންޑާކޮށް މެންބަރުންގެ ހިޔާލާއި އެއްގޮތައް ކޮށްފައިވާކަން ފާހަގަކޮށްލެވެއެވެ. މީގެ އިތުރުން ރައްޔިތު މަސައްކަތަށް މީހުންނެރެ ޖޯޝާއި ފޯރީގައި ދެއްވަދޫގައި އެޅި ފާލަމަކީވެސް ފާހަގަ ކޮށްލެވޭ މަސައްކަތެކެވެ.\nރަށު ރައްޔިތުންގެ މެދުގައި ސްލްޙަ މަސަލަސް ޤާއިމްކުރުމަށް ރައްޔިތުން އެއްކުރައްވަވައި ނަސޭހަތްތެރިވެދީ ހެއްދެވިއެވެ. ރަށުގެ ގޮނޑުދޮށްތަށް ސާފްތާޙިރުކޮށް ބޭއްވުމަށް މީހުން ހޭލުންތެރި ކުރެއްވެވިއެވެ. ރަށްގިރުވުން ހުއްޓެވުމަށް ސަރުކާރުގައި ދަންނަވައިގެން މަސައްކަތްތަކެއް ކުރެއްވެވިއެވެ.\nމުހައްމަދު އަނީސްގެ އެއްބަފާ5ބޭފުޅުން ތިއްބަވައެއް އެއީ، ވާރުލޫ ގައްދޫ މަރްޔަމްދީދީގެ ހައްވާދީދީ އާއި ބޮޑު މުކުރިޔާގެ ސަންފާދީދީ އާއި މުހުދިޔާ(މުހައްމަދު)ގެ ހަސަނާގެ5ބޭފުޅުންނެވެ\nމުހައްމަދު އަނީސް / ގޮންގަލި\nއަބްދުލްކަރީމް / އެވަރލާސްޓް( ނިޔާވެފައި) އެއްބަނޑު އެއްބަފާ\nޚަދީޖާ ކައްދާމަނިކެ / ނިވެލްޓީ\nމަރިޔަމް މަނިކެ / ވެސްޓްވާރޑް\nމުޙައްމަދު މަނިކު / ތަޑިރަށްމާގެ\nމުޙައްމަދު އަނީސް ދެއްވަދޫ އާއި ގއ. އަތޮޅަށް ކޮށްދެއްވި އަގުނުކުރެވޭ ޚިދުމަތްތަކަށް ޝުކުރުގެ ޖިޒީތައް ފޮނުވަމެވެ. މަތިވެރި ﷲ މުޙައްމަދު އަނީސް އަށް ދުޅަހެޔޮ ސިއްހަތެއް ދެއްވަވާށި. އާމީން\nމުހައްމަދު އަނީސް ނުވަތަ ދެއްވަދޫ އަނީސް އަކީ ކުދި ބޮޑު އެންމެނާ ގުޅޭ ވަރަށް ހިންގުންތެރި އަދި ވަކިން ހާއްސަކޮށް އަތޮޅުގެ އެހެން ރަށްތަކާ ވަރަށް ގާތް ގުޅުމެއް ބެހެއްޓެވި ހަރުދަނާ ވެރިއެއް، އަދި އަތޮޅުގެ އެންމެންގެ އިހްތިރާމް ލިބިގެންވާ ޝަހްސިއްޔަތެއް.


Vazeefaage Furusathu - Masakkathu (Feydhoo Avashu Office)\nވަޒީފާގެ ފުރުސަތު - މަސައްކަތު (ފޭދޫ އަވަށު އޮފީސް)\n10 ޖެނުއަރީ 20213months ago\nފޭދޫ އަވަށު އޮފީސް\n1 .ތާރު އަދި ގައު އަޅާފައިވާ މަގުތައް ފޮހެ ސާފުކުރުން.\n2. ބަނދަރުމަތީ ކުނިނަގާ ވިނަނޮޅާ ސާފުކުރުން.\n3. ބޯޅަ ދަނޑުތަކާއި ކުޅިވަރު ކުޅޭ ބިންތަކާއި ޕާރކްފަދަ ތަންތަނުގެ ވިނަ ދިގުވިޔަނުދީ ކޮށާ ސާފުކުރުން.\n4. މަގަށް ދަތިވާގޮތަށް ހުންނަ ގަސްތައް ކަނޑައި ސާފުކުރުން.\n5. މަގަށް ދަތިވާގޮތަށް ވެއްޓޭ ރުއްގަސް ނެގުމާއި ސާފުކުރުން.\n6. އޮފީހުން ބަލަހައްޓަންޖެހޭ މަގުތަކުގެ ވިނަނޮޅާ ސާފުކުރުން.\n7. ގުދުރަތީ ހާދިޡާއެއް މެދުވެރިވެގެން ދިމާވާ ކަންތައްތަކުގައި އޮފީހުން އަންގާ އެންގުންތަކަށް އިޖާބަދީ އެވަގުތު ކުރަންޖެހޭ ކަންކަން ކުރުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 18 ޖަނަވަރީ 2021 ވާ ހޯމަ ދުވަހުގެ 14:00 ގެ ކުރިން، ފޭދޫ އަވަށު އޮފީހަށެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދި ހުށަހަޅާ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2021 ޖަނަވަރީ 24 އާއި 2021 ޖަނަވަރީ 30 އާ ދެމެދު، ފޭދޫ އަވަށު އޮފީހުގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6892018 ނަންބަރު ފޯނަށެވެ.\n26 ޖުމާދަލްއޫލާ 1442\nޕަބްލިޝް ކުރި ތާރީޚް: 10-01-2021


Europe diplomat Qudhus ge Sheikh Jarrah ah\nޔޫރަޕް ޑިޕްލޮމެޓުން ގުދުސްގެ ޝެއިޚް ޖައްރާހްއަށް\nފަލަސްތީން މީހުން ގުދުސްގައި ޝެއިހް ޖައްރާހްގެ ވަޒަންވެރިން ބޭރު ކުރުމާ ދެކޮޅު ހަދަނީ\nއިޒްރޭލުން ފޭރިގެންފައިވާ އިރުމަތީ ގުދުސްގެ ޝެއިހް ޖައްރާހްއަށް ޔޫރަޕްގެ ޑިޕްލޮމެޓުންނާއި އޮފިޝަލުންގެ ވަފުދެއް ޒިޔާރަތް ކޮށްފި އެވެ. ވަފުދުގެ ބޭނުމަކީ އަމިއްލަ ގެދޮރުން ނެރޭނެ ކަމަށް އިޒްރޭލުން އިންޒާރުދީފައިވާ އެ އަވަށުގެ ވަޒަންވެރިންނާ ބައްދަލު ކުރުމެވެ.\nޔޫރަޕިއަން ޔޫނިއަންގެ އޮފިޝަލަކު މީޑިއާއަށް ބުނީ ޖައްރާހްއަށް ޒިޔާރަތްކުރީ ވަޒަންވެރިންނާ ބައްދަލު ކުރަން ކަމަށެވެ. އިޒްރޭލުން އެމީހުންނަށް ބިރުދައްކާތީ ޝެއިހް ޖައްރާހްގެ ހާލަތު ޔޫރަޕަށް އެނގެން ބޭނުން ވަނީ ކަމަށެވެ.\nޒިޔާރަތްކުރި ވަފުދުގައި ހިމެނެނީ ފަލަސްތީންގައި ހުންނަ އީޔޫ ރިޕްރެޒެންޓެޓިވް އާއި ފްރާންސާއި ސްވީޑަން، ސްޕޭނާއި އިޓަލީ އަދި އިތުރު އެހެން ގައުމުތަކުގެ އޮފިޝަލުންނެވެ. މީޑިއާ ރިޕޯޓްތައް ބުނާ ގޮތުން މި ގައުމުތަކުގެ އޮފިޝަލުން ދޭތެރެ ދޭތެރެއިން ޝެއިހް ޖައްރާހްއަށް ޒިޔާރަތްކޮށް ފަލަސްތިން އާއިލާތަކާ ބައްދަލު ކުރެ އެވެ.\nގުދުސްގެ ޝެއިހް ޖައްރާހްގެ އަވަށްގަނޑުގައި އާންމުން ދިރިއުޅޭ ގެއެއް\nޝެއިހް ޖައްރާހްގައި މަސްލަހަތު ހަރާބު ވެގެން އުޅެނީ އެއަވަށުގެ ވަޒަންވެރިން ގެދޮރުން ނެރުމަށް އިޒްރޭލުގެ ކޯޓަކުން އަމުރުކޮށް މުހުލަތު ދިނުމާ ގުޅިގެންނެވެ. މިއަމުރާއެކު އިޒްރޭލުގެ ހައްދުފަހަނަ އަޅާފައި ތިބި ޔަހޫދީ ބައިގަނޑެއް އެ އަވަށަށް އަރައިގަނެ މީހުންގެ ގައިގައި އަތްލައި ވަނީ ހަމަނުޖެހުން ހިންގާފަ އެވެ.\nމި މައްސަލާގައި މިހާރު އޮތް ގޮތަކީ އިޒްރޭލުގެ ސްޕްރީމް ކޯޓުން ފަހުބަސް ބުނުމެވެ. ގެދޮރު ދޫކޮށް ދާން އަމުރު ކުރުމުން ވެސް ނުގޮސްފި ނަމަ ހަތިޔާރު އެޅި ސިފައިން އަވަށަށް އަރައިގަނެ ގަދަބާރުން ވަޒަންވެރިން ދަމާކޫއްތާފައި ދެގޮރުން ނެރޭނެ އެވެ.\nފަލަސްތީން އިޒްރޭލް އީޔޫ + ގުދުސް\nގުދުސްގައި ގެދޮރުވެރި ކުރުން ކުރިއަށް ގެންދާނަން\nގުދުސް އަކީ އިޒްރޭލުގެ ވެރިރަށް ކަމަށް ޔުކްރޭން ބަލައިގެންފާނެ


ނެޝަނަލް ކެރިއަރ ގައިޑެންސް ސެންޓަރުން މިއަހަރުގެ2ވަނަ އިންޓަރވިއު ސްކިލްސް ވޯކްޝޮޕް ބާއްވައިފި!\n25 މާރިޗު 2018 - 13:03\nޔޫތު މިނިސްޓްރީގެ ދަށުން ހިންގާ ނެޝަނަލް ކެރިއަރ ގައިޑެންސް ސެންޓަރގެ ފަރާތުން މިއަދު އިންޓަރވިއު ސްކިލްސް ވޯކްޝޮޕެއް ބާއްވައިފިއެވެ.\nމި ވޯކްޝޮޕަކީ ވަޒީފާގެ ދަފްތަރުގައި ރަޖިސްޓްރީވެފައިވާ ޒުވާނުން ވަޒީފާގެ މާހައުލަށް ނިކުތުމަށް ތައްޔާރުވުމުގައި އެހީތެރިވެ ދިނުމުގެ ގޮތުން ހިންގޭ "ތައްޔާރުވަމާ" ޕްރޮގްރާގެ ތެރެއިން ވަޒީފާއަށް އަލަށް ނިކުންނަ ޒުވާނުންނަށް އިންޓަރވިއުއަކާއި ކުރިމަތިލާން ދަސްކޮށްދިނުމުގެ މަޤްޞަދުގައި ހިންގުނު ވޯކްޝޮޕެކެވެ.\nމި ވޯކްޝޮޕްގައި އިންޓަރވިއުއަކަށް ދިއުމުގެ ކުރިން ވާން ޖެހޭ ތައްޔާރީތަކާއި، އިންޓަރވިއު އަކަށް ގޮސް އަމަލުކުރާނެ ގޮތާއި އަދި އިންޓަވިއުއެއްގައި އާއްމުކޮށް ކުރާނެ ސުވާލުތަކަށް ޖަވާބުދޭނެ ރަގަނޅު ގޮތްތަށް ފަދަ ކަންތައްތަށް 21 ބައިވެރިންނަށް ދަސްކޮށްދީފައިވެއެވެ.\nމިނިސްޓްރީ އޮފް ޔޫތު އެންޑް ސްޕޯޓްސް އާއި ކަސްޓަމްސް އާއި ގުޅިގެން އަންނަ ބުދަ ދުވަހު ކެރިއަރ އެކްސްޕްލޮރޭޝަން ވިތް މޯލްޑިވްސް ކަސްޓަމްސް ސަރވިސް ގެ ނަމުގައި ޒުވާނުންނަށް އަމާޒުކޮށްގެން ވަރަށް ޚާއްސަ ޕްރޮގްރާމެއް ހިންގުމަށްވަނީ ރޭވިފައެވެ.\nމި ޕްރޮގްރާމް ގައި ކަސްޓަމްސްގައި ހުރި ވަޒީފާގެ ފުރުސަތު ތަކާއި ތަމްރީނު ޕްރޮގްރާމްތައް ޒުވާނުންނަށް ހިއްސާކުރެވޭނެއެވެ.


އިންޑިޔާގައި ކޯވިޑް-19 ޖެހުނު މީހުން އިތުރުވުން، ސްޕެއިންގެ ފުރަބަންދު އިތުރުކުރުން އަދި އަޤްޞާ ހުޅުވުން އިންޑިޔާގައި ކޯވިޑް-19 ޖެހުނު މީހުން އިތުރުވުން، ސްޕެއިންގެ ފުރަބަންދު އިތުރުކުރުން އަދި އަޤްޞާ ހުޅުވުން\nއިންޑިޔާގައި ކޯވިޑް-19 ޖެހުނު މީހުން އިތުރުވުން، ސްޕެއިންގެ ފުރަބަންދު އިތުރުކުރުން އަދި އަޤްޞާ ހުޅުވުން\nމަސްޖިލުލް އަޤްޞާ ހިމެނޭ ސަރަޙައްދު - ފޮޓޯ: ރޮއިޓަރސް\nމިއީ ފާއިތުވި 24 ގަޑިއިރުގެ ތެރޭގައި ދުނިޔޭގެ މަޝްރަހުން ފާހަގަކުރެވުނު ބައެއް މުހިންމު ޚަބަރުތަކެވެ.\nކޯވިޑް-19 ޖެހުނު މީހުންގެ ޢަދަދު އިންޑިޔާގައި ރެކޯޑް މިންވަރަކަށް އިތުރުވުން\nކޯވިޑް-19 ޖެހުނު މީހުންގެ ޢަދަދު އިންޑިޔާގައި ރެކޯޑް މިންވަރަކަށް އިތުރުވެއްޖެއެވެ. ފާއިތުވި 24 ގަޑިއިރުގެ ތެރޭގައި އިންޑިޔާގައި 8000އަށްވުރެ ގިނަ މީހުންނަށްވަނީ ކޯވިޑް-19 ޖެހިފައެވެ. އިންޑިޔާގައި ބަލި ފެތުރޭ މިންވަރު އިތުރުވިނަމަވެސް ބަލިމަޑުކަމާ ދެކޮޅަށް އެ ޤައުމުގައި އަޅާފައިވާ ރައްކާތެރިކަމުގެ ފިޔަވަޅުތަކަށް ޖޫން މަހުގެ 1ވަނަ ދުވަހުން ފެށިގެން މަރުޚަލާތަކަކަށް ބަހާލައިގެން ލުއި ދޭންވަނީ ނިންމާފައެވެ. އިންޑިޔާގެ ބޮޑުވަޒީރު ނަރެންދްރަ މޯދީވަނީ ފިޔަވަޅުތަކަށް ލުއި ދޭން ފެށުމުން ރައްޔިތުން އިތުރަށް ހުށިޔާރުވެ ތިބުމަށް ނަސޭހަތްތެރިވެވަޑައިގެންފައެވެ.\nއަފްޣާނިސްތާނުގައި ބޮމުގެ ޙަމަލާއެއް ދިނުން\nއަފްޣާނިސްތާނުގައި ދިން ބޮމުގެ ޙަމަލާއެއްގައި ނޫސްވެރިއަކު މަރުވެއްޖެއެވެ. ޙަމަލާ ދީފައިވަނީ އަފްޣާނިސްތާނުގެ ޓީވީ ސްޓޭޝަނެއްކަމަށްވާ ޚުރުޝިދު ޓީވީގެ 15 މުވައްޒަފުން ގޮވައިގެން ވެރިރަށް ކާބުލްގައި ދަތުރުކުރި ބަހަކަށެވެ. ޙަމަލާގައި ބަސް ދުއްވަން އިން މީހާއާއި ނޫސްވެރިއަކުވަނީ މަރުވެ، އިތުރު ހަތަރު މުވައްޒަފަކަށްވަނީ އެކިވަރުގެ އަނިޔާ ލިބިފައެވެ. ޙަމަލާގެ ޒިންމާ އުފުލާފައިވަނީ އައިއެސް ޖަމާޢަތުންނެވެ.\nމަސްޖިލުލް އަޤްޞާ އަލުން ހުޅުވުން\nދެ މަހަށްވުރެ ގިނަ ދުވަސް ވަންދެން ބަންދުކޮށްފައި އޮތުމަށްފަހު މުސްލިމުންގެ ތިންވަނައަށް އެންމެ މުޤައްދަސް މިސްކިތްކަމަށްވާ މަސްޖިދުލް އަޤްޞާ އަލުން ހުޅުވައިފިއެވެ. މާރިޗު 15ވަނަ ދުވަހު ބަންދުކުރި މިސްކިތް އަލުން ހުޅުވަން ނިންމީ ކޯވިޑް-19 ފެތުރޭ މިންވަރު މަދުވެފައިވާތީކަމަށް ފަލަސްޠީނުގެ އިސްލާމިކް ވަޤްފާ ބެހޭ ކައުންސިލުންވަނީ ބުނެފައެވެ. މިސްކިތަށް ވަދެވޭ މީހުންގެ ޢަދަދު މަދުކޮށްފައިނުވިނަމަވެސް މިސްކިތަށް ދާ މީހުން ރައްކާތެރިކަމުގެ ފިޔަވަޅު އެޅުމަށް އެ ކައުންސިލުންވަނީ އިރުޝާދު ދީފައެވެ. އެގޮތުން، މިސްކިތަށް ދާ މީހުން މާސްކު އެޅުމާއި މިސްކިތުގައި އަމިއްލަ މުޞައްލަ ބޭނުންކުރުމަށްވަނީ އަންގާފައެވެ.\nމިޞްރުގެ ސައިނާގައި ވަރުގަދަ ޙަމަލާތަކެއް ބަދަލުކުރުން\nމިޞްރުގެ އަސްކަރިއްޔާއިން ސައިނާގެ އުތުރުގެ ސަރަޙައްދުތަކަށް ދިން ޙަމަލާތަކެއްގައި 19 ހަނގުރާމަވެރިން މަރުވެއްޖެއެވެ. މިޞްރުގެ އަސްކަރިއްޔާއިން ބުނީ ބިއްރުލްއަބްދާއި ރަފަޙްއާއި ޝައިޚް ޒުވައިދުގައި ޙަރަކާތްތެރިވަމުންދިޔަ ހަނގުރާމަވެރިންނަށް ޢަމާޒުކޮށް ދިން ވައިގެ ޙަމަލާތަކުގައި މިޞްރު ސިފައިންގެ5މީހުންވެސް މަރުވެފައިވާކަމަށެވެ. އެ ސަރަޙައްދުތަކުން ގިނަ ޢަދަދެއްގެ ހަތިޔާރު ހޯދާފައިވާކަމަށްވެސް މިޞްރުގެ އަސްކަރިއްޔާއިން ބުނެއެވެ.\nއިނގިރޭސިވިލާތުގެ ޚާރިޖީ ވަޒީރު ޑޮމިނިކް ރާބު - ފޮޓޯ: ރޮއިޓަރސް\nއިނގިރޭސިވިލާތުގައި އަޅާފައިވާ ފިޔަވަޅުތަކަށް ލުއިދޭން ނިންމި ނިންމުން ދިފާއުކުރުން\nކޯވިޑް-19އާ ދެކޮޅަށް އިނގިރޭސިވިލާތުގައި އަޅާފައިވާ ރައްކާތެރިކަމުގެ ފިޔަވަޅުތަކަށް ލުއިދޭން ނިންމި ނިންމުން އެ ޤައުމުގެ ޚާރިޖީ ވަޒީރު ޑޮމިނިކް ރާބު ދިފާޢުކުރައްވައިފިއެވެ. އިނގިރޭސިވިލާތުގައި ކޯވިޑް-19 ފެތުރޭ މިންވަރު އެދެވޭ މިންވަރަކަށް ދަށްކުރެވިފައިނުވާކަމަށް ބުނެ ސައިންސުވެރިންވަނީ ރައްކާތެރިކަމުގެ ފިޔަވަޅުތަކަށް ލުއި ދިނުން އަވަސްކަމަށް ބުނެފައެވެ. ރާބު ވިދާޅުވީ އިނގިރޭސިވިލާތުގައި އަޅާފައިވާ ފިޔަވަޅުތަކަށް ލުއިދެނީ ފަރުވާތެރިކަމާއެކުކަމަށާއި ސަރުކާރުން ޢަމަލުކުރަމުންދަނީ ޙާލަތާ އެންމެ އެކަށީގެންވާ ގޮތަށްކަމުގެ ފުރިހަމަ ޔަޤީންކަން އެބައޮތްކަމަށެވެ. ނަމަވެސް ސްކޮޓްލޭންޑުގެ އެންމެ އިސް ވަޒީރު ނިކޮލާ ސްޓާޖަންވަނީ ރައްކާތެރިކަމުގެ ފިޔަވަޅުތަކަށް ލުއިދިނުން އަވަސްކަމަށް ސައިންސުވެރިން ބުނާ ބުނުމަށް ތާޢީދުކުރައްވާ ފުރަބަންދު އުވާލުމުގައި ވަރަށް ސަމާލުވާން ޖެހޭކަމަށް ވިދާޅުވެފައެވެ.\nސްޕެއިންގެ ފުރަބަންދުގެ މުއްދަތު 15 ދުވަހަށް އިތުރުކުރުން\nކޯވިޑް-19 ފެތުރުން ހުއްޓުވުމަށް ސްޕެއިންގައި އިޢުލާނުކޮށްފައިވާ ފުރަބަންދު މުއްދަތު 15 ދުވަހަށް އިތުރުކޮށްފިއެވެ. ސްޕެއިނުގެ ބޮޑުވަޒީރު ޕެދްރޯ ސަންޗެޒް ވިދާޅުވީ ސްޕެއިންގައި ބަލިމަޑުކަން ފެތުރުން ހުއްޓުވުމަށް އިތުރު 15 ދުވަހުގެ މުއްދަތެއް ބޭނުންވާކަމަށާއި ޖޫން މަހުގެ 21ވަނަ ދުވަހާ ހަމައަށް އެ ޤައުމުގައި އިޢުލާނުކޮށްފައިވާ ފުރަބަންދު އިތުރުކުރަން ނިންމާފައިވާކަމަށެވެ. އަދި އެ ނިންމުމަށް ޤާނޫނުހަދާ މަޖިލީހުގެ ރުހުން ހޯދަން ހުށަހަޅުއްވާނެކަމަށް އޭނާ ވިދާޅުވިއެވެ. ސްޕެއިނުގައި އިޢުލާނުކޮށްފައިވާ ޞިއްޙީ ކުއްލި ނުރައްކަލުގެ ޙާލަތުވެސް ޖޫން މަހުގެ 21ވަނަ ދުވަހު ނިމުމަކަށް އަންނާނެއެވެ.\nޖޯޖު ފްލޮއިޑުގެ މަރާ ގުޅިގެން ލަންޑަނާއި ބަރލިންގައި މުޒާހަރާކުރުން\nއެމެރިކާގެ މިނިއެޕޮލިސްގައި ކަޅު ނަސްލުގެ މީހެއްކަމަށްވާ ޖޯޖު ފްލޮއިޑު ހައްޔަރުކުރުމުގައި ފުލުހުން އޭނާއަށް އަނިޔާވެރިވެރިކޮށް ޢަމަލުކުރުމުގެ ސަބަބުން މަރުވުމުން އެމެރިކާގައި ކުރަމުންދާ މުޒާހަރާތަކަށް ހިތްވަރު ދިނުމުގެ ގޮތުން އިނގިރޭސިވިލާތުގެ ވެރިރަށް ލަންޑަނާއި ޖަރުމަނުވިލާތުގެ ވެރިރަށް ބަރލިންގައި މުޒާހަރާކޮށްފިއެވެ. ޖޯޖު ފްލޮއިޑް މަރުވުމުން އެމެރިކާގައި ފާއިތުވި4ދުވަހުވަނީ ބޮޑެތި ހަމަނުޖެހުންތަކެއް ހިނގައިފައެވެ. ލަންޑަނާއި ބަރލިންގައި މުޒާހަރާކުރި މީހުންވަނީ އެމެރިކާގެ އެންބަސީ ދޮށަށް އެއްވެ ނުރުހުން ފާޅުކޮށް ޖޯޖު ފްލޮއިޑަށް އިންސާފު ހޯދައިދިނުމަށް ގޮވާލާފައެވެ.\nލަންޑަނުގައި ކުރި މުޒާހަރާގެ ތެރެއިން - ފޮޓޯ: ރޮއިޓަރސް\nޖީ7ގެ ބައްދަލުވުން ލަސްކޮށް އިތުރު ޤައުމުތަކަށް ދަޢުވަތު ދެނީ\nއަންނަ މަހު ބޭއްވުމަށް މަސައްކަތްކުރަމުންދިޔަ ޖީ7ގެ ބައްދަލުވުން ސެޕްޓެންބަރު މަހަށް ނުވަތަ އޭގެ ފަހަށް ފަސްކުރަން އެމެރިކާގެ ރައީސް ޑޮނަލްޑް ޓްރަންޕް ނިންމަވައިފިއެވެ. ޖީ7ގެ ޤައުމުތަކުގެ އިތުރުން އޮސްޓްރޭލިޔާއާއި ރަޝިޔާއާއި ދެކުނު ކޮރެޔާއާއި އިންޑިޔާ ހިމެނޭގޮތަށް ބައްދަލުވުމުގައި ބައިވެރިވުމަށް ދަޢުވަތުދޭ ޤައުމުތައް އިތުރުކުރަން ވިސްނަވާކަމަށް ޓްރަންޕްވަނީ ވިދާޅުވެފައެވެ. އޭނާ ވިދާޅުވީ ޖީ7ގެ ޤައުމުތަކުގެ ގޮތުގައި މިހާރު ކަނޑައަޅާފައިވާ ޤައުމުތަކުގެ ލިސްޓަކީ ގިނަ އަހަރުތަކެއްވެފައިވާ ލިސްޓެއްކަމަށާއި ބައްދަލުވުން ފަސްކުރައްވަން ނިންމެވީ ދުނިޔޭގައި ހިނގަމުންދާ ކަންކަން އެދެވޭ ގޮތަކަށް ތަމްޞީލުކުރެވޭނެކަމަށް ޤަބޫލުނުކުރައްވާތީކަމަށެވެ.\nކޯވިޑް-19 ޖެހިގެން މެދު އެމެރިކާގައި މަރުވި މީހުންގެ ޢަދަދު 50،000އަށްވުރެ އިތުރުވުން\nކޯވިޑް-19 ޖެހިގެން މެދު އެމެރިކާގައި މަރުވި މީހުންގެ ޢަދަދު 50،000އަށްވުރެ އިތުރުވެ، ބަލިޖެހިފައިވާ މީހުންގެ ޢަދަދު 1 މިލިއަނާ ގާތްކޮށްފިއެވެ. މެދު އެމެރިކާގެ ޤައުމުތަކުގެ ތެރެއިން އެންމެ ހަލުވިކޮށް ބަލި ފެތުރެމުންދާ ބްރެޒިލްގައި ބަލީގެ ސަބަބުން މަރުވި މީހުންގެ ޢަދަދުވަނީ ފަރަންސޭސިވިލާތަށްވުރެ އިތުރުވެ، ބަލިމަޑުކަމުގައި ހަތަރުވަނައަށް އެންމެ ގިނަ މީހުން މަރުވި ޤައުމުގެ ގޮތުގައި ފާހަގަކުރެވިފައެވެ. ބްރެޒިލްގައި ބަލިޖެހިފައިވާ މީހުންގެ ރަސްމީ ޢަދަދު 500،000އަށް އެރިނަމަވެސް އެ ޤައުމުގައި ބަލިޖެހިފައިވާ މީހުންގެ އަސްލު ޢަދަދު އެއަށްވުރެ 15 ގުނަ އިތުރުވުން އެކަށީގެންވާކަމަށް އެ ޤައުމުގެ ޞިއްޙަތާ ބެހޭ ވުޒާރާއިންވަނީ ބުނެފައެވެ.


Filed under: ކޮލެޖް ސްޓަފް, ވާހަކަ, ލިޔުންތައް —4Comments\tAugust 3, 2010\nދަރިފުޅުގެ ރުއިމުގެ އަޑު އިހުނަށްވުރެ ގަދަވިއެވެ. ހަދީޖާގެ ރުޅިގަނޑުވެސް ގަދަވިއެވެ. “ދުވަސްނުފުރާ ވިހައްޔޭ ކިޔާފައި، ކީތްވިސް މިއެއްޗަކު މަރުވިނަމަ” މީހަކަށް އަޑެއްއިވިގެން މިކަންތައްގަނޑު ފަޅާއަރާކަށް ހަދީޖާ ބޭނުމެއް ނުވެއެވެ. އެއްމެ ފަސޭހައިން އަތުޖެހުނީ އުނުން ބޭލި ބާ ޖަނގިޔާ ގަނޑެވެ. އިތުރަށް ވިސްނާކަށް އޭނާ ބޭނުމެއް ނުވިއެވެ. ރޮއިރޮއިއޮތް އޭނާގެ ދަރިފުޅުގެ އަނގަ ބަނދުކޮށްލީ އެމުޑުދާރު ޖަނގިޔާ ގަނޑުންނެވެ. “ކަލޭގެޔާ… ހީކުރީތަ.. ތިޔަހެން ފެލިގެން މަ ބޭޒާރު ވާނެކަމަށް” ހަދީޖާގެ ރަސްމީ ކުޅިވަރުގަނޑު ފެށުނީ އެހިސާބުންނެވެ. ކެޔޮޅު އާދަނު ރޯމަހުގެ ނަގުލުގައި ހިފައި ގާގަނޑުމަތީ ޖަހާލާ މަންޒަރު ހަދީޖާއަށް ފެނިފައި އެބަހުއްޓެވެ. ބޯކޮޅު ވަތަށް ޖަހައި ފައިކޮޅުގައި ހިފައި، ކުށެއްނެތް އެ މައުސޫމު ދަރިފުޅުގެ ބޯ ކަށިކެއު ބުޑަކާލާ ޖެހިއެވެ. އެއްފަހަރަކު ދެފަހަރަކު ނޫނެވެ. އެހެންނަމަވެސް އަދިވެސް އެދަރިފުޅު މަރެއް ނުވެއެވެ. ދެން ހަދާނީ ކިހިނެތްކަމެއް ހަދީޖައަކަށް ނޭގުނެވެ. ގޮތް ހުސްވިކަހަލައެވެ. އެހެންނަމަވެސް ހޯދާ ބަލާމީހަކަށް ނުފެންނާނީ ކޮންއެއްޗެއް ހެތްޔެވެ؟ ފަނޑުއަލިކަމުގެ ތެރެއިން ތެޅިފައިވާ ބިއްލޫރި ފުޅިއެއް ހަދިޖާއަށް ފެނުނެވެ. ނުބައި ފާޑަކަށް ހަދީޖާ ހީނލިއެވެ. “ކަލޭގެއާ…. ތޫތުކޮޅުގެ ފުރަތަމަ އަދި ފަހު ދުވަސް” އެއްވެސް އާރެއް ބާރެއް ނެތް އެނިކަމެތި ދަރިފުޅުގެ ފިރިހެންވަންތަކަމުގެ ގުނަވަން ފެޅި ހިސާބުން ބުރިކޮށްލީ، ބާ ކަތިވަޅިގަނޑަކުން ކާތައިގެން އެއްޗެއް ބުރިކުރާހެން އެފުޅިތޮށިކޮޅުން ކާތައިގެންނެވެ. ލިބުނު އުފަލެއް ބުނެދޭން ދަތިވި ކަހަލައެވެ. އަރާފައި ހުރި ފޯރީގައި އެދަރިފުޅުގެ ގައިގެ އެތަން މިތަނުގައި އެފުޅިތޮށިކޮޅުން އަޅަމުން ދިޔައެވެ. “ހިކުރީތަ؟… އޭންނނނ….”\n3 Comments: Farix\nSeptember 24, 2010 at 3:27 PM\tވ. ރީތި ވާހަކައެއް. މިކަހަލަ ވާހަކަތައް ގިނައިން ގެނެސްދޭނެ ކަމަށް އުއްމީދު ކުރަން\nSeptember 24, 2010 at 5:23 PM\tޝުކުރިއްޔާ ވާހަކަ ކިޔާފައި ތިޔަދެއްވި ކޮމެންޓަށް… ވަގުތު ވީވަރަކުން މިކަލަ ކިތަންމެ ވާހަކައެއް ލިޔަން ގަސްދުކުރަން\nSeptember 13, 2012 at 5:39 AM\tމި ވާހަކަ ކިޔާފައި ހަމަ ރަނގަޅައްވެސް ރޮވިއްޖެ ވވ ރީތި


ޓްވިޓާ މެދުވެރިކޮށް އައްޑޫގެ މަގުތައް ހެދުމުގެ މަޝްރޫޢު ނިންމާލީތަ؟ – adduLIVE\nޓްވިޓާ މެދުވެރިކޮށް އައްޑޫގެ މަގުތައް ހެދުމުގެ މަޝްރޫޢު ނިންމާލީތަ؟\n1 Dec 05, 2017, 09:17 ލިޔުނީ ހަސަން އަޝްރަފް\nއައްޑޫގެ މަގުތައް ހެދުމުގެ މަޝްރޫޢޫގެ ވާހަކަ ސަރުކާރުން ދައްކަމުން ގެންދާތާ ދެ އަހަރު ވެގެން ދިޔައިރު މިހާތަނަށް ވެސް އައްޑޫގެ އެއްވެސް މަގެއް ހެދުމުގެ މަސައްކަތް ފަށައިގަނެވިފައެއް ނުވެއެވެ. އެއީ ކޮން ސަބަބަކާއި ހުރެ ކަން ސަރުކާރުން ހާމަކޮށްފައި ނުވާއިރު، އައްޑޫގެ ރައްޔިތުން ބުނަމުން ގެންދަނީ ސަރުކާރުގެ އިޚްލާސްތެރިކަމެއް ނެތީ ކަމަށެވެ.\nމިދިޔަ އަހަރު ބަޖެޓް ކުރި ގޮތަށް 2017ގައި ވެސް އައްޑޫގެ މަގުހެދުމުގެ މަޝްރޫޢަށް ދައުލަތުގެ ބަޖެޓުގައި އަދަދުތަކެއް ހިމެނިއެވެ. އެހެން ނަމަވެސް އަހަރު ނިމިގެން މިދަނީ އެ މަޝްރޫޢު ނުފެށިއެވެ.\nއެގޮތުން 2016 ވަނަ އަހަރުގެ ޖެނުއަރީ މަހުގެ2ވަނަ ދުވަހު ރާއްޖޭގެ މީޑިއާއަކަށް ދެއްވި އިންޓަވިއުއެއްގައި މުއިއްޒު ވިދާޅުވީ "ހާއްސަ އިސްކަމެއް ދެއްވައިގެން" އައްޑޫގެ މަގު ހަދައި ނިންމާނެކަމަށެވެ. އެހެން ނަމަވެސް އޭގެ އެއްވެސް މަސައްކަތެއް ނުފެށި 2016 ވަނަ އަހަރު ވެސް ނިމިގެން ދިޔައީއެވެ.\nއައްޑޫ ސިޓީގެ މަގު ހެދުން ފޭސް2ގެ ނަމުގައި ބަޖެޓް ކުރެވިފައިވާ މަޝްރޫޢު ނުފެށި 2016 ނިމުނު ފަހުން ދެން އައްޑޫގެ މަގު ހެދުމުގެ ހަބަރެއް ވީ ނިމިގެން ދިޔަ ލޯކަލް ކައުންސިލް އިންތިހާބްގެ ވޯޓުލުން ފެށެން އެއް ދުވަހަށް ވެފައިވަނިކޮށެވެ.\nމިއަހަރުގެ މެއި5ވަނަ ދުވަހު އައްޑޫގެ މަގުހެދުމުގެ މަޝްރޫޢުގެ ވާހަކަ ހައުސިން މިނިސްޓަރ ޑރ. މުހައްމަދު މުއިއްޒު ރައްޔިތުންނާއި ހިއްސާކުރެއްވީ ޓްވީޓަކުންނެވެ. މުއިއްޒު ކުރެއްވި ޓްވީޓެއްގައި ވިދާޅުވީ އައްޑޫގެ މަގު ހެދުން ލަންކާގެ ސިއެރާ ކުންފުންޏާއި ހަވާލު ކުރުމަށް ސަރުކާރުން ނިންމާފައިވާ ކަމަށެވެ.\nޓްވީޓަކުން އެ މަސައްކަތް ހަވާލުކުރަން ނިންމާފައިވާ ކަމަށް ވިދާޅުވިތާ5މަސް ފަހުން އަނެއްކާވެސް ހަމަ އެ ވާހަކަތައް މުއިއްޒު ތަކުރާރުކުރެއްވިއެވެ. ފާއިތުވި އޮކްޓޯބަރު މަހު އައްޑޫގައި ބޭއްވި ޖަލްސާއެއްގައި މުއިއްޒު ވިދާޅުވީ، "އައްޑޫގެ މަގުތައް ހަދަން ސްރީ ލަންކާގެ ސިއެރާ ކުންފުންޏާ ޙަވާލުކުރަން ނިންމާފައިވާ ކަމަށާއި އެ މަސައްކަތް ވަރަށް އަވަހަށް ފަށާނެ" ކަމަށެވެ.\n"ވަރަށް އަވަހަށް ފަށާނެ" ކަމަށް މުއިއްޒު ވިދާޅުވި ފަހުން އެތައް ދުވަހެއް ފާއިތުވެގެން ދިޔައިރު ވެސް އައްޑޫގެ މަގު ހެދުމުގެ މަޝްރޫޢު ނުފެށެއެވެ. 2017 ވަނަ އަހަރު ނިމެން އެންމެ 25 ދުވަހަށް ވެފައިވާއިރު މިއަހަރުގެ ތެރޭގައި އައްޑޫގެ މަގު ހެދުމުގެ މަޝްރޫޢު ފެށޭނެ ކަމުގެ އެއްވެސް ޔަޤީންކަމެއް ވެސް ނެތެވެ.\nއައްޑޫ ރައްޔިތުންނަށް ޔަޤީންވީ އެންމެ ކަމެކެވެ. އައްޑޫގެ މަގުހެދުމުގެ މަޝްރޫޢު މުއިއްޒުގެ ޓްވިޓަރ މެދުވެރިކޮށް ފަށާފައިވާ ކަމެވެ. އެކަމަށްޓަކައި އައްޑޫގެ ރައްޔިތުންގެ ފަރާތުން ހިފެހެއްޓުމެއް ނެތި މުއިއްޒަށް ޝުކުރު އަދާކުރެއެވެ.\nއައްޑޫގެ ރައްޔިތުންގެ ބަހަކީ މިއީއެވެ. "ޓްވިޓަރ މެދުވެރިކޮށް އައްޑޫގެ މަގުތައް ހެދުމުގެ މަޝްރޫޢު ކާމިޔާބު ކަމާއި އެކު ނިންމާލަ ދެއްވީތީ ވަރަށް ބޮޑަށް ޝުކުރިއްޔާއެވެ."


ކިހާދޫ އާއި ދޮންފަނު އަދި ކުޑަރިކިލު ބަނދަރު ހަދަން ފަށަނީ\nވަރަށްބޮޑަށް ހަލާކުވެ، މަރާމާތު ނުކުރެވި ގިނަ އަހަރުވެފައިވާ މިއަތޮޅު ކިހާދޫ އާއި ދޮންފަނު އަދި ކުޑަރިކިލުގެ ބަނދަރު ހަދަން މި އަހަރު ފަށަން ނިންމައިފައިވާ ކަމަށް ނެޝަނަލް ޕްލޭނިން އެންޑް އިންފްރާސްޓްރަކްޗާ މިނިސްޓްރީން މިއަދު ބުނެފި އެވެ.\nއެ މިނިސްޓްރީން ކުރި އިއުލާނެއްގައި ބުނެފައި ވަނީ އޯފިޑް ފަންޑުގެ އެހީގައި މިއަހަރު ފަށަން ނިންމާފައިވާ 20 މަޝްރޫއުގެ ތެރޭގައި މިއަތޮޅުގެ އެ ތިން ރަށުގެ ބަނދަރުހެދުން ހިމެނޭ ކަމަށެވެ. މީގެ އިތުރުން ހަމަ އެ ފަންޑުންދޭ އެހީގައި މިއަތޮޅު ކެންދޫގައި ފެނުގެ ނިޒާމް ގާއިމްކޮށް ދަރަވަންދޫގައި ނަރުދަމާ ގާއިމުކުރާނެ ކަމަށް ވެސް ޕްލޭނިން މިނިސްޓްރީން ބުންޏެވެ.\nއެ މިނިސްޓްރީން ކުރި އިއުލާނެއްގައި ބުނެފައި ވަނީ އެ މަޝްރޫއުތަކަށް އޯފިޑް ފަންޑުން 50 މިލިއަން ޑޮލަރު (771 މިލިއަން ރުފިޔާ) ދޭނެ ކަމަށެވެ. މި މަޝްރޫއުތަކަށް ޖުމްލަ 62.5 މިލިއަން ޑޮލަރު ހޭދަވާ އިރު، ބާކީ އޮތް 12.25 މިލިއަން ޑޮލަރު ހޭދަ ކުރާނީ ދިވެހި ސަރުކާރުންނެވެ.\nއެ ފަންޑުން ދޭ އެހީގައި ގާއިމްކުރަން ނިންމާފައި ވަނީ އަށް ރަށެއްގެ ނަރުދަމާގެ ނިޒާމާއި ހަތް ރަށެއްގެ ފެނުގެ ނިޒާމުގެ އިތުރުން ފަސް ރަށެއްގެ ބަނދަރެވެ. މި މަޝްރޫއުތައް މި އަހަރުގެ މެދެއްހާ ހިސާބުގައި ބީލަމަށް ހުޅުވާލާނެ ކަމަށް ވެސް ޕްލޭނިން މިނިސްޓްރީން ބުންޏެވެ.


ޅ. އަތޮޅާއި ވ. އަތޮޅާ ދެމެދަށް މޫސުން ގޯސްވެ ރީނދޫ އިންޒާރު! – Haftha\nޅ. އަތޮޅާއި ވ. އަތޮޅާ ދެމެދަށް މޫސުން ގޯސްވެ ރީނދޫ އިންޒާރު!\nމޫސުމާ ބެހޭ މައި އިދާރާ، މޯލްޑިވްސް މީޓިއޯރޮލޮޖިކަލް ސާވިސް އިން ޅ. އަތޮޅާއި ވ. އަތޮޅާ ދެމެދަށް މޫސުން އިތުރަށް ގޯސްވުމާ ގުޅިގެން ރީނދޫ އިންޒާރު ނެރެފި އެވެ.\nމެޓް އޮފީހުން އެ އިންޒާރު ނެރެފައިވަނީ، މިރޭގެ 22:20 އިން ފެށިގެން މެންދަމު 2:20 އާ ހަމައަށެވެ. އަދި އިންޒާރު ނެރެފައިވާ ސަރަހައްދު ތަކަށް ބޯކޮށް ވާރޭ ވެހުމާއެކު ގުގުރުން އެކަށީގެންވާ ކަމަށް މެޓް އޮފީހުން ލަފާ ކުރެ އެވެ.\nޅ. އަތޮޅާއި ވ. އަތޮޅާ ދެމެދަށް ރީނދޫ އިންޒާރު ނެރެފައިވާއިރު، މާދަމާރޭ 8:00 އާ ހަމައަށް ރާއްޖޭގެ މޫސުން ލަފާކުރާ ގޮތަށް ބަލާއިރު ރާއްޖޭގެ ބޮޑުބަޔަކަށް ގުގުރުމާއިއެކު ވިއްސާރަކޮށް އަދި ބައެއް އަތޮޅުތަކަށް ބޯކޮށް ވާރޭ ވެހޭނެ އެވެ.\nވައި ޖެހޭނެ ކަމަށް ބެލެވެނީ ދެކުނާއި ހުޅަނގު ދެކުނުން ދެކުނުގެ އަތޮޅުތަކަށް ގަޑިއަކު 08 މޭލާއި 18 މޭލާއި ދެމެދުގެ ބާރުމިނުގައި އަދި އުތުރާއި މެދުތެރޭގެ އަތޮޅުތަކަށް ހުޅަނގުދެކުނާއި ހުޅަނގުން ގަޑިއަކު 15 މޭލާއި 25 މޭލާއި ދެމެދުގެ ބާރުމިނުގަ އެވެ.\nއަދި ވިލާގަނޑުގައި ގަޑިއަކު ގާތްގަނޑަކަށް 45 މޭލުގެ ބާރުމިނަށް ވައިގަދަވުން އެކަށީގެންވާ ކަމަށް މެޓް އޮފީހުން ބުނެ އެވެ. އެހެންކަމުން ރާއްޖޭގެ ކަނޑުތަށް އުތުރާއި މެދުތެރޭގައި ގަދަވާނެ އަދި ދެކުނުގައި އާދައިގެ ވަރަކަށް ގަދަވެފައި ވިލާގަނޑުގައި ގަދަވާނެ އެވެ.\nއޭގެ އިތުރުން ދިޔަވަރު ބޮޑުވާ ގަޑިތަކުގައި ދެކުނާއި މެދުތެރޭގެ ބައެއް ރަށްތަކަށް އުދައިގެ އަސަރު ކުރުމަކީ އެކަށީގެންވާ ކަމެއް ކަމަށް މެޓް އޮފީހުން ބުނެ އެވެ.


Raajje Sarahahdhu Petrol Kuran India Ge Manavareh Athuvejje - Vaguthu\nރާއްޖެ ސަރަޙައްދު ޕެޓްރޯލް ކުރަން އިންޑިޔާގެ މަނަވަރެއް އަތުވެއްޖެ\nދިވެހިރާއްޖޭގެ ޤައުމީ ދިފާއީ ބާރާއެކު ރާއްޖޭގެ ސަރަޙައްދު ޕެޓްރޯލް ކުރަން އިންޑިޔާގެ މަނަވަރެއް އަތުވެއްޖެއެވެ. އެގޮތުން ރާއްޖެ އައިސްފައިވަނީ އިންޑިޔަން ކޯސްޓް ގާޑް ޝިޕް ސަމަރްތު އެވެ.\nއެމްއެންޑީއެފް އިން ބުނެފައިވާ ގޮތުގައި މި މަނަވަރު، އެމްއެންޑީއެފްއާއެކު މި މަހުގެ 13 އިން ފެށިގެން 17 ގެ ނިޔަލަށް ސަވައިލަންސް ޕެޓްރޯލްތައް ކުރިއަށް ގެންދާނެއެވެ.\nމީގެއިތުރުންވެސް އެމްއެންޑީއެފް އިން ބުނެފައިވަނީ މި ޕެޓްރޯލުގެ މަގުސަދަކީ ރާއްޖޭގެ ޚާއްޞަ އިޤުތިޞާދީ ސަރަޙައްދުގައި އެއްވެސް ބާވަތެއްގެ ޣައިރު ޤާނޫނީ ކަމެއް ނުހިނގާކަން ކަށަވަރު ކުރުންކަމުގައެވެ.\nމީގެކުރިންވެސް، ރާއްޖެއާއި އިންޑިޔާ އަދި އެހެން ޤައުމުތައް ގުޅިގެންވެސް ރާއްޖޭގެ ސަރަޙައްދުގެ ބެލުމުގެ ހަރަކާތްތައް ކުރިއަށް ގެންގޮސްފައިވެއެވެ. ހަމައެހެންމެ ސަރަޙައްދުގެ ޤައުމުތަކާ ގުޅިގެން ރާއްޖެއިން ދަނީ ދޭތެރެ ދޭތެރެއިން އަސްކަރީ އެކްސަސައިޒްތައްވެސް ކުރިއަށް ގެންދަމުންނެވެ.\nޖެނުއަރީ 12, 2019 18:46\nމާނަޔަކީ ދިވެހި ކޯސްޓްގާޑް ގެ އުޅަނދު ތަކާ ފަޅުވެރިން ބޮޑު ކަންނެއްޔަށް ދާން ފަށަންވީއޭ\nޖެނުއަރީ 12, 2019 20:09\nޖެނުއަރީ 12, 2019 18:58\nރާއްޖޭގެ ސަރަޙައްދު ޕެޓްރޯލްކުރަން އިންޑިއާ ސިފައިން ގެންނާކަށްނުޖެހޭނެ. އެކަން ދިވެހި ސިފައިން ނަށް ކުރެވޭނެ. ދިވެހި ސިފައިންގެ އަތުގައި އެފަދަ އޮޕަރޭޝަން ތަކުގައި ބޭނުންކުރަން އެކަށީގެންވާ ހަތިޔާރާ އުޅަނދުތައް ހުންނާނެ. ކަން މިހެންއޮއްވާ އިންޑިއާ ސިފައިން އުޅޭނެގޮތަކަށް އުޅެ ހަދާނެ އެއްޗެއް ހަދަން މިގައުމުގެ ސަރަޙައްދު ދިނުމަކީ ގައުމަށް ޣައްދާރުވުން. މިއީ ހައްތަހާވެސް އެއުޅޭ އިންޑިއާގެ ޕަޕެޓް ނަޝީދުގެ ނުފޮރުއްޕާން. ސޯލިޙުގެ އެއްވެސް ބާރެއް މިހާރަކުނެތް.\n1 ބިލޔަން ޑޮލަރަށް ގައުމު އިންޑިޔާ ސަރުކާރަށް ދީނީޢޭ ޖަހަން ލަދުގަންނަނީތަ ؟\nއައްޑޫގައި 3ކމ ސަރަހައްދެއް އިންޑިޔާ ސިފައިނގެ މަރުކަޒެއް. ގަމުގައި އިނޑިޔާ ސިފައިނ. ލަމު، ހަނިމާދޫގައި4މީހުންގެ ޖާގައިގެ ހެލިކޮޕްޓަރެއް ބަލަހައްޓަން 50 ސިފައިން.\nއަދި ނުވިތާކަށް މިހާރު ސެޓްލައިޓް ނިޒާމް ބަލަހައްޓަން 19 ރަށެއްގައި އިންޑިޔާ މީހުން ބައިތިއްބަނީ.\nޖެނުއަރީ 12, 2019 18:59\nއިންޑިޔާ ރާއްޖެޔަށް ބާރުގަދަކުރާ ކުރުން ހުއްޓުވަން މޑޕ އަށް މަޖިލިސް ދިނުމުން ދުރުވާން ޖެހޭ\nޖެނުއަރީ 12, 2019 19:08\nތިމީހުންގެ ޕެޓްރޯލަކީ ރާއްޖޭގެ މަސްޕޮއިންޓްތައް ދެނެގަތުން މަސްވެރިން ހޭއަރާތިބޭތި\nޖެނުއަރީ 12, 2019 19:09\nކަލޯގެޔާ ރާއްޖޭގެ ސަރަހައްދު ލާދީނީ ބައިގަނޑު އިންޑިއާ އަށް ވިއްކާލައިފި. ބަލަ ކަލޭނޭ ހޭއަރާ، އިންޑިއާ ސިފައިން މިގައުމުގެ ސަރަޙައްދު ބަލަހައްޓަނިއްޔޭ ކިޔައިގެން އެ ގަންނަ ގަނޑަކީ އިންޑިއާ ސިފައިން ފައިބާތިބެން އެންމެ އެކަށީގެން ވަނީ ކޮން ހިސާބެއްތޯބެލުން. ދުވަސްކޮޅަކުން އެނގޭނެ އެކަން. ކިހާބޮޑު ނިކަމެތިކަމެއްތޯމީ؟ ބަލަ މީގެ ކުރިން ވެސް މިތާގައި ސަރުކާރުތައް ގާއިމުވިޔޭ މިފަދަ ބިރުވެރި ކަމެއް ދިމަލެއް ނުވޭ، އަމުދުން މިގައުމަކީ އެއްވެސް ގައުމަކާ އެއްވެސް ގޮތަކުން ޚިލާފެއް އުފެދިފައިވާ ގައުމެއް ނޫނެވެ. އަދި އެއްވެސް ގައުމަކާ ދެމެދު ހަނގުރާމައިގެ ޙާލަތެއް އޮތްގައުމެއްވެސް ނޫނެވެ. ވީއިރު ބޭރުބަޔަކާ ސަރަހައްދު ބަލަހައްޓަން ޙަވާލުކުރުމަކީ ބައެއްގެ އަޅުވެތިކަމުގެ ތެރެއަށް އަމިއްލައަށް ވެއްޓިގަތުމެވެ. މިއީ ހިތާމަހުރި ކަމެކެވެ.\nޖެނުއަރީ 12, 2019 19:11\nތިޔައީ ދިވެހި ސިފައިންނަށް މާރިޔާ ކުރާ މަލާމާތެއް. މީގެކުރިންވެސް މާރިޔާއޮތީ ދިވެހި ސިފައިންނަށް މަލާމާތްކޮށް ފުރައްސާރަކޮށްފައި.\nޖެނުއަރީ 12, 2019 19:16\nތިވެސް ޗައިނާގެ މަނަވަރެއް ނަމަ، މޯދީ އާއި ރީނދޫ\nދީނުގެ ކުދިން ހޭބަލިވާނެ މަގުމަތީގަ. މި ފެންނަނީ\nއިންޑިޔާއިން ދިން ޑޮލަރު ބޮނޑި ތަކުގެ ފެށުން. ދެން\nޖެނުއަރީ 12, 2019 19:20\nކޮން ވާހަކައެއް ތީ މިޤައުމު އަޅުވެތި ކުރުމަށް ކުރާ ކަމެއް އަދި އިންޑިޔާގެ ެ އެއަރ ފޯސް ބޭސް އެއް ގާއިމް ކުރުމަށް ރާއްޖޭގެ އެންމެ ބޭރު ތުނޑިން ލިބެން އޮތް ފަޅެއް ހޯދުމުގެ މަސައްކަތް ކުރިއަށް ތި ދަނީ...\nޖެނުއަރީ 12, 2019 19:45\nއަދި މާލެ ތެރެޕެޓު ރޯލް ކުަރަން ވެހިކަލް ވެސް ފޮނުވާނެ.\nޖެނުއަރީ 12, 2019 20:17\nމިކަމުގެ ޒިންމާ މާރިޔާ ނަގަންޖެހޭނެ ނުނަގައިފިނަމަ ރައްޔަތުން ނިކުންނަން ޖެހިދާނެ މިއީ މިގައުމަށް ހުރި ބޮޑުބިރެއް.\nޖެނުއަރީ 12, 2019 22:20\nބަލަ މިވީ ކިހިނެތް؟ މަހީކުރީ ހަމައަސްލުވެސް ޗައިނާއިންކަމަށް ރާއްޖެއަށް އަތްގަދަކުރަނީ.\nޖެނުއަރީ 13, 2019 10:32\nއަބިމީހާ ގަޔަށް އަރަންވެގެން ފުރަތަމަ ކަށަވަރު ކުރަނީ ފިރިމީހާގެ އިތުބާރު. ޢެއަށްފަހު އަބިހާ ނަގަނީ. މިގައުމު އެތެރާއި ބޭރު ދަސްކޮއް އަތްދަށު ވުމުން އިންޑިޔާގެ އަވަށަކަށްވާނެ.\nޖެނުއަރީ 14, 2019 11:42\nޢުމަރު އެކީ މި އިންޑިއާ މީހުން ބޭރު ކުރަން މުޒާހިރާ ކުރަން ނުކުންނަންވީ އެންމެން.


Fuvahmulaku flat sarahadhuge landscaping masakkaiy kuranee\nފްލެޓު ލިބުނު ފަރާތްތަކުން އެގްރީމަންޓްގައި ސޮއިކުރުމުގެ ތެރެއިން-- ފޮޓޯ: ހައުސިން މިނިސްޓްރީ\nފުވައްމުލަކު ފްލެޓް ސަރަހައްދުގެ ލޭންޑް ސްކޭޕިން މަސައްކަތް ކުރަނީ\nފުވައްމުލަކުގައި ގާއިމްކޮށްފައިވާ ފްލެޓް ސަރަހައްދުގެ ލޭންޑް ސްކޭޕިން ހެދުމުގެ މަސައްކަތް ބާރަށް ކުރިއަށްދާ ކަމަށް ހައުސިން މިނިސްޓްރީގެ ޑެޕިއުޓީ މިނިސްޓަރު އަލީ ޝާމިން ވިދާޅުވެއްޖެ އެވެ.\nގެދޮރުވެރިކުރުމުގެ ޕްރޮގްރާމްގެ ދަށުން ފުވައްމުލައް ސިޓީގައި އަޅާފައިވާ ފްލެޓުތައް ލިބިފައިވާ ހައްގުވެރި ފަރާތްތަކުގެ ތެރެއިން މިހާތަނަށް ހަވާލުނުކުރެވި ހުރި ފްލެޓުތައް އޭގެ ހައްގުވެރި ފަރާތަތްކާއި ހަވާލުކުރުމުގެ މަސައްކަތް ހައުސިން މިނިސްޓްރީން މިހާރު ދަނީ ކުރަމުންނެވެ.\nއެކަމާ ގުޅޭ ގޮތުން ސީއެންއެމަށް މައުލޫމާތު ދެއްވަމުން ޝާމިން ވިދާޅުވީ ސީ ކެޓަގަރީ ފިޔަވާ ބާކީ ހުރި ކެޓަގަރީތަކުން ފްލެޓް ލިބުނު ފަރާތްތަކާއި އެ ފްލެޓްތައް ހަވާލުކޮށް އަންނަ ޖެނުއަރީ މަހުގެ 31 ގެ ކުރިން ނިންމާލެވޭނެ ކަމަށް ބެލެވޭ ކަމަށެވެ.\nލޭންޑް ސްކޭޕްގެ މަސައްކަތް ހަ މަސް ދުވަހުގެ ތެރޭގައި އެއްކޮށް ނިންމާ ގޮތަށް މި އަހަރުގެ އޮކްޓޯބަރު މަހުގެ ވިހި ވަނަ ދުވަހުގައި އަމީން މޯލްޑިވުސް ޕްރައިވެޓް ލިމިޓެޑާ ހަވާލުކޮށްފައި ވާނެ ކަމަށް ޝާމިން ވިދާޅުވި އެވެ. އަދި މި މަސައްކަތަށް 19 މިލިއަން ރުފިޔާ ހަރަދުވާކަން ފާހަގަކުރައްވާ ޝާމިން ވިދާޅުވީ އެ މަސައްކަތް ހުއްޓުމެއް ނެތި ބާރަށް ކުރިއަށްދާ ކަމަށެވެ.\nފުވައްމުލައް ސިޓީން ފްލެޓު ލިބުނު ފަރާތްތަކުގެ ތެރެއިން ކުރިން އެއްބަސްވުމުގައި ސޮއިކުރެވިފައި ނުވާ ފަރާތްތަކާއެކު ސޮއިކުރުމުގެ މަސައްކަތް ކޮށްފައި ވަނީ ނޮވެމްބަރ މަހު ނުވަވަނަ ދުވަހުން ފެށިގެން ޑިސެމްބަރު މަހު 10 ވަނަ ދުވަހުގެ ނިޔަލަށެވެ. ގެދޮރުވެރިކުރުމުގެ މި މަޝްރޫއުގެ ދަށުން ފުވައްމުލައް ސިޓީގައި ވަނީ 200 ފްލެޓު އިމާރާތްކޮށްފަ އެވެ.\nފްލެޓު ހަވާލުކުރުމުގެ އެއްބަސްވުމުގައި ސޮއިކުރުން ކުރިއަށް ގެންދާއިރު މީގެ ކުރިން އެއްބަސުވުމުގައި ސޮއިކޮށް ތަނާއި ހަވާލުވި ފަރާތްތަކުން ވަނީ މިހާރު ފްލެޓުތަކުގައި ދިރިއުޅެން ފަށާފައި ކަމަށް ފުވައްމުލަކު ސިޓީ ކައުންސިލުން މައުލޫމާތު ދެއެވެ.\nމިއީ ކުރީގެ ސަރުކާރުން ފުވައްމުލަކުގައި އަޅާފައިވާ ފްލެޓްތަކެކެވެ. ނަމަވެސް ވެރިކަން ނިމިގެން ދިޔަ އިރުވެސް ފްލެޓްތަކުގެ ހައްގުވެރިންނަށް ފްލެޓް ހަވާލުކޮށްފައެއް ނުވެ އެވެ.\nހައުސިން ޔުނިޓް ހައުސިން މިނިސްޓްރީ ފްލެޓް ފުވައްމުލައް ސިޓީ


Covid-19: Fiyavalhu Thakuge Nathejaa Fennan Kuda Dhuvaskolheh Nagaane: HEOC - Vaguthu\nފިޔަވަޅުތަކުގެ ނަތީޖާ ފެންނަން ކުޑަ ދުވަސްކޮޅެއް ނަގާނެ\nކޮވިޑް-19 އާ ގުޅިގެން އަޅާފައިވާ ފިޔަވަޅުތަކުން އަސަރުކުރަން ފަށާނީ ދެ ހަފްތާއެއްހާ ދުވަސް ފަހުން ކަމަށް ހެލްތު އިމަޖެންސީ އޮޕަރޭޝަންސް ސެންޓަރު (އެޗްއީއޯސީ) އިން ހާމަކޮށްފިއެވެ.\nކޮވިޑް-19 އަށް ފައްސިވާ މީހުންގެ އަދަދު 100 އާއި 200 އާ ދެެމެދުގެ އަދަދުތަކެއްގައި ހުރުމަށް ފަހު ފައްސިވާ މީހުންގެ އަދަދު 500 އިން މަތިވެެ ހާހަކަށް ވުރެ މައްޗަށް އެރީ މި މަހުއެވެ. އެއާ އެކު މި ބަލީގައި ނިޔާވަމުން އަންނަ ރޭޓުވެސް ވަނީ ވަރަށްް ބޮޑަށް އިތުރުވެެފައެެވެ.\nމިކަމާ ގުޅިގެން ސަރުކާރުން ވަނީ ގިނަ ފިޔަވަޅުތަކެއް އަޅައިފައެވެ. ސަރުކާރުން މިހާތަނަށް އަޅާފައިވާ ފިޔަވަޅުތަކުގެ ތެެރޭގައި މާލޭގައި 12 ގަޑިިއިރަށް ކާފިއު އިއުލާންކުރުމާއި މީހުން އެއްވެގެން ހޯދަމުން އަންނަ ބައެއް ހިދުމަތްތައްް ހުއްޓާލުން ހިމެެނެއެވެ.\nއެޗްްއީއޯސީންް ރޭ ބޭއްވި ނޫސްވެރިންގެ ބައްދަލުވުމުގައި ކްލިނިކަލް މެނޭޖްމެންޓް އެޑްވައިޒަރީ ޓީމުގައި ހިމެެނިވަޑައިގަންނަވާ ޑރ. މުހައްމަދު އިސްމާއީލް ވިދާޅުވީ، މިހާރު އަޅާފައިވާ ފިޔަވަޅުތަކުގެ ނަތީޖާ ފެންނަން ދެ ހަފްތާއެއްހާ ދުވަސް އާންމުކޮށް ނަގާނެ ކަމަށާއި، މި ފިޔަވަޅުތައް އަޅާފައި ހުއްޓަސް މިހާރު ފައްސިވެފައިވާ މީހުން އެެކި ތަންތަނަށް ދަތުރުކޮށް ބަލީގެ "އިންފެކްޝަން" ފެެތުރިފައި ވާނެ ކަމަށެެވެ.\n"އެއާއެކު އަލާމާތްތައް ފެންނަން ފަށައި، ޓެސްޓުތައް މި ހަދަނީ. މިހާރު މި ފެންނަނީ ޓެސްޓުތަކުގެ ނަތީޖާ،" މުހައްމަދު އިސްމާއީލް ވިދާޅުވިއެވެ.\nމި ބަލި ފތުރެމުން އަންނާތީ ހަރުކަށި ފިޔަވަޅުތަކެއް އެޅި ނަމަވެސް އަދި މީހުންގެ މޫވްމެންޓުތައް މަދު ނުވާކަމަށް އޭނާ ވަނީ ވިދާޅުވެފައެވެ. އެކަމަކު މިހާރު އަޅާފައިވާ ފިޔަވަޅުތަކުގެ ނަތީޖާ ފެންނަން ކުޑަ ދުވަސްކޮޅެއް ނަގާނެ ކަމަށް ވިދާޅުވިއެވެ.\nމެއި 19, 2021 11:31\nޑރ. މުހައްމަދު އިސްމާއީލް ވިދާޅުވެ ދެއްވިދާނެތޯ މިސްކިތްތަކުގައި ޖަމާތުގަ ނަމާދު ކުރީމަ ކޮވިޑް އިތުރުވާކަން،؟ މާކެޓް ތަށް ހުޅުވާފަ، ފިހާރަ ތައް ހުޅުވާފަ، މިސްކިތުގަ ޖަމާއަތުގަ ނަމާދު ކުރުން ހުއްޓުވާފަ، ހެޔެނުނާވެ ﷲ އަށް ބިރުވެތިވޭ ، މިސްކިތްތައް ޖަމާއަތުގަ ނަމާދު ކުރުމަށް ހުޅުވާލާ ،ﷲ ގެ ރަޙުމަތް ލައްވާނެ.\nމެއި 19, 2021 11:48\nބަލަގަ ސަރުކާރުން ތަންތަން ބަންދުކޮށް ގޭގައި މީހުން ބެއިތިއްބުމަކުން ކޮވިޑް ހައްލުވީއެއްނޫނެވެ. ވެންޓިލޭޓަރާއި އޮކްސިޖަން ނެތުމުން މީހުން މަރުވަމުންދަނީއެވެ. މިކަން ހައްލުކުރެވޭތޯ ބަލާށެވެ. އޮކްސިޖަން ރާއްޖެއިން ހުސްވަނީ ނޫންތޯ އަދިވެސް ސިއްރުކުރެވޭތޯ ބަލާ މީހުން މަރުވާ މީ ބިރުވެރިކަމެއް ހަމަ ހެވިފައި ޤައުމު މިއޮތީ ނުވިތަނަކަށް ނިދާފައި\nޤައުމު އަވަސްކުރޭ އޮކްސިޖަން ހުސްވަނީ 17 މީހަކު ވެއިޓިންގައި ވެންޓިލޭޓަރު ނެތިގެން ނިކަމެތި ރައްޔިތުންނޭ މިކަން ވެސް ސަރުކާރުން މިއޮތީ ސިއްރުކޮށްފައި މަރުވިޔަސް ހަމަކަމަށް ރައްޔިތުން ނިކުމޭ އަވަސްކުރޭ\nމެއި 19, 2021 11:53\nކޮބާ އިންތީ ޔާމީން ހުރީ ގޭގައި ހިފާ ހައްޔަރުކުރޭ ގައުމަށް ކަމެއް ނުކޮށްދެވުނީމައި މިބައިގަޑު ޔާމީން ފަހަތުން ދުވަނީ ހަމަ ކެރިގެން މިބުނީ ޔާމީން މިނިވަންކޮށް ޤައުމު ހިންގަން6މަސްދީބަލާ ނިކަން ކުޅިދައްކާލާނެ ތިޔައީ ހުސް ބޯތަކެއް ބޮލުގައި އެއްޗެއްނެތް\nމެއި 19, 2021 12:18\nއެއް އަހަރު ދުވަހަށް ވުރެ ގިނަދު ވަހު އެޅި ފިޔަވަޅުން ލިބުނީ ކޮން ނަތީޖާއެއް؟؟؟ ކުރެވުނު ހާކަމަކީ ވައްކަން. ދެން އިންޑިޔާގެ ކަރަންޓީނު ހަބަކައް މިތަން ހަދާ ކޮވިޑް ފެތުރީ\nމެއި 19, 2021 12:36\nނަތީޖާ ނުފެންނާނެތާ މިހާރުވެސް ފިހާރަތަ ކާ މާރޓްތަ ކުގަ ތިބޭގިނަ ސްޓާފުން އެތިބެނީ ދަތްދޮޅީގަ މާސް ކް އަޅުވައިގެން ވަންނަމީހުންގަޔަށް ކެއްސަން. ޙޮޓާ ރެސްޓޯރަންޓް ތަށް ބަންދު ކޮއްފަ ފިޙާރަތަށް ހުޅުވާފަ!!! ފިހާރަ ތަ ކުންވެސް ޑެލިވަރީ ކުރާގޮތަށް ހެދިނަމަ މަގުމަތީ އުޅޭ މީހުންވެސް މަދުވާނެނޫންތޯ.\nވޯޓުލިތާ ދެ ހަފްތާ ފަހުން ނަތީޖާ ފެނި 100 އިން 1000 އަށް މިއެރީ... ރައްޔިތުން ވޯޓުލަން ދިޔައީމަ ތި ގޯސްވީ.. ކެންޕޭނަށް ރަށްތަކަށް ގޮސް\nމެއި 19, 2021 18:47\nއަދިވެސް ރައްޔިތުންގެ ބޮލުގަ އަޅުވާ!! ބަލަގަ މިކަން ފެތުރީ އިންޑިއާ ގެ ކަރަނޓީން ފެސިލިޓީ އަކަށް މި ގައުމު ހެދުމުގެ ސަބަބުންނޭ މި ބުނަނީ!! އެތައް ބަޔަކު ކޮވިޑް ހިފައިގެން މާލެއާއި ރަށްރަށުގެ ގެސްޓް ހައުސް ތަކުގަ ނަމުގަ ތިބެމެ މުޅި ގައުމަށް ބަލި ފެތުރީ!! މީ ހުންނަނީ އިހުމާލު!! މި މައްސަލަ ބަލާނީ ކޮންބައެއް!!\nމެއި 19, 2021 13:40\nމިދުވަސްކޮޅު އަދިވެސް ޓެސްޓް ކުރުން އަވަސްކުރުމާއި ޓެސްޓްގެ ނަތީޖާ އަވަހަށް ލިބުން ބޭނުންވޭ. ނަތީޖާ ލިބުންލަސްވަނީ ކީއްވެކަންއެގޭ. މީމާޓެސްޓް މެސިންތައް އިތުރު ކޮށްގެން އަވަސް ނަތީޖާ ލިބުމަކީ ކޮވިޑުންސަޅަމްތްވުމަށް ލިބޭ ބާރެއް. އަދި ފްލޫކްލިނިކްގެ އިތުރުން މިހާރު ބަލި ފެތުރިފައިވާ ހުރިހާރަށެއްގެ ހުރިހާމީހުން ޓެސްޓް ކޮށް މިޖްތަމައުން ބަލި ނައްތާލަން އަވަހަށް ފިޔަވަޅުއަޅަން ބޭނުން.


BREAKING: 17 Thanakaai 11 Meehun Balaa Faaskoh Fuluhunge Operation Ninmaalaifi - Vaguthu\n17 ތަނަކާއި 11 މީހުން ބަލައި ފާސްކޮށް ފުލުހުންގެ އޮޕަރޭޝަން ނިންމާލައިފި\nމަރާލާފައިވާ މިނިވަން ނޫހުގެ ނޫސްވެރިޔާ އަހުމަދު ރިޟްވާން އަބްދުﷲގެ މަރާއި ގުޅޭގޮތުން ތައްޔާރު ކުރި ރިޕޯޓުގައި ހިމެނޭ މީހުންނާއި ގުޅުން ހުރި ތަންތަން ބަލާ ފާސް ކުރުމަށް މަރު ކޮމިޝަންގެ އެދުމުގެ މަތިން އިއްޔެ ފުލުހުން ފެށި ހާއްސަ އޮޕަރޭޝަންގައި 17 ތަނަކާއި 11 މީހުން ބަލައި ފާސްކޮށް، އެ އޮޕަރޭޝަން ނިންމާލައިފިއެވެ.\nފުލުހުން ވިދާޅުވީ، މަރުތަކާއި ބެހޭ ކޮމިޝަންގެ އެދުމުގެ މަތިން ފުލުހުން ހިންގި ބޮޑު އޮޕަރޭޝަން ނިންމާލާފައިވާކަމަށާއި، އޮޕަރޭޝަން ނިންމާލިއިރު އެއްވެސް މީހަކު ހައްޔަރެއް ނުކުރާ ކަމަށް ފުލުހުން ވިދާޅުވިއެވެ.\nފުލުހުން ވިދާޅުވީ، މިއީ ހަމައެކަނި ބަލާ ފާސްކުރުމުގެ އޮޕަރޭޝަނެއް ކަމަށާއި، މި އޮޕަރޭޝަނުގައި މާލެ ސިޓީ އާއި އައްޑޫ ސިޓީއިން ޖުމްލަ 17 ތަނަކާއި 11 މީހަކު ފާސްކޮށްފައިވާކަމަށެވެ.\nފުލުހުން ވިދާޅުވީ، އޮޕަރޭޝަން ނިންމާލީ ކޮމިޝަނުން ފުލުހަށް ހަވާލުކޮށްފައިވާ ހުރިހާ ކޯޓު އަމުރެއް ތަންފީޒު ކުރުމަށްފަހުގައި ކަމަށެވެ.\nފުލުހުން ބަލައި ފާސްކުރުމުގެ އޮޕަރޭޝަން ފެށީ އިއްޔެ ހަވީރުއެވެ. ފުލުހުން މި އޮޕަރޭޝަންގައި ހަރަކާތްތެރިވެފައި ވަނީ، މޫނު ފޮރުވައިގެންނެވެ. މި އޮޕަރޭޝްންގައި މާލޭގެ ގޭތަކަށާއި، ރެސްޓޯރެންޓްތަކަށާއި، އައްޑޫގެ ބައެއް ގެތަކާއި ފިހާރަތައް ބަލާފައި ވެއެވެ. އަދި ކަނޑުމަތީގައިވެސް މި އޮޕަރޭޝަން ކުރިއަށްގެންގޮސް މީހަކު ބަލާފާސްކޮށްފައި ވެއެވެ. މި ތަންތަނުން ބައެއް ލިޔެކުންތަކާއި ސާމާނުތައް ވަނީ ގެންގޮސްފައެވެ.\nފުލުހުންގެ މި އޮޕަރޭޝަންއަށް ސިފައިންވެސް ވަނީ އެހީތެރިވެފައެވެ. ސިފައިން ނުކުމެފައި ވަނީ ހަތިޔާރާއެކުގައެވެ. މި އޮޕަރޭޝަން ކުރިއަށްދާއިރު އައްޑޫ އާއި މާލޭގެ ސަލާމަތީ ކަންކަން ވެސް ފުލުހުން އިތުރަށް ވަރުގަދަކުރިއެވެ.\nމި އޮޕަރޭޝަނުގައި ފުލުހުންގެ ކްރައިމް އިންވެސްޓިގޭޝަން ކޮމާންޑާއި، ފޮރެންސިކް ސަރވިސް ޑިޕާޓްމަންޓާއި، ސްޕެޝަލިސްޓް އޮޕަރޭޝަންސް ޑިޕާޓްމަންޓާއި އަދި ޑިވިޜަނަލް ޕޮލިސިންގ ކޮމާންޑުގެ ފުލުހުން ބައިވެރިވިއެވެ.\nމަނާ ކޮށްފައިވަނިކޮށް ހިދުމަތް ދިން މައްސަލާގައި މަޒާޑާ ކެފޭ ޖޫރިމަނާ ކޮށްފި\n12 ގަޑިއިރުގެ ތެރޭގައި 1،927 ވިޔަފާރިއަކަށް ހުއްދަ ދޫކޮށްފި\nސެޕްޓެމްބަރު 11, 2019 21:17\nފޫނެއްފަޔައް ފެން ފުރުން...\nސެޕްޓެމްބަރު 11, 2019 21:18\nސެޕްޓެމްބަރު 11, 2019 21:25\nރައްޔިތުންނައް ހުރިހާ ތުރާލެއް މަގުބަންދު ކޮއްގެން ..އެއްވެސް ބޭނުމެއް ނުހިފުން ތިކަމަކުން..ހުސްރޯނު އެދުރުން\nސެޕްޓެމްބަރު 11, 2019 21:26\nއަމާ ބުނީމަ ފަރައް ދިއުން..ކޮމިސްނުން ބުނީމާ ޗެކު ކުޜީ.\nސެޕްޓެމްބަރު 11, 2019 21:31\nކޮންމެވެސް ބަޔަކަށް ލާރިގަނޑެއް ދޭންކުރި މަސައްކަތެއް\nސެޕްޓެމްބަރު 11, 2019 21:49\nރިޟުވާނުގެ ޢާއިލާއަށް ތިމާމެންވަރުގެ ރަނގަޅު ބައެއް ނެތްކަމަށް ދައްކަން ކުރާކަންތައް، ކުރާ އެއްވެސްކަމެއްގަ ތެދުވެރިކަމެއް ނެތް، ޢާއިލާއަށް ބުނެލަން އޮތީ ރިޟުވާނަށް ހެޔޮދުޢާ ކުރާށޭ، އިރާދަކުރެއްވިއްޔާ މަޙުޝަރުދުވަހުން ތިކަންކުރިބަޔަކަށް ޙައްޤު ޝަޒާ ލިބޭނެ، ކޮންމެ އިންސާނަކީ މާތްﷲގެ ޙައްޤެއް، ވީމާ ގަސްތުގަ މީހަކު މެރުމުގެ ބާރެއް އެއްވެސް މީހަކަށް ލިބިގެނެއްނުވޭ.\nސެޕްޓެމްބަރު 12, 2019 06:18\nނޭނގެ ބަލަން ވަދެފަ އަމިއްލަޔަށް އެ ތަނަކަށް އެއްޗެއް ނުލާނެ ކަމެއް. ޢާހިރުގަ ތިކަންވެސް ނިމޭނި ކާނަލް ނާޒިމްގެ ގެއަށް ފިސްތޯލަ ލީގޮތަށް. ސަރުކާރަަށް ކަން ކަން ވާކަން ދައްކާލަން ކުށެއް ނެތް ބައެއްގެ ބޮލުގަ ތުހުމަތު އަޅުވާލަފާނެ\nސެޕްޓެމްބަރު 12, 2019 09:29\nމައުމޫނަށްވުރެ ޚޮދު މުޚުތާރު ވެރިކަމެއް ޑިމޮކްރެސީގެ ނަމުގައި އާލާކުރަނީ..... ދެން ބުނާނެ ވެރިކަމޔގައި 50 ޢަހަރުވެސް އޯކޭ،،، ސޯލިހު، މުގާބެ ނަޝީދު


BML in Kandoodhoo thundeegai picnic sarahahdheh\nބީއެމްއެލްގެ "އަހަރެންގެ ބޭންކް ކޮމިއުނިޓީ ފަންޑު"' ގެ ދަށުން ތ. ކަނޑޫދޫގެ ތުނޑީކޮޅުގައި ތަރައްގީކުރި ޕިކްނިކް ސަރަހައްދު. -- ފޮޓޯ: ބީއެމްއެލް\nގައުމީ ބޭންކު ބޭންކް އޮފް މޯލްޑިވްސް (ބީއެމްއެލް) "އަހަރެންގެ ބޭންކް ކޮމިއުނިޓީ ފަންޑު"' ގެ ދަށުން ތ. ކަނޑޫދޫގެ ތުނޑީކޮޅުގައި ޕިކްނިކް ސަރަހައްދެއް ތަރައްގީކޮށް މިއަދު ބޭނުންކުރަން ފަށައިފި އެވެ.\nބޭންކުން ބުނީ ރަށުގެ ގިނަ ރައްޔިތުން މިހާރުވެސް ދަތުރު ދިއުމަށް ބޭނުން ކުރާ މި ސަރަހައްދު ވަނީ ފަސޭހަކަމާ އެކު ބޭނުންކުރެވޭނެހެން ހިޔާވާނެ ގޮތަށް އަތިރިމަތީގައި ކުޑަ ޖަހައި، ހަޓް ހަދައި، ޖޯލިފަތި ބަހައްޓައި، އުނދޯލި ގެއެއް ގާއިމްކޮށް ދަތުރު ގޮސް އުޅޭ ފަރާތްތަކަށް ބާބަކިއު ހެދުމަށާއި ކައްކާ ކެއުމަށް ހާއްސަ ތަނެއް ވެސް ތައްޔާރު ކުރެވިފައި ކަމަށެވެ.\nމީގެ އިތުރުން ކަސްރަތު ކުރުމަށް ހާއްސަ ތަނެއް ހަދައި، ރަށުގެ ރައްޔިތުންނަށް ބޭނުންކުރެވޭނެހެން ވަޅެއް ބަހައްޓާފައިވާއިރު، ސަރަހައްދު އިތުރަށް ފެހިކުރުމަށްޓަކައި ވަނީ 30 ރުކާއި އިތުރު ގަސްވެސް އިންދާފައި އެވެ.\nއަދި މި ތުނޑިއަށް ދަތުރު އަންނަ ފަރާތްތަކުން ކުނި އުކާލުމަށް ޑަސްޓްބިންވެސް ވަނީ ބަހައްޓާފައި އެވެ.\nމި ޕްރޮޕޯސަލް ކާމިޔާބުކުރި ކަނޑޫ ސްޕޯރޓްސް ކްލަބުން ބުނީ ރަށުގެ ތުނޑި ޕިކްނިކް ސަރަހައްދެއްގެ ގޮތުގައި ތަރައްގީކުރުމުގެ އެންމެ ބޮޑު މަގުސަދަކީ އާއިލީ އަދި އެކުވެރިކަމުގެ ގުޅުންތައް ބަދަހިކޮށް އެއްބައިވަންތަ މުޖުތަމައުއެއް ބިނާކުރުން ކަމަށެވެ.\n"އަދި މުސްތަގުބަލުގައި މިތަން އިތުރަށް ތަރައްގީކޮށް އަވަށްޓެރި ރަށްތަކުގެ ރައްޔިތުންނަށްވެސް މިސަރަހައްދު ބޭނުން ކުރެވޭނެހެން ބޭއްވުމަކީ އަޅުގަނޑުމެންގެ ތަސައްވަރު،" މި ޕްރޮޖެކްޓް ކާމިޔާބު ކަމާއެކު ނިންމާލުމުގައި ކްލަބްގެ މެންބަރުންގެ ބުރަމަސައްކަތަށާއި ކައުންސިލްގެ އެހީތެރިކަމަށް ޝުކުރުއަދާކުރަމުން އެ ކްލަބުން ބުންޏެވެ.\nބީއެމްއެލްގެ ކޮމިއުނިޓީ ފަންޑަކީ އަމިއްލަ ފަރުދުންނާއި ހިލޭ ސާބަހަށް މަސައްކަތްކުރާ ޖަމިއްޔާތަކުން ރަށްރަށުގައި ހިންގަން ބޭނުންވާ ޕްރޮޖެކްޓްތަކަށް މާލީ އެހީތެރިކަން ފޯރުކޮށްދިނުމަށް ހުޅުވާލެވިފައިވާ ފަންޑެކެވެ.\nމިދިޔަ އަހަރު ބޭންކުން ތައާރަފްކުރި މި ފަންޑުގެ ދަށުން މިހާތަނަށް ރާއްޖޭގެ 30 ރަށެއްގައި ޕްރޮޖެކްޓް ހިންގުމަށް މާލީ އެހީތެރިކަންވަނީ ފޯރުކޮށްދީފައި އެވެ.\nބޭންކް އޮފް މޯލްޑިވްސް ކަނޑޫދޫ


Maraali Kujjaa Ge Hashigandu Adhives Beyrah Nufonuvaa - Vaguthu\nމަރާލި ކުއްޖާގެ ހަށިގަނޑުގެ އަދިވެސް ބޭރަށް ނުފޮނުވާ\nބޮޑެތި އަނިޔާތަކެއް ދިނުމަށްފަހު މަރާލާފައި ފޮއްޓަކަށް ލާފައި އޮއްވައި ފެނުނު އުމުރުން 13 އަހަރުގެ ފިރިހެން ކުއްޖާގެ ޕޯސްޓްމޯޓަމް ހަދަން އަދިވެސް ފޮނުވާފައި ނުވާ ކަމަށް ފުލުހުން މިއަދު ވިދާޅުވެއްޖެއެވެ.\nކުއްޖާގެ ޕޯސްޓްމޯޓަމް ހަދަން ފުލުހުން ނިންމި އިރު ރާއްޖޭގައި އެކަން ކުރެވޭކަށް ނެތެވެ.\nއާއްމު ގޮތެއްގައި ޕޯސްޓްމޯޓަމް ހަދަން ރާއްޖެ އިން މީހުން ފޮނުވަނީ އިންޑިއާ އަށެވެ. ކޮވިޑް-19 އާ ގުޅިގެން އިންޑިއާ އާއި ރާއްޖޭގެ ވައިގެ ދަތުރުތައް ވަނީ ގާތްގަނޑަކަށް އެއްކޮށް ހުއްޓާލާފައެވެ.\nފުލުހުންގެ މީގެ ކުރިން ވިދާޅުވެފައިވާ ގޮތުން ޕޯސްޓު މޯޓަމް ހަދަން ކުއްޖާގެ ހަށިގަނޑު މި ހަފްތާ ތެރޭގައި ފޮނުވާލެވޭނެއެވެ.\nފުލުހުންގެ މީޑިއާ އޮފިޝަލް "ވަގުތު" އަށް މިއަދު ވިދާޅުވީ، ޕޯސްޓުމޯޓަމް ހަދަން ކުއްޖާގެ ހަށިގަނޑު އަދިވެސް ފޮނުވާނުލެވޭ ކަމަށެވެ.\nއެއީ ރާއްޖެއިން ބޭރުން ކުރަން ޖެހޭ ކަމަކަށްވެފައި އެކަމުގައި ފުރިހަމަ ކުރަން ޖެހޭ ކަންކަން ފުރިހަމަކުރުމަށް ވަގުތު ނަގާނެކަން ކުރިންވެސް ފުލުހުން ވަނީ ފާހަގަކުރައްވާފައެވެ.\nއުމުރުން 13 އަހަރުގެ ކުއްޖާ މަރާލާފައި އޮއްވައި ފެނުނީ ޖޫން މަހުގެ 21 ވަނަ ދުވަހުގެ ރޭގައެވެ. ކުއްޖާގެ ހަށިގަނޑު އަދިވެސް ބާއްވާފައި އޮތީ ގަލޮޅު ސަހަރާގައި ހުންނަ މޯޗަރީގައެވެ.\nކުއްޖާ މަރާލި މައްސަލައާ ގުޅިގެން ހައްޔަރުކޮށްފައިވަނީ އުމުރުން 27 އަހަރުގެ ދިވެހި ފިރިހެނަކާއި 17 އަހަރުގެ ފިރިހެން ކުއްޖެކެވެ.\nއޭގެ ތެރެއިން 27 އަހަރުގެ މީހާ ވަނީ ޝަރީއަތް ނިމެންދެން ބަންދުކޮށްފައެވެ. އަދި 17 އަހަރުގެ ކުއްޖާގެ ބަންދަށް 15 ދުވަސް ޖަހާފައިވެއެވެ.\nއެ މީހުންގެ މައްޗަށް ފުލުހުން ވަނީ ގަސްދުގައި މީހަކު މެރުމުގެ ތުހުމަތާއި ކުޑަކުއްޖަކަށް ޖިންސީ ގޯނާ ކުރުމުގެ ތުހުމަތު ކޮށްފައެވެ.\nފުލުހުން ވަނީ މިމައްސަލައިގެ ތަހްގީގަށް ބޮޑެތި ކުރިއެރުންތަކެއް ލިބިފައިވާ ކަމަށް ވިދާޅުވެފައެވެ.\nހައްޔަރު ކުރި ދެ މީހުންނަކީ ވެސް ކުށުގެ ރެކޯޑް އޮތް ދެ މީހުނެވެ. މަސްތުވާތަކެތީގެ ކުށުގެ ރެކޯޑާއި މާރާމާރީގެ ކުށުގެ ރެކޯޑް ވެސް ހިމެނެއެވެ.\nޖުލައި 3, 2021 13:54\nހެލިކޮޕްޓަރު ދުއްވަން ސިފައިން ގެންނަހެން ކީއްވެތަ ފޮރެންސިކް އެކްސްޕާޓެއް ރާއްޖެގެނެސް އެކުއްޖާގެ ޕޯސްޓްމޯޓަމެއް ނެހެދެންވީ؟ ގައިމު ހަރަދުވެސް ކުޑަވެފަ އަވަސް ވާނެ..\nޖުލައި 3, 2021 16:24\nސަރުކާރޫ ހުރިހާ ގަތުލުގެ ކޭސް މިގޮތަށް ތަހުގީގުކޮއްބަލަ. ކޭސް ލަސްކުރިވަރަކަށް ގާތިލުންގެ ބާރު ބޮޑުވާނީ ސަލާމަތްވެގެން އަނެއް ގަތުލު ކުރާނީ. ސަރުކާރުން ކާންދީ ހިމާޔަތް ކުރަނީ، ގަތުލުވީ ކުދިންނާ މީހުންގެ ފުރާނައެއްނެތް ފެމިލީސް ގާތު ތިބެ މުގުރި ހަ ކާން. މި ހިތާމައިގަ އެކަކުވެސް ކެއަރ ނުކުރޭ.\nޖުލައި 3, 2021 17:23\nހެޔޮނުވާނެ މަށްޔިތާ މޯޗަރީގަ ބާއްވައިގެން އަނިޔާނުދީ އެއީ ލަށްޖެހި ފާނައެއްނޫން ހެޔޮނުވާނެ އަނިޔާނުދީ ހެޔޮނުވާނެ ތިޔަހެން ނުހަށްދަވާ ޕުލީޒު.\nޖުލައި 3, 2021 17:42\nނިކަމެއްޗެއްގެ ދަރިއަކަށް ވީމާ.\nޖުލައި 3, 2021 20:32\nތިކަން ކުރި މީހުން އެތިބީ ހައްޔަރުކޮށްފަ. އިތުރަށް\nކޮން ތަހުޤީގެއް ކުރަންތޯ މައްޔިތާއަށް ދިރިތިބި މީހުން އަނިޔާތިދެނީ. ހެޔޮނުވާނެ އެކުއްޖާވަޅުލަބަަލަ. ތި ތަހުޤީގަކުން ކުރާނެ އެއްވެސް ފައިދާއެއް މިރާއްޖެއަކު ނެތް. އަދުލު އިންސާފު ޤާއިމުވެފަ ނެތް ތަނެއްގަ އެއްވެސްކަމެއް ރަނގަޅަކަށް ނުހިނގާނެ.\nޖުލައި 3, 2021 21:21\nއެނކަމެތި ކުއްޖާފުޅު ވަޅުނުލާ އެގޮތަށް ބާއްވާފަ އޮތުމުގެ ސަބަބުން އެކުއްޖާގެ އާއިލާއިން ކުރާހިތާމަ އެތަށްގުނައެއް އިތުރުވާނެ\nޖުލައި 4, 2021 15:12\nއިންޑިޔާގެ ކަރަން ޓީނު ހަބެކައް ރާއްޖެ ހެދޭ. ބޭނުން ބަދަލައް އަންނަން ވީ. އެކަމަކު މަރުވެފާ ވަ މީހެއް ގެ ޕޯސްޓް މޯޓަމް އެއް ހަދާލަން ސަލާންޖަހާތާ3ހަފުތާ. މިހާރު ޗައިނާ މީހުން ކައިރީ ބުނި ނަމަ ބަލާ އައިސް ތިކަން ވީސް


Hithaadhoo gai fenaai narudhamaa elhumuge amalee masakkaiy fashaifi\nހިތާދޫގެ ފެނާއި ނަރުދަމާގެ މަޝްރޫއު ފަށައިފި\n10 ނޮވެމްބަރ 2020\nހިތާދޫގައި ފެނާއި ނަރުދަމާ އެޅުުގެ މަސައްތަކުގެ ތެރެއިން– ފޮޓޯ/ޕީއެސްއެމް\nބ. ހިތާދޫގައި ފެނާއި ނަރުދަމާ ގާއިމް ކުރުމުގެ މަޝްރޫއުގެ އަމަލީ މަސައްކަތް ފަށައިފި އެވެ.\nސަރުކާރުން އިންޑިއާގެ ކުންފުއްޏެއް ކަމަށްވާ މޯހަންމުތާ އެކްސްޕޯޓް އާ ހަވާލު ކޮށްގެން ކުރިއަށް ގެންދާ މި މަޝްރޫއުގެ އެއްބަސްވުމުގައި މޯހަން މުތާ ކުންފުންޏާ އެކު ސޮއި ކޮށްފައިވަނީ މިދިޔަ އަހަރުގެ ޖޫން މަހުގެ 12 ވަނަ ދުވަހު އެވެ.\nއެ މަޝްރޫއުގެ ދަށުން، ހިތާދޫގައި ފެނާއި ނަރުދަމާގެ ވިޔުގާ އެޅުމާއި، ނަރުދަމާގެ ޕަމްޕް ސްޓޭޝަން ގާއިމުކުރުމަށް ވަނީ ހަމަޖެހިފައެވެ. އަދި އާރްއޯ ޕްލާންޓާއި ސްޓޯރޭޖް ޓޭންކް ބެހެއްޓުމުގެ އިތުރުން، ސީ އައުޓް ފޯލް އެޅުމާއި، އިދާރީ އޮފީސް ގާއިމުކުރުމާއި ގޭގެއަށް ފެނާއި ނަރުދަމާގެ ކަނެކްޝަން ގުޅައިދިނުމަށްވެސް ހަމަޖެހިފައިވެ އެވެ.\nމި މަޝްރޫއުގެ ޖުމްލަ އަގު 35.3 މިލިއަން ރުފިޔާއަށް އަރަ އެވެ.\nދައުލަތުގެ ބަޖެޓުން 35.5 މިލިއަން ރުފިޔާ ހަރަދު ކޮށްގެން ކުރިއަށްގެންދާ މި މަޝްރޫގެ މަސައްކަތް އަންނަ އަހަރުގެ އޭޕްރީލް މަހުގެ ނިޔަލަށް ނިންމާލެވޭވަރުވާނެ ކަމަށް ކޮންޓްރެކްޓަރާ ހަވާލާދީ ހިތާދޫ ކައުންސިލުން ބުނެ އެވެ.\nމިހާރު ކުރިއަށް މިދާ ރިޔާސީ ފަސް އަހަރު ނިމޭއިރު ރާއްޖޭގެ ހުރިހާ ރަށެއްގައި ފެނާއި ނަރުދަމާގެ ނިޒާމް ގާއިމް ކުރުމަކީ ރައީސް އިބްރާހިމް މުހައްމަދު ސޯލިހުގެ ރިޔާސީ ވައުދެކެވެ.\nމާޅޮހުން ދެ ފަތުރުވެރިޔަކު ޕޮޒިޓިވްވެ، އެރަށަށް އަރައިފޭބުން މަނާކޮށްފި\n17 އޭޕްރީލް 2021\nބީއެމްއެލްގެ އެހީގައި ފުވައްމުލަކު ލައިބްރަރީ އަށް ފޮތް ހަދިޔާކޮށްފި\nތުޅާދޫން މަސްތުވާތަކެތި ހޯދައި، މީހަކު ހައްޔަރުކޮށްފި\n16 އޭޕްރީލް 2021


Nilandhoo balikoh New3vana ah | Mihaaru\n07 ނޮވެމްބަރ 2018 - 18:20 8 comments\nލީގުގެ ހަތަރު ވަނައިގައި އޮތް އީގަލްސް އަށް ވުރެ އެއް މެޗު އިތުރަށް ކުޅެގެން ނިއު ތިން ވަނަ އަށް ޖެހިލީ 13 މެޗުން 27 ޕޮއިންޓާ އެކު އެވެ. ހަތަރު ވަނައިގައި އޮތް އީގަލްސް އަށް 12 މެޗުން ލިބިފައިވަނީ 26 ޕޮއިންޓެވެ. އީގަލްސް ކުޅޭ މެޗުގައި މާދަމާ ހަވީރު ކުޅޭނީ ށ. ފޯކައިދޫއާ އެވެ. އެ މެޗު އެއްވަރުކޮށްލައިގެން ވެސް އަލުން އީގަލްސް އަށް ތިން ވަނަ އަށް އެރޭނެ އެވެ.\nލީގުގެ ފުރަތަމަ ބުރުގައި ނިލަންދޫ އަތުން ނިއު އަށް ލިބުނީ އުނދަގޫ މޮޅެކެވެ. މިއަދުގެ މެޗަށް ނިކުތްއިރު ނިއު އަށް ދިމާވި އެންމެ ބޮޑު މައްސަލަ އަކީ އެންމެ ފަހު ފަރިތަކުރުންތަކުގައި މުހައްމަދު ރަޝީދު (ހޮކޭ) އަށް އަނިޔާވެ ކުޅުމާ ދުރަށްދާން ޖެހުމެވެ. ހޮކޭގެ މަގާމަށް ކުޅުނީ ތުރުކުމެނިސްތާންގެ އާމިރު ގުރުބާނީ އެވެ. އަނިޔާގެ ސަބަބުން ކުޅުމާ ދުރުގައި ހުރި ގޯލްކީޕަރު މުހައްމަދު ފައިސަލްގެ ބަދަލުގައި މި މެޗުގައި ވެސް ކުޅުނީ ހަސަން އަބްދުލް ހަކީމް އެވެ.\nމެޗު ފަށައިގެން ހަ ވަނަ މިނިޓްގައި ނިއުގެ ކެޕްޓަން އަލީ ފާސިރު (ސެންޓޭ) އަށް ލިބުނު ބޯޅައިން އޭނާ ފޮނުވާލި ހަމަލާ ދިޔައީ ހުރަސްދަނޑިމަތިންނެވެ. މެޗުގެ 14 ވަނަ މިނިޓްގައި ނިއުގެ އިމްރާން ނަޝީދު ބޮލުން ޖެހި ބޯޅަ ނިލަންދޫގެ ކީޕަރު އަލީ ސޮބާހު ވަނީ މަތަކޮށްފަ އެވެ.\nއޭގެ ތިން މިނިޓް ފަހުން ނިލަންދޫ އިން ވަނީ ލީޑުނަގައިފަ އެވެ. މެޗުގެ 17 ވަނަ މިނިޓްގައި ނިލަންދޫގެ ބިދޭސީ ކުޅުންތެރިއާ ލޫކަސް ހިލޭ ޖެހުމަކުން ޖެހި ބޯޅަ ނިއުގެ ކީޕަރު ހަސަން ހިފަން އުޅުމުގެ ތެރޭގައި އޭނާ އަތުގައި ޖެހިފައި ބޯޅަ ވަނީ ގޯލަށެވެ.\nނިލަންދޫ އަށް ލީޑު ހިފަހައްޓާލެވުނީ ތިން މިނިޓް ވަންދެނެވެ. މެޗުގެ 20 ވަނަ މިނިޓްގައި ނިއުގެ ސްޕެއިން މިޑްފީލްޑަރު ކަންޑޭލާ ޖެހި ހިތްގައިމު ގޯލުން އެ ޓީމު ވަނީ ނަތީޖާ ހަމަހަމަކޮށްފަ އެވެ. އޭރިއާ ބޭރުގައި ހުރި ކަންޑޭލާ އަށް ބޯޅަ ލިބުމުން އެއް ފަހަރުން ޖަހައި އޭނާ ވަނީ އެ ބޯޅަ ގޯލުގެ ތިރީ ކަނަށް އަމާޒުކޮށްލައިފަ އެވެ.\nނިއު އިން ލީޑުނެގީ މެޗުގެ 25 ވަނަ މިނިޓްގައި ސެންޓޭ ޖެހި ގޯލުންނެވެ. އޭރިއާތެރެއިން ހުސްކޮށް ލިބުނު ބޯޅަ ސެންޓޭ ވަނީ ގޯލުގެ ތިރީ ކަަނަށް އަމާޒުކޮށްލައިފަ އެވެ. އޭނާ މި ލަނޑު ޖެހީ ހަމްޒާ މުހައްމަދު (ހަމްޕު) ދިން ބޯޅަ އަކުންނެވެ.\nފުރަތަމަ ހާފު ނިމުމުގެ ކުރިން ނިލަންދޫ އަށް އެއްވަރުކޮށްދޭން ލޫކަސް އަށް ލިބުނު ފުރުސަތުން އޭނާ ޖެހި ބޯޅަ ދިޔައީ ހުރަސްދަނޑިމަތިންނެވެ.\nދެ ވަނަ ހާފްގެ ކުޅުން ފަށައިގެން މެޗުގެ 51 ވަނަ މިނިޓްގައި ހަސަން އަދުހަމް (ސަޑޭ) ނިއުގެ ލީޑުފުޅާކުރުމާ ގާތަށް ޖެހިލި އެވެ. ސެންޓޭ ނަގައިިދިން ހުރަހަކުން ސަޑޭ ބޮލުން ޖެހި ބޯޅަ އަމާޒުވީ ގޯލުގެ ހުރަސްދަނޑިއަށެވެ.\nމެޗުގެ 53 ވަނަ މިނިޓްގައި ނިލަންދޫގެ ލޫކަސް އޭރިއާ ތެރެއިން މުޅިން ހުސްކޮށްހުރެފައި ޖެހި ބޯޅަ ނިއުގެ ކީޕަރު ހަސަން ވަނީ މަތަކޮށްފަ އެވެ. އޭގެ ތިން މިނިޓް ފަހުން ނިލަންދޫ އަށް އެއްވަރުކޮށްދިނީ އިބްރާހިމް ފުރުގާން (ފުގޭ) އެވެ. އޭރިއާތެރެއިން ފުގޭ އަށް ލިބުނު ބޯޅަ އޭނާ ވަނީ ގޯލުގެ ތެރެއަށް ފޮނުވާލައިފަ އެވެ. ނިލަންދޫ އަށް ލީޑުނަގައިދޭން ހަބީލާ އަށް ލިބުނު ފުރުސަތުން އޭނާ ބޮލުން ޖެހި ބޯޅަ ދިޔައީ ހުރަސްދަނޑިމަތިންނެވެ.\nނިލަންދޫގެ ލޫކަސް މެޗުގެ 73 ވަނަ މިނިޓްގައި ބޯޅަ ހިފައިގެން އޭރިއާތެރެއަށް ވަތްވަގުތު ނިއުގެ ޑިފެންޑަރުން އޭނާ އަށް ފައުލުކުރި ކަމަށް ބުނެ ނިލަންދޫގެ ބެންޗުން ޕެނަލްޓީއެއް ހޯދުމަށް ވަރަށް ބޮޑަށް އެޕީލްކުރި އެވެ.\nނިއު މި މެޗުން މޮޅުކޮށްދޭން ފަހު ވަގުތު ތަފާތު ދެއްކީ ހަމްޕު އެވެ. މެޗުގެ 83 ވަނަ މިނިޓްގައި ހަމްޕު ދިން ބޯޅައަކުން މުހައްމަދު އުމެއިރު ނިއު އަށް ލީޑުނަގައިދިންއިރު، އޭގެ ތިން މިނިޓް ފަހުން ހަމްޕު ވަނީ ޕެނަލްޓީ އަކުން ނިއުގެ ހަތަރު ވަނަ ލަނޑު ޖަހައިފަ އެވެ. އެ ލަނޑު ޖެހިތާ މިނިޓެއް ފަހުން ހަމްޕު ވަނީ ހާފުގެ މެދުތެރެއިން ބޯޅަ ހިފައިގެން ގޮސް ނިލަންދޫ ތިން ކުޅުންތެރިން ކައިރިން ނައްޓާލުމަށް ފަހު ގޯލުގެ ތެރެއަށް ބޯޅަ ފޮނުވާލައި ނިއު އަށް ފަސް ވަނަ ލަނޑެއް ޖަހައިދީފަ އެވެ.\nނިލަންދޫގެ ކޯޗު އާދަމް އަބްދުއްލަތީފް (ލައްޗޭ) ބުނީ ބޮޑެތި ޓީމުތަކާ ދެކޮޅަށް އަބަދުވެސް ނިލަންދޫ އިން ރަނގަޅަށް ކުޅޭ ކަމަށާއި މުހިއްމު ވަގުތުގައި ދިމާވާ މައްސަލަ އަކީ އެ ޓީމުގެ ކުޅުންތެރިން ތަޖުރިބާ ނެތުމުގެ މައްސަލަތައް ކަމަށެވެ.\nމެޗާ ބެހޭގޮތުން ނިއުގެ ކޯޗު ސޮބާހު މުހައްމަދު (ސޮބާ) ބުނީ މިއީ ނިއުގެ ކުޅުންތެރިން ކުރިއަށް ހުރި މެޗުތަކަށް ނުކުންނައިރު ލިބުނު ފިލާވަޅެއް ކަަމަށެވެ.\n"ނިލަންދޫ އިން ދެއްކި ކުޅުމަށް އަޅުގަނޑު ތައުރީފްކުރަން. އެ މީހުންނަށް ދެވެން ހުރި ހުރިހާ އެއްޗެއް ދީގެން ކުޅުނީ. މެޗަށް ނުކުތްއިރު ވެސް މިއީ އުނދަގޫވާނެ މެޗެއްކަން އެނގޭ. އަސްލު ހަގީގަތުގައި ފަހު ވަގުތު ތަފާތަކަށް ފެނުނީ ދެ ޓީމުގެ ކުޅުންތެރިންގެ ކޮލިޓީ. އެއްވެސް ޝަކުވާއެއް ކުރަން ނެތިން. މި ޓީމާ ހަވާލުވީ ހުރިހާ ކަމެއް އެނގިހުރެ ވެވުނު އެންމެ ރަނގަޅަކަށް މަސައްކަތްކުރަން،" ސޮބާ ބުންޏެވެ.\nއޭނާ ބުނީ ނިއުގެގައި އަނިޔާގެ މައްސަލަ ވަރަށް ބޮޑު ކަމަށާއި އޭގެ ސަބަބުން ޓީމަށް އުނދަގޫތަކެއް ކުރިމަތިވާ ކަމަށެވެ.\nލީގުގައި މިރޭ ކުޅޭ މެޗުގައި އެއް ވަނައިގައި އޮތް ޓީސީ ސްޕޯޓްސް ކްލަބް ނުކުންނާނީ ފަސް ވަނައިގައި އޮތް ގްރީން ސްޓްރީޓްސްއާ ދެކޮޅަށެވެ.


Thinadhoo gai Umurun dhuvasvee ravvehinge club ufadhdhaifi - AO News\nތިނަދޫގައި އުމުރުން ދުވަސްވީ ރަށްވެހިންގެ ކުލަބް އުފައްދައިފި\nސަދަން ކޮމިޔުނިޓީ އެމްޕަވަރމެންޓް އެސޯސިއޭޝަން އޮފް މޯލްޑިވްސް އާއި ގދ. ތިނަދޫ ކައުންސިލް ގުޅިގެން ތިނަދޫގައި އުމުރުން ދުވަސްވީ ރަށްވެރިންގެ ކުލަބް ގެ ނަމުގައި ކުލަބެއް އުފައްދައިފިއެވެ.\nބައިނަލް އަގުވާމީ އުމުރުން ދުވަސްވީ މީހުންގެ ދުވަހާ ގުޅުވައިގެން ސްކީމުގެ ގދ. ޗެޕްޓަރ އިން އިސްނަގައިގެން ތިނަދޫ ކައުންސިލްގެ އެހީތެރިކަމާއެކު އުފެއްދި މި ކުލަބު ރަސްމީކޮށް އިފްތިތާޙްކޮށްދެއްވެވީ ތިނަދޫ ކައުންސިލްގެ ރައީސް އަލީ އަމްޖަދެވެ. އުމުރުން ދުވަސްވީ މީހުންނަށް ޚާއްޞަކޮށްގެން ތިނަދޫ ޒޯން ސްޓޭޑިއަމްގައި އިއްޔެ ހަވީރު ބޭއްވި ” ދުވަސްވީ ރަށްވެހިންގެ ހަވީރުގައި” ގައި ސްކީމުގެ ގައުމީ ހިންގާ ކޮމެޓީގެ މެމްބަރުންވެސް ވަނީ ބައިވެރިވެފައެވެ.\nމި ކުލަބު އުފެއްދުމުގެ ބޭނުމަކީ ތިނަދޫގައި ދިރިއުޅެމުންދާ ދުވަސްވީ ރަށްވެހީންގެ ޙައްޤުގައި މަސައްކަތްކުރާނެ ބަޔަކު ތިބިކަމާއި އަދި މުޖުތަމަޢަށް އެފަރާތްތަކުން ކޮށްދީފައިވާ ކުދި ބޮޑު އެންމެހާ ޚިދުމަތްތަކަށް ޝުކުރުވެރިވުމުގެ އިތުރުން އެފަދަ ފަރާތްތަކަށް އުފާވެރި ހިތްހަމަ ޖެހޭފަދަ ވަގުތުތައް ހޯދައި ދިނުމާއި އެފަދަ ފަރާތްތަކުގެ އަފުވަޒަން ކޮށް މުޖުތަމައުގެ އެކިއެކި ކަންކަމުގައި އެމީހުންނަށް ވީ މިންވަރަކުން ބައިވެރިވުން ކަމަށް ގދ. ޗެޕްޓަރ ގެ ޗެއަރޕާރސަން އަމީޒާ އަފީފް ވިދާޅުވިއެވެ.\nސްކީމްގެ ގދ. ޗެޕްޓަރ އިން އިސްނަގައިގެން ތިނަދޫ ކައުންސިލާ ގުޅިގެން ކުރިއަށް ގެންދiިޔަ މި ހަރަކާތުގައި ތިނަދޫ ޕޮލިސްއާއި ތިނަދޫ ރީޖަނަލް ހޮސްޕިޓަލް، ޒޯން7ސްޓޭޑިއަމް ، ސްޕޯރޓްސް ކައުންސިލަރ، އަދި ބީއެމްއެލް ތިނަދޫ ބްރާންޗް އިން އެކި ހަރަކާތްތަކުގައި އިސްދައުރެއް ވަނީ އަދާކޮށްފައެވެ.\nމި ހަރަކާތުގައި ތިނަދޫގެ އުމުރުން ދުވަސްވީ ގިނަ ބަޔަކު ބައިވެރިވެފައިވާއިރު އެމީހުންނަށް ޚާއްޞަކޮށްގެން ގިނަ ހަރަކާތްތަކެއް ވަނީ ކުރިއަށް ގެންގޮސްފައެވެ.\nބައިނަލް އަގުވާމީ އުމުރުން ދުވަސްވީ މީހުންނަށް ޚާއްޞަކޮށްގެން ސްކީމުން ވަނީ އައްޑޫސިޓީގެ ފޭދޫގައި “ހަންހާރަ” ހަވީރި ގެ ނަމުގައި ކާމިޔާބު ހަރަކާތެއް ބާއްވާފައެވެ. އައްޑޫސިޓީގެ ފޭދޫ އަދި މަރަދޫ ރައްޔިތުންނާއި ސްކީމްގެ މެމްބަރުން ގުޅިގެން ސްކީމުން ޚަރަދުކޮށްގެން ކުރިއަށް ގެންދިޔަ މި ހަރަކާތުގައި ސްޕޮންސަރުންގެ ގޮތުގައި އެކި ގޮތްގޮތުން އެހީތެރިކަން ފޯރުކޮށްދީފައިވަނީ ފޭދޫ ހެޕީމާކެޓާއި ތްރީއެސް އަދި ހިތަދޫ ހެޕީޒޯން އިންނެވެ. މީގެ އިތުރުން އެމްޓީސީސީ އާއި ބީޓެކް އަދި ގަން ޕޮލިސް ގެ އެހީތެރިކަން މި އިވެންޓަށް ވަނީ ލިބިފައެވެ. ހަމަ މިއާއެކު ފޭދޫ އެއިމްސް ކްލިނިކުން މި އިވެންޓްގައި އުމުރުން ދުވަސްވީ މީހުންގެ މެޑިކަލް ޗެކަޕް ބެލުމާއި ސިއްހީ އިރުޝާދު ދިނުން ކުރިއަށް ގެންގޮސްފައިވެއެވެ.\nސްކީމަކީ ދެކުނުގެ ހަަތަރު އަތޮޅަށް އަމާޒުކޮށްގެން ކުރިއަށް ގެންދާ ސަރަހައްދީ ޖަމިއްޔާއެކެވެ.\nސަދަން ކޮމިޔުނިޓީ އެމްޕަވަރމެންޓް އެސޯސިއޭޝަންސްކީމް\nއައްޑޫގައި ވޭސްޓް އޮޑިޓެއް ހެދުމަށް ސަރވޭ ކުރުމުގެ މަސައްކަތް ފަށަނީ\nސްކީމްގެ އެކްސްޕޯ އިން އެއްވަނަ ޒުނައިރާ އާއި މުނާއަށް\nއެއްބައިވަންތަކަމުގެ ދުވަހު މަރަދޫއިން ދައްކާލި އެއްބައިވަންތަކަން\nސްކީމުން ވިލިނގިލީގައި ކާބޯތަކެތީގެ މައުރަޒެއް ބާއްވަނީ


އައިޖީއެމްއެޗުން ކުޑަކުއްޖެއްގެ ހިތުގެ ލޭ ހޮޅިއަކަށް ކެތީޓާއެއް ލައްވައިފި - DhiDaily\nއައިޖީއެމްއެޗުން ކުޑަކުއްޖެއްގެ ހިތުގެ ލޭ ހޮޅިއަކަށް ކެތީޓާއެއް ލައްވައިފި\nހިތުން ފުއްޕާމެއަށް ލޭ ފޮނުވައިދޭ ވޭލް ހިމަކަމުން ލޭ ދައުރުވުމުގައި ދަތިކަމެއް ހުރި ކުޑަކުއްޖެއްގެ ހަށިގަނޑަށް އައިޖީއެމްއެޗްގައި ކެތީޓާއެއް ލައްވައި ރާއްޖޭގައި ފުރަތަމަ ފަހަރަށް ޕީޑިއެޓްރިކް ކާޑިއޮލޮޖީ އިންޓަވެންޝަން ކާމިޔާބުކަމާއެކު ހަދައިފިއެވެ.\nއައިޖީއެމްއެޗް އިން ޓްވީޓެއްގައި ބުނެފައިވާގޮތުގައި މި ޕްރޮސީޖާ ހެދީ ފުއްޕާމެއާ ހިތާ ގުޅޭ ވޭލް ވަރަށް ބޮޑަށް ހިމަކޮށް ހުރުމުގެ ސަބަބުން ލޭ ދައުރުވުމުގެ މައްސަލަތައް ދިމާވި ކުޑަ ކުއްޖެއްގެއެވެ. މި ޕްރޮސީޖާ ހެދީ މިދިޔަ އަންގާރަ ދުވަހުއެވެ.\nއެ ހޮސްޕިޓަލުން ބުނީ މި ޕްރޮސީޖާއަކީ ”ބެލޫން ޕަލްމޮނަރީ ވެލްވުލޮޕްލާސްޓީ“ އެއްކަމަށެވެ. ބެލޫން ޕަލްމޮނަރީ ވަލްވުލޯޕްލާސްޓީގެ އަމާޒަކީ އޯޕަން ހާޓް ސާޖަރީއެއް ނުކޮށް މި މައްސަލަ ހައްލުކުރުން ކަމުގައި އެ ހޮސްޕިޓަލުން މައުލޫމާތު ދީފައިވެއެވެ.\nއައިޖީއެމްއެޗުން ކުރި ޓްވީޓުގައި ބުނެފައިވަނީ ރާއްޖޭގައި ފުރަތަމަ ފަހަރަށް މި ބާވަތުގެ ޕްރޮސީޖާގެ ހެދި ޓީމުގައި އިސްކޮށް ހުންނެވީ ހިތުގެ ބަލިތަކުގެ ޚާއްސަ ޑރ. މުހައްމަދު ޝަނީޒް ނަޖްމީ ކަމަށެވެ.\nއައިޖީއެމްއެޗުން ބުނިގޮތުގައި ޕްރޮސީޖާއަށް ފަހު ހޮސްޕިޓަލުގައި އެޑްމިޓްކޮށްފައި ބާއްވަން ނުޖެހި ކުއްޖާ ވަނީ ހޮސްޕިޓަލުން ދޫކޮށްލާފައިކަމަށެވެ.\nއައިޖީއެމްއެޗުން ބުނީ މިއީ ޕީޑިއެޓްރިކް ކެތީޓަރ ބޭސްޑް/ސްޓްރަކްޗަރަލް އިންޓާވެންޝަންތަކުގެ ފެށުންކަމަށާއި އަމާޒަކީ މިފަދަ ހިދުމަތްތައް ތައާރަފްކޮށް ތަރައްގީކުރުންކަމަށެވެ.\nރާއްޖެއިން އިތުރު 2813 މީހުން ކޮވިޑް-19 އަށް ޕޮޒިޓިވް ވެއްޖެ\nޤައުމީ ކުތުބުޚާނާއަށް ފޮތް ހަދިޔާކުރުމުގެ ކެމްޕެއިނެއް ފަށައިފި\nތަރައްގީއަށް ކުރެވޭ މަސައްކަތްތަކަށް އެންމެ މަތީދަރަޖައިގެ އެއްބާރުލުން ދޭނަން – ފުނަދޫ ކައުންސިލް


މާމެންދޫގައި ކުއްޖަކު މަރާލި މައްސަލައިގަ ތިން މީހަކު ހައްޔަރު ކޮށްފި - Sandhaanu\nމާމެންދޫގައި ކުއްޖަކު މަރާލި މައްސަލައިގަ ތިން މީހަކު ހައްޔަރު ކޮށްފި\nފެބްރުއަރީ 9, 2021\nގއ.މާމެންދޫގައި ރޭ ހިންގި ގްރޫޕް މާރާމާރީއެއްގައި ވަޅިން ހަމަލާދީ 17 އަހަރުގެ ކުއްޖަކު މަރާލި މައްސަލައިގައި ތިން މީހަކު ހައްޔަރުކޮށްފިއެވެ.\nފުލުހުންގެ މީޑިއާ އޮފިޝަލް ވިދާޅުވި ގޮތުގައި މިހާތަނަށް މި މާރާމާރީއާ ގުޅިގެން ތިން މީހަކު ވަނީ ހައްޔަރުކޮށްފައެވެ. އެއީ އުމުރުން 27 އަހަރުގެ ފިރިހެނަކާއި 23 އަހަރުގެ ފިރިހެނަކާއި 18 އަހަރުގެ ފިރިހެނެއް ކަމަށް ވެސް ފުލުހުން މައުލޫމާތު ދެއެވެ.\nފުލުހުން ބުނީ މާރާމާރީގެ ރިޕޯޓް ލިބުނީ ރޭ 10:10 ގައި ކަމަށާއި މި މާރާމާރީގައި ދެ މީހަކު ޒަހަމްކޮށްލި ކަމަށެވެ. އެނގިފައިވާ ގޮތުގައި ޒަހަމްވީ އެއްބަނޑު އެއްބަފާ ކޮއްކޮ އާއި ބޭބެ އެވެ. މަރުވި ކުއްޖާގެ ނަމަކީ އަހްމަދު އުދައްޔު އެވެ.\nޒަހަމްވި ދެ މީހުންގެ ތެރެއިން 17 އަހަރުގެ އުދައްޔު މަރުވީ ގއ. ވިލިނގިލީ ހޮސްޕިޓަލަށް ގެންގޮސް ފަރުވާ ދެނިކޮށެވެ. ޒަހަމްވި އަނެއް މީހާގެ ހާލަތާ ބެހޭ ތަފްސީލެއް އަދި ނުލިބެއެވެ. ނަމަވެސް އޭނާގެ ހާލު ވެސް ސީރިއަސް ކަމަށް މައުލޫމާތު ލިބެއެވެ.


ޑައިރީ 1 – Esfiya – Dhivehi Vaahaka Site\nހަޤީޤީ / އުފެއްދުންތެރި ލިޔުން / ލޯބި\n- by venom - 31- April 16, 2019\nކޮންމެ މީހަކަށް ވެސް އުފާވެރި ކަމާއި ހިތާމަ ވެރިކަން އާދެއެވެ . އުފަލުން ގޮސް އުޅެވޭ ނޫޅެވޭ ގޮތް ވެސް ނޭންގެއެވެ . ނަމަވެސް ހިތާމަ ވެރި ކަމެއް ދިމާ ވެއްޖެ ނަމަ އެ މީހަކީ ދުނިޔެ މަތީގައި ވަރަށް ވެސް އެކަނި ވެރިއެކެވެ . އެއްވެސް މީހެއްގެ އަޅާލުމެއް ނެއް މީހެއް ކަހަލަ އެވެ . އަދި ދުނިޔެ މަތިން ފޫހި ކުރުވައެވެ . މި ވާހަކަ އަކީ ހަޤީޤީ ހާދިސާ އަކަށް ބިނާ ކޮށްފައިވާ ވާހަކައެކެވެ . މި ވާހަކައިން އިބްރަތެއް ހާސިލް ކޮށް ރަގަޅު ގޮތުގައި އުޅުން ރަގަޅުވާނެއެވެ .\n” 15 ޑިސެމްބަރ 1997 ( ހޯމަ ) ދުވަހަކީ އަހަރެން ގެ އާއިލާ އަށް ވަރަށް ވެސް އުފާވެރި ދުވަހަކަށެވެ . އެއީ އަލަތު ދަރިޔެއް އެ ކުޑަ އާއިލާ އަށް ލިބުނީމައެވެ . އެކި ފަރާތް ފަރާތުން އެ އުފާވެރި ހަފްލާގައި ބައިވެރި ވެގެން ދިޔައެވެ / އެކަކު އަތުން އަނެ ކަކު އަތުން އަހަރެން އުފުލާ ހަދައެވެ .\nއަހަރެން މަންމަ ބުނާ ގޮތުން އަހަރެން އުފަން ވީއިރު ވެސްް އަހަރެންނަކީ ވަރަށް ވެސް ހަމުގެ ކުލަ އަލި ކުއްޖެއް ކަމަށެވެ .އެކި މީސް މީހުން އަހަރެންގެ މަންމަ ކިޔައެވެ . މިއީ ހަމަ ކަލޭ ދަރި އެއް ހެއްޔެވެ ؟ ކަލޭމެން2މީހުން ގެ ދަރި އެއް ހެއްޔެވެ . އަހަރުމެން ދުވަހަކުވެސް މިކަހަލަ ދޮން ކުއްޖަކުވެސް ނުދެކެމެވެ . ބުރު ސޫރަ ރީތި ކުއްޖެއް ނުދެކެމެވެ . ލޮލުގެ ކަޅި ރަވައި ގެ ކުލަ އަކީ މަޑު މުށި ކުލައެކެވެ . ބޮލުގައި ހުންނަ އިސްތަށި ހުންނަނީ މަޑު މުށި ކުލާގައެވެ .\nކޮންމެ ދުވަހަކުވެސް އަހަރެން ގެ މަންމަ ކާރިޔަށް ދެވެނީ ގާތް ގަޑަކަށް3ގަޑީ ރު ފަހުންނެއެވެ . ސަބަބަކަށް ވަނީ އަހަރެން އުރައިގެން އެހެން މީހުން ގެންގުޅެއެވެ . އަހަރެން މަންމަ ކާރީގައި އޮވެވެނީ އެންމެ 1 ގަޑީރެއެވެ . ދެން އެހެން މީހުން ގެ މުށުގައި އޮވެ ނިދޭ ތަން އާދެއެވެ . އެހެން މީހުންގެ ނާނާއިން ނިދެއެވެ .\nއަހަރެން އާއިލާ ގައި ވެސް ހުންނަނީ އަހަރެން އެކަންޏެއެވެ . އިތުރު އެކަކު ވެސް ނުހުރެއެވެ . އެއްބަނޑު އެއްބަފާ ބޭބެ އަކު ވެސް ނުހުރެއެވެ . ކޮއްކޮ އެއްވެސް ނުހުރެއެވެ . އެހެން ކަމުން އަހަރެންނަށް އެ އެންމެން ގެ ލޯބި ލބޭތީ އަހަރެން ވަރަށް އުފާ ކުރަމެއެވެ .\nއަހަރެންގެ އާއިލާ އަށް ކުއްލި ސިހުމެއް ގެނެއީ އަހަރެން ނަށް ފިޓް ޖެހުނީމައެވެ . ވާނުވާ ނޭންގިފައި އެއް ދިމާލަކަށް ބަލަން އޮވެވޭ ކަމެއެވެ . ނިދިން ހޭ ލެވޭއިރު ވެސް އޮންނަނީ އެހެން ވެފައެވެ. މިވަނީ ކީއްބާއެވެ . އަހަރެންގެ މަންމަ މާޔޫސް ކަންމަތީގައި އުޅެމުން ދެއެވެ . އެއް ގޮތެއް ހަދާފައި އަނެއް ގޮތެއް ހަދައި އުޅެއެވެ . އޭރު އަހަރެންގެ ބައްޕަ ގެ ލޮއިތްބެއް ނުލިބެއެވެ . ބައްޕަ އެއީ ނެން މީހެއް ކަހަލައެވެ . ދުނިޔޭގައި ހުއްޓަސް އެއީ ނެއް މީހެކެވެ .\nދުވަސް ތަކަކަށް ފަހު ވެސް އެކަން ރަގަޅުވެގެން ދިޔައެވެ . އަހަރެންގެ މަންމަ އެކަމަށް ﷲ އަށް ހަމްދު ކުރެއެވެ . އޭގެ ފަހުން އަހަރެންގެ ބައްޕަ ގެ ލޯބި ލިބެމުން ދެއެވެ . ރޯލާ ކޮންމެ ފަހަރަކު އަހަރެން އުރާލާ ހަދާލައެވެ .\nއަހަރެން ފުރާ ވަރަށް އެޅުމުން އަހަރެންނަށް އެހެން މާހައުލަކަށް ނިކުމެވި އެހެން އެކުވެރިން ތަކެއް ލިބިގެން ދިޔައެވެ . އެކި ގޮތް ގޮތުން އަހަރެންނަށް ފުރައްސާރަ ކުރަމުން ދިޔައެވެ . ނަމަވެސް އަހަރެން އެކަން ކަމައިގެން ނޫޅެމެވެ .\n2018 ވަނަ އަހަރަކީ އަހަރެން ގެ ދިރިއުޅުން އެއްކޮށް ބަދަލު ކޮށް ލި އަހަރެއެވެ . އެއީ އަހަރެން ނޭންގި ހުއްޓައި ހަޔާތަށް އައި އަންހެން ކުއްޖެއްގެ ސަބަބުންނެވެ . އަހަރެން އެ އަންހެން ކުއްޖާ އާ އެކު ވަރަށް ވެސް ލޯބިން އުޅެމުން ދިޔާމެއެވެ . އެކި ރޭ ރޭ އަހަރުމެން2މީހުން ހަދު ބަލަން ދަމެއެވެ . އަދި2މީހުން އެއްކޮށް ސަކަރާތް ޖަހަމެއެވެ . ވަރަށް ވެސް އުފަލުން އުޅެމުން ދިޔާމެއެވެ . ” .\nލުޔޫން އަށް ހަމަ ހޭވެރި ކަން ލިބުނީ ކޮޓަރިން ބޭރުން މީހަކު ގޮވާ އަޑަށެވެ . ލޮލުގައި ޖަމާވެފައި ހުރި ކަރުނަތައް ކޯތާ ފަތަށް ފާއްދާލިއެވެ . އަވަސް ވެ ގަތީ އެ ޑައިރީ ފޮރުވޭ ތޯއެވެ . އަދި ފޭދުނު ކަރުނަ ތައް ފުހެލެވޭ ތޯއެވެ . ކޮޓަރިން ބޭރުން އެ މީހަކު ގޮވަމުން ދެއެވެ . ކޮޓަރި ދޮރު ހުޅުވުމަށެވެ .\nލަރާ : އޭ ހާދާ ލަހޭ … ކޮން ކަމެއް ތި ކުރަނީ .. ދޮރު ހުޅުވަބަލަ . ތަޅުލައިގެން ކީއް ތި ކުރަނީ …..\nލުޔޫން : އާ ….. އާ …. މިހުޅުވަނީ …\nލަރާ އަހަންނަށް ފޮރުވަން ނޫޅެބަލަ . ލުޔޫން ގެ ލޮލުން އެބަ ފާހަގަ ވޭ ކޮންމެ ވެސް ކަމެއް ސިއްރު ކުރަން އުޅޭ ކަން\n2 ވަނަ ބަޔަށް އިންތިޒާރު ކޮށްލަވާ\nvarah reethi maashaa allah😍😍….\nwhen next part??😊😊\njiji ah v v faahaga kurevey venom long story eh vejjiyya haha nujehey gothah nimmaakan..Assu beynumaky reethi koh dheyha vaagothah story liyumehnun dhw…So correct ur mistakes nd go forward😌\nVarah kure vaahaka eh


ދެވަނަ ކުއާޓަރުގެ ޖީ.އެސް.ޓީ ނުދައްކާ ފަރާތްތަކުގެ ނަންތައް މީރާއިން ހާމަކޮށްފި\nޖީ.އެސް.ޓީއަށް ރަޖިސްޓަރީކޮށްފައިވާ ފަރާތްތަކުގެ ތެރެއިން ޖީ.އެސް.ޓީ ބަޔާން ހުށަނާޅާ އަދި ޖީ.އެސް.ޓީ ނުދައްކާ ފަރާތްތަކުގެ މައުލޫމާތު ހާމަކުރުމުގައި މޯލްޑިވްސް އިންލަންޑް ރެވެނިއު އޮތޯރިޓީ (މީރާ) އިން ޢަމަލުކުރަމުންދާ އުސޫލުގެ ދަށުން، އަތޮޅުތެރޭގައި ވިޔަފާރިކުރާ ފަރާތްތަކުގެ ތެރެއިން 2015 ވަނަ އަހަރުގެ ދެވަނަ ކުއާޓަރުގެ ޖީ.އެސް.ޓީ ބަޔާން ހުށަނާޅާ ފަރާތްތަކާއި ޖީ.އެސް.ޓީ ނުދައްކާ ފަރާތްތަކުގެ މައުލޫމާތު ހާމަކޮށްފިއެވެ.\nމީރާގެ ވެބްސައިޓުގައި ޝާއިޢުކޮށްފައިވާ މި ލިސްޓުގައި ޖީ.އެސް.ޓީ ނުދައްކާ 96 ފަރާތެއްގެ ނަން ހިމެނެއެވެ. ވެބްސައިޓުގައި ޝާއިޢުކޮށްފައިވާ ލިސްޓުގައިވާ ފަރާތްތަކުގެ ތެރެއިން އެއްވެސް ފަރާތަކުން ޖީ.އެސް.ޓީ ބަޔާން ހުށަހަޅައިފިނަމަ ނުވަތަ ފައިސާ ދައްކައިފިނަމަ އެ ފަދަ ފަރާތެއްގެ ނަން އެ ލިސްޓުން އުނިކުރެވޭނެއެވެ. މީރާގެ އެންފޯސްމަންޓް ޕޮލިސީގައި ކަނޑައަޅާފައިވާ ގޮތުގެމަތިން މި ލިސްޓު ދިވެހިސަރުކާރުގެ ގެޒެޓްގައި ޝާއިޢުކުރުމަށް ވެސް ވަނީ ހަމަޖެހިފައެވެ.\n· 2015 ވަނަ އަހަރުގެ ދެވަނަ ކުއާޓަރުގެ ޖީ.އެސް.ޓީ ނުދައްކާ ފަރާތްތައް: